
গোয়েন্দ। গোবধ, 


শিবরাধ চক্রবত| 


নাঃ বিজ্ঞাপনে কাজ হয় সত্যিই ! 

হর্ষবর্ধন এসে ধপ করে বসলেন আমার ডেকচেয়ারে। হা. 
ছেড়ে বললেন কথাটা । 

'ত্য| কথাটা যেমন বিজ্কাপনসম্মত তেমনি বিজ্ঞানসন্মতও বটে 
বিজ্জজনের মতই তার কথায় আমার সায়। 

“সেদিন আপনাকে দিয়ে আনন্দবাজ্জারে বার করার জন্যে সে 
বিজ্ঞাপনটা লিখিয়ে নিয়ে গেলুম না 1--.---, 

হ্যা মনে আছে আমার |” আমি বললাম £ “রাতের পাহার 
দারের জন্যে সেই ত?, 

“আমাদের কাঠের কারখানায় রোজের বিক্রির বহুৎ টাকা প্‌ 
থাকে ক্যাশ বাক, বাড়ি নিয়ে আস সম্ভব হয় না, পরদিন সে টাব 
সোজা গিয়ে জম! পড়ে ব্যাঙ্কে-_সেই কারণে, রাত্রে টাকার 
অশগলাবার জন্যই কারখানায় থাকবার একজন সুদক্ষ লোক চেয়ে 
ছিল'ম আমরা ।-*..:., 

“রাতের চার প্রহর পাহারা দেবার জন্য সুদক্ষ এক প্রহরী 
বেশ মনে আছে আমার।” আমি বলিঃ “আমিই ত লি 
দিলাম কপিটা। তা, কিছু ফল পেয়েছেন বিজ্ঞাপনটা দিয়ে? 

“পেয়েছি বইকি ফল। বলতে কি, সেই কথাট! জানাতেই ' 
আপনার কাছে আসা।; 

“ফল বলতে 1? গোবরাও এসেছিল তার দাদার সঙ্গে ঃ রীতিমত 
গ্ররতিফল পেয়েছি বল। যায়।* 

“কটা সাড়া এলো । 


৯ ৯ 


“আপাতত একটাই । ওর দাদা জানান ঃ 'ভ্রমশঃ আরও 
ডা পাবো আশা করছি । আপাতত একটাই ।? 

ওই একটাতেই সাড়া পড়ে গেছে। সাড়া পাওয়। যায় 
বরারও। সাড়া পড়ে গেছে সার চেতলায় 1 সেবলে। 

“ছু ইঞ্চি বিজ্ঞাপনের জন্য ছুশো! টাকা । তা নিক তাতে ছুঃখু 
ই । সে ছু ইঞ্চিরই বা দাম দেয় কে? 

“ছু'শো টাকার বিজ্ঞাপন দিলে অন্তত তার ছুশেো গুণ লাভ ত 
ই কারবারে-_তা নইলে লোকে দেয় কেন? 

“এখানেও বেশ লাভ হয়েছে লোকটার, ছুশো গুণেরও ঢের বেশি।? 
. প্রায় ছ শো গুণ__তাই না দাদা? হিসেব করে বলে ভাইটি £ 
1ট হাজার টাকার মতই ছিল না বাঝসটায় ? 

প্রায় আশি হাজার টাকার কাছাকাছি । বিলকুল ফাক?” 
| 'আশি হাজার টাকা হলে কত হয়? গোবরা আন্ুল দিয়ে 
[কাশের গায় পারসেন্টেজের আক কষতে লাগে । 

আমার সামান্য বুদ্ধির আকশি দিয়ে ওদের হিসেবের নাগাল 
ই না-বিলকুল ফাক! তার মানে ? শুধাই দাদাকে। 

“মানে কাল সকালের কাগজে বিজ্ঞ্রাপনটা বেরুল না আমাদের ? 
[ার কাল রান্তিরেই কারখানায় সি'ধ কেটে চোর ঢুকে সমস্ত টাকা 
নয়ে সরে পড়েছে। আজ কারখানা খুলতে গিয়ে দেখি ক্যাশ 
কে] ভাঙা 1? পু 

“আয % আতকে উঠি আমি ২ “তা খবর দিয়েছেন পুলিশে ? 

'পুলিশে খবর দিয়ে কী হবে? আমাদের পাকড়ে নিয়ে টান! 
যাচড়া করবে থানায় । এখন নিজেদের কারবার দেখব' না থাঁনা- 
[লিশ করব? বলেন হধবধন £ 'আর চোর যা ধরবে ওরা তা! 
গামার বিলক্ষণ জানা আছে)? 

“আমি ধরতে পারি চোর ।' বলল গোবরা ;$ “তা দারা আমায় 


রতেই দিচ্ছে ন।+ 


হ্যা বললেই হোলো চোর ধরবো । ওদের কাছে ছোরা-ছু 
থাকে না? ধরতে গেলেই ছুরি বসিয়ে দেবে ঘ্যাচাং করে। ভু 
ফাসিয়ে দেবে এক কথায় । ওর মতন নাবালক একট। ছোড়া 
আমি ছুরির মুখে ঠেলে দেব _-আপনি বলেন?” 

“কি করে বলি? বলতে হয় আমায় ওসব ছোরা-ছু 
ব্যপারে আমাদের বয়স্কদের না থাকাই ভালো । 

“আমি কিন্তু অক্রেশে ধরে দিতাম। কোনো ছোরা-ছু! 
মধ্যে না গিয়েও-জ্রেফ গোয়েন্দাগিরি করে ।। 

'কি করে ধরতিস ” 

“এ মাটি ধরেই ।, 

'৪ | মাটিতে বুঝি পায়ের ছাপ পড়েছে চোরের ঠ আমি কৌ 
হলী হই 3 “কারখানার মাটিতে পায়ের দাগ রেখে গেছে চোরেরা রা 

'দাগ না ছাই।” মুখ বিকৃত করেন হধব্রধন £ “সিখ্রেটে 
ছাইও ফেলে যায়নি একটু । কীনিয়ে গোয়েন্দাগিরি করৰি শুশি 

'কারখানার মাটি নয়, সেই মাটি । বলে না সে_যে মাটিঠে। 
পড়ে লোকে ওঠে তাই ধরে? সেই মাটি ধরেই আমি চোর ধরৰ 
ফাস করে গোবরা। “বিজ্ঞাপনটা দিয়ে মাটি হয়েছে ত! এমা 
দিয়েই আমার কাজ হাসিল করব আমি 1, 

ওর রহস্যের আমি থই পাই না। এমন কি ওর দাদাও থ হয়ে 
থ।কেন। 

'হ্যা চোর ধরবে গোবরা 1, বলে তিনি উলে উঠলেন একটু 
পরেই £ “তাহলে তখন ধরলে না কেন? এর আগেও ত জিনিস 
চুরি গেছল্‌ আমাদের ।, 

“এর আগেও গেছে আবার ?, 

'হ্য। আমিই তো চুরি গেছল।ম।” হ্রবর্ধন প্রকাশ করেন । 

'তোমার জিনিস নাকি? প্রতিবাদ করে গোবরা £ “বৌদির 
জিনিন না? তুমি কি তোমার নিজের জিনিস? 


১৬ 


ওই হোলো | বলে ফৌস করলেন দাদা ঃ “কেন তুইও কি 
। যামনি আমার সঙ্গে? তুই ত আমার জিনিস। আমি তোর 
উভাবক না? তখন চোর ধরতে কী হয়েছিল তোর ? 

“তারপরে? চোরের হাত থেকে উদ্ধার পেলেন কি করে?' 
মি জিজ্ঞেম করি। 

'যেমন করে পায় মানুষ ।” তিনি বলেন £ “চুরির ধন বাট- 
ডিতে যায় শোনেননি? তারপর চোবের হাত থেকে বাটপাড়ের 
”ত গিয়ে পড়লাম আমরা ।, 

বাট বটে?” আমার সকৌতুক কৌতুহল £ “তা শেষ মেষ 
দর পেলেন ত? পেতেই হবে উদ্ধার শেষ পধন্ত। গোয়েন্দ। 
হিনীর দপ্তর । তা উদ্ধার্ট। করল কে? 

ডাকাত এসে পড়ল শেষটায়। ডাকাত আসতে দেখেই ন! 
টপাড়ট। উধাও ?, 

“ডাকাত এসে পড়ল আবার এর ওপর? 


যা, ওর বৌদি বাপের বাড়ি থেকে যেই ন। দরজায় এসে হাক 
ক শুরু করেছে তাই না শুনেই উকি মেরে দেখেই না সেই | 
[টপাড়টা খিড়কির দোর দিয়ে সটাং |: ..বৌ না তো ডাকাত ।? 

আমার ডাকসাইটে বৌদির নামে যাতা। বোলো না” বলে 
দচ্ছি। গোসা হয় গোবর্ধনের। 

এই হোলো! তোর কাছে যা ডাকসাইটে আমার কাছে 


যেতে দিন। পারিবারিক কলহের মাঝখানে গড়ে আমি 
মিটিয়ে দিই £ *আপনাদের চুরি যাওয়ার কাহিনীটা বলবেন ত 
শামায়। সেবারকীর আপনার যুদ্ধে যাওয়ার গল্পটা বলেছিলেন, 
সেট! লিখে ছু পয়সা পিটেছিলাম, এবারও এটার থেকেও" "*"" 

বলব আপনাকে এক সময়। কারখানার জন্য এখন একটা 


লোহার সিন্দুক কিনতে যাচ্ছি। চোর বাবাজী আবার ঘ্বুরে এ 
সেটা ভাঙা আর সহজ হবে না তার পক্ষে এবার 

পরদিন সকালে শ্রীমান গোবর্ধন এসে হাজির। “দেখুন এই বি; 
পনট! দিতে যাচ্ছি আনন্দবাজারে, দেখুন ত হয়েছে কিনা ঠিক 19 

গোবর্ধন তার কালজয়ী সাহিত্য কীতিটি আমার হাতে দেয় : 

বিজ্ঞাপনের কপিটিতে ওদের চেতলার বাসার ঠিকানা দিয়ে হে 
আছে দেখলাম... প্রাইভেট ডিটেকটিভ আবশ্যক । আমা? 
বাড়ির একটি ঘরে বহুমুল্য তৈজসপত্র রক্ষিত আছে, সেই ঘরের | 
লাগাও একটা জলের নল উঠে গেছে সোজ। উপরে, সেই নল হে 
কেউ যাতে না উঠতে পারে সেই দিকে নজর রাখার জন্য বিচ 
এক গোয়েন্দার দরকার। উপযুক্ত পারিশ্রমিক, 

'বুঝেছি। জলে যেমন জল বাড়ে, আমি ঘাড় নাড়লাম, তে 
বিজ্ঞাপনটা দিয়ে আরেকটা এ রকম কাও বাধাবে তুমি দেখ 
চোরট1 সেই পাইপ বেয়ে উঠবে আর তোমার এঁ ডিটেকটিভ গি 
হাতে নাতে পাকড়ীৰে চোরটাকে। তাই না? 

“সে আপনি বুঝবেন না। সে সব আপনার মাথায় খ্যালে না 
বলে চলে গেল গোবরা। 

দিন কয়েক বাদে ' একটা লোক এসে ডাকল আমায়-_'আ, 
আন্থন। চটপট চলে আসম্মথুন আমার সঙ্গে । 

অপরিচিত আহ্বানে আমি থতমত খাই-_-“আপনি-"-আপনা 
তো আমি-'-'*১ 

“চিনতে পারছেন না আমাকে ? ছল্পবেশে রয়েছি কিনা, »। 
লোকট! তার দাড়ি গোঁফ খুলে ফ্যালে। “গোবরা ভায়া ! 
অদ্ভুত বেশ কেন? এরমানে? 

“চোর ধরতে যাচ্ছি যে। ডিটেকটিভদের ছল্সাবেশে ঘোরাষে 
করতে হয়না? আপনার জন্যেও একজোড়া দাড়ি গোঁফ এনে' 
পরে নিন চট করে*” 


“আমি, আমি আবার কেন? 

“আপনাকেও ছল্পবেশ ধারণ করতে হবে ত। আপনি আমার 
[চরেদ ত এযাত্রার। ব্রেকের যেমন স্মিথ, বিমলের যেমন 
তর। তেমনি আপনি আমার সহযোগী গোয়েন্দা যখন তখন 
পনাকেও ত"**ঃ 
[তুমি পরলেই হবে। আমাকে আর পরতে হবে না ছদ্মুবেশ 1 
লাম আমিঃ “দাড়িওয়াল। লোকের ছায়া মাড়াই নে আমি জানে 
মিই। তোমার সঙ্গে ঘুরলে কেউ আর আমায় আমি বলে সন্দেহ 
তব ন।)+ 

“তাহলে আমন 'চটপট । এই' ফাকে চেতলার বাজারটা ঘুরে 
সি একবার বলল সেঃ “দাদাও আবার বাজার করতে 
রয়েছেন কিনা এখন। পাছে আমায় চিনতে পারেন, আমার 
বেশ ধারণের সেও একটা কারণ ।, 

; “বুঝেছি । বলে বেরুলাম ওর সঙ্গে । বাজারের মুদিখানা- 
লার পাশ দিয়ে যাবার সময়, হঠাৎ একটা লোককে জাপটে ধরে 
চয়ে উঠল গোবরা--'ধরেছি_ধরেছি চোর! পাকড়েছি 
টাকে। একটা পাহারোলা ডেকে আন্থন এইবার ।, 

( কোনোই দোষ করেনি লোকটা। মুদীর সঙ্গে তেজপাতার 
কষাকষি করছিল, এমন সময় গোবর ঝাঁপিয়ে পড়েছে তার 
শর। 'এমন খারাপ লাগে আমার ! 

লোকটা বাবারে মারে বলে ডাক ছাড়তে থাকে । আর 
াবরাও দাদাগো। | বৌদিগো ! বলে ঠেঁচায়। 

কাছেই কোথায় বুঝি বাজার করছিলেন দাদা, ভায়ের হীকডাকে 

সে হাজির-__-কী হয়েছে রে এমন ফাড়ের মতন চেল্লাচ্ছিস কেন? 
. 'পাকড়েছি তোমার চোরকে । এই নাও। ধরো 
। লোকটা তখন হর্ষবর্ধনের পা জড়িয়ে ধরে--“দোহাই বাবু ! 

পুলিশে দেবেন না। সেদিন আমি হুবছর খেটে বেরিয়েছি, এব 
গেলে ছ বচ্ছরের জন্য ঠেলে দেবে জেলে ।, 

“বেশ দেব না পুলিশে । বের করে দাও আমাদের মালপত্তর 

“সব বার করে দেব। চলুন।” সকৃতজ্ঞ লোকটা আমা 
সঙ্গে করে তার বস্তির কুঠরিতে নিয়ে যায়। বার করে দেয় হ' 
বর্ধনের আশী হাজার টাকার নোটের বাও্ডিল। 

“আর আমার ৫তজসপত্র? সে সব গেল কোথায়? 

গোবরার তশ্বি। 

“ওই যে ওই কে।পায় ধরা আছে বাবু! নিয়ে য!ন দয়া করে 

ঘরের কোণে ছুটো বস্তায় পাশাপাশি খাড়। করা দেখলাম 


“একি! খালি তেজপাতা দেখছি যে? এই কি তোমার." 

“তৈজসপত্র॥” জানায় গোবর্ধন। “তেজপাতাকে সাধু ভাষ 
কী বলে তাহলে? লেখক মানুষ আপনি, বাংল! জানেন না ?, 

অবাক করল গোবরা ! কী বলেও? বাঙালী লেখক হা 
হলে আবার বাংলা ভাষ। জানতে হয় নাকি? আশ্চর্য ! 


মুপগ্ডতের গুণপন। 
শীল মজুমদার 


আমার পিসিমা ভীষণ ভালো হলেও বেজায় ভীতু । সব 
দনিসে তার ভয়। যেখানে যা আছে তাতে তো! ভয় আছেই, 
াবার অনেক জিনিস নেই তাকেও ভয়। বড়দিনের ছুটিতে 
কবার গেছি তার বাড়িতে । মফঃম্বল শহর। খাবার-দাবারের 
ঠারি সুবিধা । হপ্তায় হপ্তায় ধোপা আসে, কুড়ি টাকা মাইনেতে 
'সপার্ট চাকর পাওয়া যায়। বাড়ির সামনে এবং পিছনে নিঞ্জেদের 
গান, ছু'পাশে পাশের বাড়িগুলোর বাগান; সামনে ডাক্তারের 
ড়ি। মোড়ের মাথায় সিনেমা । খেলার মাঠে প্রতিবছর এই 
ময় গ্রেট সরোজিনী সার্কাসের তাবু । তাছাড়া ওখ!নকার প্যাড়া 
গার ক্ষীরের পাস্তয়া বিখ্যাত। আর এন্তার মুগি পাওয়া যায়। 
মন জায়গ। ঝপ করে বড় একট | দেখা যায় না। 

সন্ধ্যার আগেই ট্রেন থেকে নেমেছি । শিরশির করে গাছের 
শাতার মধ্যে দিয়ে হাওয়া বইছে। ঠংঠং করে কোথায় একটা 
চাঠঠোকরা গাছ ঠোকরাচ্ছে। লোকের বাড়িতে উন্থনে আচ 
ড়েছে। পিপসিমার গেটের ওপরে থোকা থোকা ফুল ফুটেছে। 
সর্দিন রাত্রে যখন বড় খাটের পাশে আমার ছোট নেওয়ারের খাটে 
লপ মুড়ি দিয়ে শুলাম, তখন খালি মনে হচ্ছিল দশ দিনের বদলে 
দি একশো দিন এখানে থাকতাম কি মজাটাই না হত ! 

কিন্তু সেকালের এক খধি যে কথা তূর্জপাতার খাতায় খাগের 
'লমে লিখে গেছেন যে এ পৃথিবীতে নিরবচ্ছিন্ন স্থখ বলে কিচ্ছু 
য় না, সেট। ঠিক। পরদিন ভোরে পিসিমার সঙ্গে নিচে নেমেছি । 
পিছনের বারান্দার জালের দরজার ছিটকিনি খুলে গয়লানীর কাছে 

আমার জন্যে বেশি করে ছুধ নেওয়া হচ্ছে, এমন সময় গয়লা: 
বললে--তালার ব্যবস্থা করুন মা। জালের ফোকর দিয়ে হা 
গলিয়ে এ দরজাটা খুলে ফেলতে দুষ্ট লোকের কতটুকু সঃ 
লাগবে! 

পিসিমা বললেন-_-“কি বলিস বাতাসি, শুনলেও হাত- 
কাপে ।, ৃ 

বাতাসি বললে-_“না, বলানগড়ের জেলখানা থেকে গুণুপ্ডি 
পালিয়েছে কি না তাই বলছিলাম ।? 

গুণুপগ্ডিতের নাম শুনেই পিসিমার বুক কেঁপে উঠল। 
জোর করে হেসে বললেন, হ্যা, তুইও যেমন, কি এমন সোনাদ' 
আছে আমার ঘরে যে জেলভাঙ ডাকাত ধরা পড়বার ভয় ভূ 
আমার বারান্দ।র ছিটকিনি নামাবে ?, 

হধের ক্যানেস্তার৷ নামিয়ে মিড়ির উপর বসে পড়ল বাতা 
আমার দিকে তাকিয়ে এতটা গলা নামিয়ে যাতে আমি স্পষ্ট শুন। 
পাই, বললে--আহা সোনাদান। নয়, ওনাদের দল আছে, ত 
ছেলেধরা করে নিয়ে যায়। তারপর বেনাম। চিঠি দেয় শু'দরিবত 
কালী-মন্দিরের পেছনে বটতলাতে হাজার টাকা পুঁতে এসো ত 
ভাইপো ফিরিয়ে দেবে! । না দিলে-_? এই বলেই বাতাসি এম 
ভাবে চুপ করল যে পিসিমা কেন, আমারই গা! শিউরে উঠল । 

বারান্দার কৌপায় কাঠের টেবিলে বড় স্টোভে পিসিমার বু 
চাকর হরিন্দম চায়ের জল ফুটোচ্ছিল, সে এবার বেরিয়ে এ 
বললে--'আর ভয় দেখাবার জায়গা পাস নি বাতাসি? 
ছেলেকে কেউ নিয়ে গেলে ফেরত দেবার জন্তে পয়স চাইবে 
ৰরং পয়স! দিয়ে ফেরত দেবে। 

বাবা বলেন হরিন্মম বলে নাম হয় না, অরিন্দম হবে। ম 
হতেই বললাম কথাট|। শুনে হরিন্দমের কি রাগ ! বললেই 
আমার বাব! নাম রাখল হরিন্দমম আর ওনার বাবা তার চেয়ে ৫ 

নেন! তাও যদি তাকে দাদামশায়ের কাছে কানমলা খেতে না 
'খতাম।, 


পিসিমা রেগে গেলেন--“ওসব কি শেখাচ্ছ বাপকে অশ্রদ্ধা 
রতে, হরিন্দম ?” 

হরিন্দম বললে, 'হরি মানে ভগবান, তা ভগবানের নাম এনাদের 
রব আজকাল ভালো লাগবে কেন? অরিন্দম একটা নাম হল ? 

বাতাসি হেসে ছুধের ক্যানেস্তারা নিয়ে উঠে পড়ল। যাবার 
গে বলল, 'ছধ নেবার সময় দারোগাবাবুর মা বললেন, থু 
গিত এদিককার ছেলে নয়, কড়িগাছায় ওদের সাত পুরুষের বাস। 
খানেই পুলিশ আগে যাবে গো ম!, কাজেই সেদিকে না গিয়ে 
[গে এদিকে তার আসা! পরে গোলমাল চুকে গেলে পর এই 
চন কোশ পথ পেরিয়ে গুটিগুটি হয়তো মায়ের সঙ্গে দেখা করে 
বে! এ আমার দারোগাবাবুর মার মুখ থেকে শোনা মা, তাই 
ল গেলাম।; 

বাতাসি গেলে পর রুটি, টোস্ট, ডিমভাজা, চিনি দিয়ে কালকের 
ধের সর, এই সব আমাকে দিতে দিতে হরিন্দমম বললে-_“বাতাসির 
মন কথা! তালা-চাবিতে গুগুপগুতের কি করবে! মস্ত বড় 
(ভিত সে, নান! রকম মন্ত্র জানে, কি একটু পড়ে দেবে, তালা 
[াপনা৷ থেকে খুলে যাবে ।; 

পিসিম! চটে গিয়ে বললেন-__'পর্তিত না আরে! কিছু, ঠ্যাঙাড়ে 
81 ব্ল।: 
. ঠিক এই সময় পিশেমশাইও নেমে এসে চায়ের টেবিলে বসে 
ললেন--“কে ঠ্যাঙাড়ে গুণ্ডা & 

পিসিমা তাকে খাবার দিতে দিতে বললেন--“গুণুপপ্ডিত নাকি 
(য়েদ ভেঙে ফেরারী হয়েছে! বাতাসি বলছিল এ মুখো হবার 
স্তাবনা, দারোগার মা নাকি বলেছে 

ডিম খেলে পিসেমশায়ের হেঁচকি ওঠে, তাই সকালে পাউরুটি 

সাদা মাখন আর জেলি দিয়ে খান। তাতে এই-বড় একটা কাম.। 
দিয়ে বললেন__-“একেবারে বাঘা ডাকাত এ গুণুপত্ডিত, বুঝি 
গুপি! প্রাণে এতটুকু ভয়ডর নেই, যা করবে ঠিক করেছে ত: 
করবেই, মেরে ধরে ঠেডিয়ে, বোকা! বানিয়ে যেমন করে হোক 
ভাবতে পারিস সরকারী গুদোম থেকে পাচ হাজার মণ ধান এক' 
সারি গোরুর গাড়িতে চাপিয়ে নিয়ে কেটে পড়ল। বলল নাহি 
দিল্লী থেকে হুকুম হয়েছে গায়ে গায়ে বিলি হবে। সাতদিন বাছে 
খোজ হল। তাও ধরা পড়ত না, শুধু চৌকিদারটাকে দেরি কছে 
তাল? খোলার জন্তে টেনে এক চড় কবিয়েছিল, সেই রেগে মেগে 
ধরিয়ে দিল। একটা মুখোস পর্ষস্ত পরে আসে নি এমনি সাহস 1১! 

পিসিমা চায়ের পেয়ালায় ছোট্র একটা চুমুক দিয়ে শুকনে 
গলায় বললেন__“বাঃ, তুমি দেখছি গুণুপগ্ডিতের ভারি ভক্ত হয়ে 
উঠেছ ! তার প্রশংসায় একেবারে পঞ্চমুখ ।, | 

সামনের বাড়ি থেকে ডাক্তারবাবুর ভাই শৈলবাবু মাঝে মাঝে 
গল্প করতে আসেন। তিনি নাকি ছোটবেলায় একবার খুব বাতে 
ভুগেছিলেন বলে কাজকর্ম সেরকম করতে পারেন না, পিসিম' 
বলেন। শৈলবাবু ব্ললেন--'সাংঘাতিক লোকটা, একটা কিছু 
করবে ঠিক করলে কেউ তাকে ঠেকাতে পারে না। সে নাকি 
অনেক রকম ভেক্কিও জানে । কার যেন বন্ধ সিন্দুক থেকে হীরের 
আংটি বের করে নিয়েছিল সিন্দুক না খুলেই । খুব সাবধানে 
থাকবেন বৌদি |? 

মাছ বিক্রী করতে ঘণশ্যাম এল। সেও বললে--'বাবা ! 
সাবধানের মার নেই, ছেলেপুলে নিয়ে রয়েছেন মা !? পিসিমা 
বিরক্ত হয়ে বললেন-_পুলিশ দারোগা ডিটেক্টিভ সবাই লেগেছে 
আজ সন্ধ্যের আগেই তাকে ধরে ফেলবে দেখিস । কেন মিছিমিছি 
ভয় দেখাচ্ছিস বল দিকিনি ? 

ঘনশ্যাম বললে-_“ধর! কি এতই সহজ মা? থানে থানে নাবি 

হার আস্তানা আছে। এক এক জায়গায় এক এক নাম, এক এক 
কম চেহারা । ভুড়ি মারতেই ভোল বদলে ফেলে, এই এক 
11কম দেখছেন, এই দেখবেন অন্ত বপ! লোকে বলে এমনিতে 
ই্য় না, তুক করে।, 
বেল। যতই বাড়তে থাকে সবার মুখে এ এক কথাই ফেরে-_ 
ুণুপপ্তিত জেল ভেঙেছে । সে নাকি প্রতিজ্ঞা করেছে সেই 
-চীকিদারের ধড় আর মাথা এক জায়গায় থাকতে দেবে না। মজা 
'ছয়েছে যে চৌকিদারটাও চাকরি ছেড়ে কোথায় গিয়ে যে গা ঢাকা 
দিয়েছে কেউ ক্গানে না। সবাই বলছে, তাকে খুঁজে বের না করে 
নাকি গুণৃপপ্তিত ছাড়বে না। এদ্িকেই নাকি সব জায়গায় 
শ্রীতিপাতি করে খুঁজবে । তাছাড়া সরেজমিনে বমাল সমেত ধরা 
পড়েছিল, গুণুপপ্ডিতের আপাততঃ কিছু রোজগার পাতির দরকার 
পড়েছে । কাজেই সবাই সৰাইকে সাবধান করে দিতে লাগল । 
মাঝখান থেকে আমার ছুটিটাই না মাটি হয়। পিসিমা ঘন- 
গ্যামকে সঙ্গে করে একটু পরেই দারোগা-গিক্নির কাছে খবর সংগ্রহ 
'করতে গেলেন । ফিরলেন সেই বেলা এগারোটার পর। তখন 
আর আমার মাছের চপের সময় রইল না, এমনি ঝোল খেতে 
হল। পিসিমা ছটে। বড় বড় মাছ-ভাজাও আমার পাতে দিয়ে 
বললেন--“একা একা মোটে বেরুবে না, কেমন বাবা? সাংঘাতিক 
দুর্ধর্ষ ডাকাত, ছু-একট1 ছোট ছেলেকে নিখোজ করে দেওয়া ওর 
কাছে কিছুই নয় ।' 
শুনে আমার হয়ে গেছে, কবে থেকে কত আশা করে আছি। 
বললাম-__“তবে কি ঘে।ষদের পুরোনে। পুকুরে মাছ ধরতে যাব না? 
পিমিমা ভয়ে চীৎকার করে আমাকে জড়িয়ে ধরে বললেন--"ও 
বাবা! ও কথা মুখে আনিস নে, তোকে ডুবিয়ে দিয়ে কাদার 
মধ্যে ছিপ পুতে ফেলতে কতক্ষণ | কথা দে পুকুরে যাবি নে। 
বিকেলে মাংসের সিঙাড়া করব।” 

ছাপাখানার ব্টকেষ্টবাবু তার এক গেরুয়াপর৷ গুরুভাইকে সঙ্গে 
নিয়ে এলেন পুরে থাওয়ার আগে । পিসেমশাইয়ের সঙ্গে তার 
বেজায় ভাব, তাদের দেখে পিসেমশাই লাফিয়ে উঠে বললেন-। 
“বাঃ বটকেষ্ট, করমবাবা তো! আমারও গুরু, ইনি তাহলে আমারও 
গুরুভাই ।' 

বটকেষ্টবাবু ভারি চিন্তিত যুখ করে বললেন-_-সেইজন্যেই তো? 
বনমালী ভাইজীবনকে তোমার কাছে আনলাম ঘেটু, গুরুদেবের 
কাজ করে বেড়ায়, যেখানে যেমন জোটে তাই খেয়ে শরীরের বি 
হাল হয়েছে দেখেছ? তাই গুকদেব চিঠি দিয়ে শরীর সারাবান 
জন্যে ওকে আমার কাছে পাঠিয়েছেন। পোড়াকপাইল্যা ! এদিবে' 
আমার বাড়ি থেকে জানোই তো দশদিনের আগে তোমার বৌদির, 
বোনেরা নড়বে না 1, 

আর বলতে হল না। আমার সামনেই গেরুয়াপরা ভদ্রলোকের 
এ বাড়িতে থাকার সব বাবস্থা হয়ে গেল। দোতলার ভালো ঘরট 
তার জন্য ছেড়ে দেওয়া হল। পিলিমা আর আমি নিচে নেয়ে 
এলাম। তবে একটা সুবিধাও হয়ে গেল, ভদ্রলোকের নাবি 
ছুধ, ঘি, মুগি, ছানা, ডিম এইসব পথ্যি! তার মানেই আমাকেও 
সমান ভাগ দেবেন । 

বটকেন্টবাবু উঠে পড়ে বললেন--“ইয়ে, কি বলে, ঘে'টু, বনমাল 
ভাইজীবন আবার একটু নার্ভাস প্রকৃতির, দরজাটরজাগুলে 
তোমাদের যেন বড় লটখটে মনে হয়, একটু ভেতর থেকে তালার 
বন্দোবস্ত করলে ভালে! হয়-_» 

আমি বললাম, “ঘনশ্যাম বলেছে তালার কনম্ম নয়, সে তুক কে 
তাল খোলে । 

শুনে বনমালী ভাইজীবন ভয়ে ফ্যাকাশে হয়ে চেয়ার ছেড়ে উদ 
পড়লেন--“তুক-তাকে যোগ দেবার যে আমার গুরুদেবের বার 
আছে ।? 

বটকে্টবাবু হেসে উঠলেন-_“আহা, তৃমিও য্মন, ওসব মুখুদের 
[াড়ানো কথা। তৃক না আরো কিছু, গুদোমের তালা কি 
চীকিদারকে দিয়ে খোলায় নি বলতে চাও? সাবধানে থেকো 
[বাই ; তবে হয়তো দেখবে কালকের মধ্যেই ধরা পড়ে গেছে। 
এখানে কোনো ভয় নেই ।” 

বনমালীবাবু ভয়ে ভয়ে উঠে পড়ে বললেন-_“মানে, ভয় পাই 
1 ঠিক, তবে আমার ছোটবেলা থেকে বুক ধড়ফড়ের ব্যারাম 
গাছে কিন!” তাকে অনেক আশ্বাস দিয়ে বটকে্টবাবু গেলেন। 
টক হয়ে গেল যে বনমালীবাবু আর সি'ড়িটি"ড়ি ভাঙবেন না, 
॥াবার দাবার, সনের জল সব দোতলায় পৌছে দেওয়া হবে। 
বাবা! তার ভয় দেখে হেসে বাঁচি নে, পিসিমাকেও হার 
ানিয়েছেন 1 

ছুপুরের খাওয়াটা ঠিক সেরকম জনল না। পিসিমারা ওঁকে 
নয়েই ব্যস্ত তা আমাকে দেখবেনকি! আর হরিন্দম বললে 
[কি বেশি মাছের বড়া খেলে পেট কামড়ায়! এদিকে শীতের 
পুরে চারদিক অন্ধকার করে মেঘ জমেছে, কনকনে হাওয়া বইছে। 
' এমন দিনে কি ঘরে বসে থাকা যায় কখনো ? ওদিকে 
[ুরোনে পুকুরে মাছ ধরতে পিসিমার বারণ! অবিশ্যি স্টেশনের 
তুন পুকুরের কথা তো কিছু বলেন নি। ছুপুরে সবাই ঘুমুলে 
ষন আরও অন্ধকার করে এল, এই সময়ে মাছরা সব ঘাই মারে। 
ছপট। নিয়ে গুটিগুটি পিছনের বারান্দার তারের দরজ। খুলে যেই 
রা আতা-বাগানে টুকেছি, দেখি আতাগাছের তলায় সে দাড়িয়ে 
সাছে ! 
/ কি আর বলব! আরেকটু হলেই অজ্ঞান হয়ে যাচ্ছিলাম । 
চনিয়ে দেবার দরকার নেই, দেখলেই চেনা যায়, ছ-ফুট লম্বা 
গাগড়া জোয়ান, এতখানি বুকের ছাতি ইটের মতে শক্ত, পায়ের 
ঃজিতে হাতুড়ির বাড়ি মারলেও কিছু হবে ন1, লাল টকটক করছে 

দুচোখ আর একমুখ ঘন দাড়ি, পরনে ঘোর নীল শার্ট আর হাঁফ- 
প্যান্ট । লুকিয়ে থাকবার পক্ষে এর চেয়ে ভালো সাজ আর বি 
হতে পারে? | 

আমাকে সে আঙ্গুল বেঁকিয়ে ডাকল। বলল, “খিদে 'পেয়েছে। 
খাবার আন্!1, বললাম, “হরিন্মম ভুলিতে তাল! দিয়েছে ।? 

অমনি পকেট থেকে একগোছ। চাবি ফেলে দিয়ে বলল-_এই 
নাকি ?? 

দেখে আমার গায়ের রক্ত জল' ঢোক গিলে বললাম--'তবে 
কি হরিন্দম নেই? 

লোকট। তে] অবাক ! বলে, 'কি জ্বালা, বলছি তার পেটব্যথা' 
হয়ে শুয়ে রয়েছে, আমি তাব জ্ঞাতিভাই, খুব ভালো রাধি।! 
এখন যাও দিকি নি, ডুলিতে কি আছে আমার জন্যে বের করে 
আনো 1 

অগত্যা! তাই দিলাম; আট-দশট। মাছের বড়া পাউরুটি দিয়ে 
সে দিব্যি খেয়ে ফেলল। হয়তে। সেগুলো আমারই জলখাবারের 
জন্য তোলা ছিল। খেয়ে দেয়ে মুখ চাটতে চাটতে বলল--“কি 
অমন করে তাকাচ্ছ কেন? খিদে পেইছিল, খেয়েছি তো হয়েছে 
কি? যাচ্ছেতাই রান্ন! হয়েছে বাপু। রাতে এর তিন গুণ ভালো 
রেধে দেবো দেখো । হরিন্দমের পেটব্যথা, ও তো আর পারবে 
না। তোমার মা-বাবাকে বলে রেখো, হরিন্দমের জ্যাঠতুতো। 
ভাই বাধবে।: 

ব্ললাম--মোটেই আমার মা-বাবা নয়, পিসিম। পিসেমশাই। 
তাছাড়া এই যে বললে জ্ঞাতিভাই? লোকট। বিরক্ত হয়ে বলল-_ 
“এ একই হল, জ্যাঠতুতো ভাইরা বুঝি জ্ঞাতিভাই নয় % 

তবু আমার বিশ্বাস হচ্ছে না দেখে একবার আমাকে হরিন্দমের 
ঘর থেকে ঘুরিয়ে আনল। নাক অবধি কম্বল চাপা হরিন্দম গৌ 
গে করছে। দেখেই আমার হাত-পা পেটে সেঁধিয়েছে! সে 


রিন্দমমকে বললে-_“বল, মাথা নেড়ে বল, আমি তোমার জ্ঞাতি- 
ডাই, তোমার পেটব্যথ! হয়েছে তাই আমি রাধব।, 

হরিন্দমও তার কথামতো। মাথা নাড়লো। । 

পিফিমাকে হরিন্দমমের অন্থুখের কথা বলে সেই ব্যবস্থাই কর! 

ংগল। সত্যি খাসা রাধে লোকটা, সবাই খেয়ে মহাখুশি | 
নমালীবাবুর চেহারা বদলে গেল, দেখতে দেখতে ছাই রঙের 
মুখট(তে একটু রঙ ধরল । আহা, তাই যেন হয়, হ্সিন্মমের পেট- 
ব্যথা এ দশদিন যেন না সারে। আমরা খেয়ে বাচি। 
॥ লোকটা এখন নাম নিয়েছে সখারাম। দিব্যি লেগে গেল সে 
ছরিন্দমমের বদলে রান্নার কাজে । সেই দশদিন পিসিমার বাড়িতে 
এস যে কত রকম পরট] কাবাব কালিয়া ঝালফিরেজি ইত্যাদি চলল 
আর সে ক্ষীর চমচম, খরে তরী মালাই যে না খেয়েছে তাকে বল।ই 
বৃথা । 

'অবিশ্টি আমি ভালো করে কিচ্ছু খেতে পারি নি, কারণ 'আমি 
জানি সখারাম হল গুণুপণ্ডিত। ভেক্কি দিয়ে রান্না করে| হরিন্দ- 
মের মোটেই দশদিন ধরে পেট ব্যথ! হয় নি, গুণু তার মুখে গ্যাগ 
পরিয়ে হাত-পা বেঁধে কম্বল চাপ। দিয়ে রেখেছে । সবজানি, কিন্ত 
বলি কোন্‌ সাহসে? এক নিমেষে সবাইকে কচুকাটা করে ফেলবে 
ন1? ব্যাটার এমনি সাহস যে শেষ দিনে রেধেবেড়ে পিসেমশায়ের 
বন্ধুবান্ধবর্দের পরিবেশন করে খাওয়াল। কেউ কিছু সন্দেহও করল 
না, খালি বনমালীবাবু যোগীপুরুষ, হয়তো বা মন্্ববলে কিছু বুঝে 
থাকবেন। বার বার ওর দ্িকে তাকাচ্ছেন দেখলাম । কিন্তু রান্নার 
নব চেয়ে বেশি প্রশংসা করলেন উনিই আর রোগা পটকা হলে কি 
হবে, খেলেনও সব চেয়ে বেশি ! 

খাওয়ার শেষে সবাইকে জাফরাণ-দেওয়। ক্ষীরের সন্দেশ দেওয়া 
হচ্ছে, এমন সময় কথা নেই বার্তা নেই, চার-পাঁচ জন পুলিশ 
অফিলার, কনস্টেবল ইত্যাদি এসে হাঞ্জির। তাদের পিছনে 


১৬ 


হরিন্দমের মুখটা দেখেই আর আমাকে বলে দিতে হল ন৷ 
সখারাম রান্নাবান্না নিয়ে আজ মশগুল, এই ফাকে কেমন ক 
দড়াদড়ি খুলে পালিয়ে গিয়ে হরিন্দমম পুলিশ ডেকে এনেছে। 
ফ্যাকাশে রোগ হয়ে গেছে হরিন্দমম! এবার আমাদের পোল 
কালিয়৷ খাওয়াও তা হলে ঘুচল। 

পুলিশেরা ঘরে ঢুকতেই অবাক কাণ্ড! বনমালীবাবু এব 
অশ্ষুট চীৎকার করে পিছনের দরজ! দিয়ে দৌড় মারলেন । বি. 
সেখানেও লোক ছিল, দেখতে দেখতে তারা তার হাতে হাতক' 
পরাল। আর সখারাম দাড়িয়ে দীছিয়ে ক্ষীরমাখা হাত দিয়ে 
মাথায় হাত বুলোতে লাগল। ূ 

কারো মুখে প্রথমটা কথা সরে না। তারপর সম্থিং ফি 
এলেই পিসেমশাই ব্যস্ত হয়ে বললেন-_ও কি হল দারোগাবা: 
বনমালীবাবু আমার গুরুভাই, আপনি কাকে ধরতে কাকে ধরছেন ? 

দারে।গাবাবু বললেন--'ধরছি ঠিকই, এই রোগা পটকা লোকটি 
সেই বিখ্যাত ডাকাত গুণুপণ্ডিত।, 

আমি আঙ্গুল দিয়ে সখারামকে দেখিয়ে বললাম-_-“আর 
তবেকে? 


এতক্ষণ পর বনমালীবাবু অর্থাৎ গুণুপপ্ডিত কথা বললেন-_ 
হল চালগুদোমের চৌকিদার । ওর বুড়ো আঙুলের কালো আচিং 
দেখেই চিনেছিলাম, তবে এত ভালে। রাধে বলে কিছু বলি নি 
কিন্তু এখন তোকে বলছি শোন্‌ !, 

বলতে বলতে আমাদের চোখের সামনে গুণুপগ্ডিতের রোগ 
পটকা শরী!রটা যেন ছুগুণ বড় হয়ে উঠল, গলার আওয়াজ থেবে 
বাজের শব শোনা যেতে লাগল । সখারামের মুখ কাগজের মতে 
সাদা, হাত-পা ঠকঠক। গ্রগুপণ্ডিত বলতে লাগল, 'শোন্‌ ভালে 
করে। তিন বছর বাদে আমি জেল থেকে বেরুব। বেরিয়ে 

রিনি দেখি তুই আমার গুরুদেব করমবাবার আশ্রমে রাধছিস। 
ক্ষুণি চলে যাবি সেখানে । ঘেটুবাবু, দয়া করে ওর মাইনেটা 
₹য়ে দেবেন। তিন বছর বাদে ফিরে এসে আমি রিটায়ার 
'ব, বাকী জীবনট। আশ্রমেই কাটাব । তুই যেন হার্জির থাকিস, 
গলে চান তো 1, 

পুলিশ অফিসারদের একজন একটু কেশে বললেন-_“তিন বছর 
স্যার, সম্ভবতঃ চার; জেল ভাঙার ফল আছে তো ।? 

হণুপ্ডিত চোখ পাকিয়ে বলল-_-“এ একই, তিনেতে চারেতে 
কাংটা কি হল শুনি? মনে থাকে যেন সখারাম !, 


সখারাম একগাল হেসে হাতজোড় করে বললে-_-'আজ্ঞে, আমি 


খন থেকেই তেনার শিষ্য বনে গেছি । তবে মাইনের কথাটা স্তার 
নাকে একটু বলে দেবেন ।? 

ওআ্তাদে ওত 
নারায়ণ গঙ্গোপাধ্য। 


দরুণ গরমে বিখা।ত বৈজ্ঞানিক বজেশ্বর গড়গড়ির ঘুম ভাঙল । 

ঘরে ইলেকটক পাখ! ঘুরছিল, সেটা কখন থেমে গেছে । একট। 
পাচ প।ওয়ারের নীল বেড-সাইড ল্যাম্প জলে, সেটাও নিবে রয়েছে, 
বাইরের জানালায় গুমোট মেঘে ঢাকা থমথমে ভাদ্রের আকাশ 
চারিদিকে নীরেট অন্ধকার, ঘরের ভেতরে যেন সারি সারি কষ্টি 
পাথরের দেওয়াল তুলে দিয়েছে কেউ। তার মানে, আজ, 
ইলেকটিক ফেল করেছে। প্রায়ই এই কাণ্ড হচ্ছে আজকাল 
জ্বালাতন করে মারল। তবু দেখা যাক একবার । বিছানা ছেখে 
উঠতে গেলেন বজেশ্বরবাবু। 

তখন কে যেন কর্কশ খসখসে গলায় বললে, বিছানা থেবে 
নাববেন না, যেমন আছেন তেমনি থাকুন। 

বজেশ্বর বুঝলেন, অন্ধকারে যদিও তিনি কাউকে দেখছে 
পাচ্ছেন না, কিন্তু ঘরে আর একজন কেউ আছে, যে তাকে দেখছে 
এবং লক্ষ্য করছে । সেযেকে হতে পারে, চালাক-লোক গড়গড়ির 
সেটা বুঝতে একটুও দেরী হলনা। তবু ভদ্রতা করে [জজ্ঞেস 
করলেন? মাঝরাতে আমার ঘরে টুকে আলো-ফালো। নিবিয়ে ভূতের 
মতন বসে রয়েছেন কে আপনি ? 

উত্তর এল £ আমি ভূত। 

_তা, ভূত । তা গরম-টরম লাগছে না আপনার! আলো 
না হয় না-ই জাললেন, কিন্তু পাখাট। খুলতে আপত্তি আছে কি? . 

_-আপত্তি ছিল না, কিন্তু নীচের মেইন সুইচ অফ করে, 
দিয়েছি। |] 

_-ভালোই করেছেন। গড়গড়ি বিরক্ত হলেন ঃ তা হলে 

রম আর ঘামে হালুয়া হোন বসে বসে। 

_বেশিক্ষণ বসতে আসিনি । একটু দরকার আছে আপনার 

গ। সেট। মিটলেই চলে যাব। 

__কী, ঘাড় মটকাতে চান 1-গড়গড়ি গম্ভীর হয়ে বললেন, 
গুতে স্থুবিধা হবে না । আমার বয়েল হয়েছে বটে, কিন্তু ছেলে- 
স্মলায় মশাই জাপানী ওস্তাদের কাছে যুযুৎস্থ শিখেছিলুম, তার 
কটা প্যাচ আমি ভুলিনি । ওসব চালাকির চেষ্টা করবেন না। 
শাখার যদি ভেংচি টেংচি কেটে ভয় দেখাতে চান, তা! হলে আলোটা 
ালুন, নইলে চাদমুখ দেখব কি করে! অন্ধকারে আপনার 
'াংচানি শ্রেফ বাজে হয়ে যাবে। 

[নন 
না ভূত জবাব দিলে না। ঘুর-ঘুর-ঘুঙ-ঘুঙ করে খানিকট। কাশল। 

--কি রকম বিচ্ছিরি করে কাশলেন আপনি । হুপিং কাশি 
বাছে নাকি? 

__কী বকছেন পাগলের মতো 1 ভূত বিরক্ত হল £ আপনি না. 
কজন সাইন্টিস্ট 1? বুড়ো বয়েসে কারো হুপিং কাফ হয়? 

_ভূতের খবর কী করে জানব মশাই? কৌচার খুঁটে হাওয়া 
খতে খেতে গড়গড়ি বললেন, কখনো! তো রিসার্চ করার স্থযোগ 
গাইনি । আপনিই হচ্ছেন আমার জীবনের গ্রথম ভূত। অবিশ্যি 
সামার এক ভাইপো ছিল-_তার নাম ভূতো, ছেলেবেলায় গায়ে 
চালি-ঝুলি মেখে থাকত বলে আমি তাকে ডাকতুম ভূত। কিন্ত 
খন সে ডেপুটি ম্যাজিস্ট্রেট হয়েছে__লোকে বলে কমলাক্ষবাবু-_ 
ত কিংবা ভূতো। নামে তাকে যদি আপনি ডাকেন সে রেগে 
গয়ে আপনাকে জেল দিতে পারে। 

শুনে, ভূত একটা হাই তুলল। বললে, আপনার সেই 
চমলাক্ষকে আমি ভূত বা ভূতো কোনো নামেই ডাকতে চাই না; 

ডাকবার কোনো দরকার দেখছি না। আমি আপনার কাছে! 
এসেছি । 

-_-আমার কাছে এসেছেন তো সুইচ-টুইচ বন্ধ করে দিয়ে অহ 
কারে হুতুমথুমোর মতো বসে রয়েছেন কেন? কী বলতে চ। 
চটপট বলে ফেলুন। আপনারা নয় রাত্তিরে চরে বেড়ান, কি: 
আমাদের যে এটা ঘুমোবার টাইম সে-কথা ভূলে যাবেন না 
কথাবার্তা শেষ করে তাড়াতাড়ি উঠে পড়ুন, কাল সকালে আবার 
আমার গোটাকয়েক শক্ত শক্ত অঙ্ক কষতে হবে। 

উত্তরে ভূত আবার ঘুঙ ঘুঙ করে কাশল। 

--এঃ, এ কাশি তো আপনার ভালো নয়। ক্রনিক বলে ম্ 
হচ্ছে। ভালো ডাক্তার দেখান মশাই, শেষকালে আবার একা 
টি-বি ফি-বি হয়ে যেতে পারে। 

_ দেখুন, ওসব অলক্ষুণে কথ! বলে কু-ডাক ডাকবেন না 
শুনলেই বুক কেপে ওঠে । টি-বি আমার হবে কেন? আমা 
শত্তরের হোক | 

_তা হোক। কিন্তু আপনার শত্তর কে? ভূতের রো 
বুঝি 

_শুধু ভূতের রোজা কেন। অনেকেই আছে। তার মধ 
আপনিও একজন। 

_"আমিও? বজেশ্বর গড়গড়ি একটা খাবি খেলেন £ আমা? 
.আবার টানছেন কেন এর ভেতর? আমি তো মশাই ভূত-সম্প 
কোনোদিন কোনো কমেন্ট করিনি । ভূত বিশেষ মানি টানি, 
বটে, কিন্তু চিরকাল তাদের সমীহ করে থাকি। 

_-বকবকানি রাখুন। এবার কাজের কথ হোক। 

_হোক। কিন্তু বেশি দেরী করবেন না। আমার এক 
ঘুমুনো দরকার। 

_-শুনুন। আপনি কালকের খবরের কাগজে একটা প্রব 

নখেছেন। তাতে জানিয়েছেন, বাড়ীতে আপনি একা থাকেন, 
দর বন্ধ করেন না, আলমারীর চাবি খুলে রাখেন আর সেই 
লমারীতে নগদ দশ হাজার টাকা রেখে দিয়েছেন। সত্যি 
| না? 

কানের কাছে একটা মশা অন্ধকারে পিন্পিন্‌ করে উড়ছিল। 
টাকে মারবার ব্যর্থ চেষ্টায় গডগড়ি ছু-হাতে চটাস্‌ করে তালি 
জালেন। তারপর বললেন, হ্যা--সত্য। 

_-_€সই প্রবন্ধে আপনি আরো লিখেছেন যে ভারতবর্ষে এমন 
কানো চোর নেই যে আপনার আলমারী থেকে সে টাকা চুরি 
ঃরতে পারে । কারণ আপনার ঘুম খুব পাতলা__নেংটি ইছুরের 
ায়ের আওয়াজে পর্যন্ত আপনি জেগে ওঠেন । আপনার বালিশের 
শচে ছু ছুটো। টোটা ভরা রিভলভার থাকে, আর আপনি ছু হাতে 
॥লি চালাতে পারেন । এক কথায় আপনি সারা দেশের চোরকে 
যালেঞ্জ করেছেন, তাদের ইন্টেলিজেন্সকে ঠাট্টা করেছেন । করেছেন 
ক না?__ভূতের গলা খুব কঠোর মনে হল। 

-আজ্ঞে, তাও করেছি । এবার গড়গড়ি হাই তুললেন এবং 
[খের কাছে তুড়ি দিলেন একটা । 

_-প্রবন্ধের শেষে আপনি বলেছেন যদি কোনে চোর আলমারী 
থকে সেই টাকা গায়েব করতে পারে, তা হলে বেলা তিনটের সময় 
সাপনি গড়ের মাঠে গিয়ে গুনে গুনে একফধ্রিট৷ ডিগবাজী খাবেন । 
নাপনকে সেই সুযোগ দিতেই আমি এসেছি । মানে আমি--ভূত 
বাবার ঘর ঘঙর করে কাশতে লাগল । 

না মশাই, আপনার কাশিটা আদৌ ভালো ঠেকছে না। 
(ামার টেবিলে বাসকের সিরাপ আছে । অনুমতি করেন তো উঠে 
ক ডোজ খাইয়ে দিই আপনাকে । 

__থামুন, সিরাপের আমার দরকার নেই । ভূত ধমকে বললেন, 

যখানে আছেন সেখানেই চুপ করে বসে থাকুন। আর শুমুন। 

কালকেই তা হুলে গড়ের মাঠে ডিগবাজী খাওয়ার জন্যে €ৈ| 
হোন। আপনার মতো একট! বেঁটে আর ভূ'ড়ো৷ লোক হাফপ্য। 
পরে ডিগবাজী খাচ্ছে__এটা দেখতে আমার খুবই ভালো লাগনে 
অবিশ্খি দর্শকদের ভেতর আমায় আপনি চিনতে পাববেন না । 

-_-তার মানে আমার দশ হাজার টাকা এখন আপনার পকেটে 

__নির্থাৎ। র 

_-আর আমার রিভলভার ছুটো? | 

_ আমার ছু হাতে । আপনার দিকেই তাক করে রয়েছি) 
হাহা কিন্ত ভূত বেশিক্ষণ হাসতে পারল না, আবার ঘুঙ 
করে কেশে ফেলল। ! 

__উঃ, আপনার কাশিটা তো।-". 

শটাপ-_ভূত রেগে বললে, কাশির কথ! ফের বলবেন তো আ 
ধড়াম করে একটা গুলি ছুড়ে দেব। 

__রিভলভার ছুড়তে জানেন তো? শেষে গুলিও লাগবে « 
আপনিও খামোকা গুতো! গাতা খাবেন । 

--শটাপ! আমি রিভলভার ছু'ডতে জানি না? হাহা 
হ1-__-ঘঙর ঘঙর ঘঙ-ঘউ... 

_ উন আপনার কাশি-.'না মশাই, আমি উইথড় করছি 
মানে কথা হল, আপনি তা হলে ভূত নন? 

_না। 

গডগড়ি উদাস স্বরে বললেন, ভারী নিরাশ হলুম। অনে 
দিন ধরেই ভূতের সঙ্গে আলাপ করবার ইচ্ছে আমার ছিল' হি 
দেখছিঃ বরাতটাই আমার খারাপ। 

তা হলে আপনি কে? 

_- আমি? হ_ হা হা-_-ঘওর ঘঙর ঘঙ, ! 

__ঘঙর ঘঙর ঘঙ্‌ 1? যে রকম আপনি কাশছেন, আপনা। 
কাশীবাবু বলা যেতে পারে। 

_-শটাপ, আই সে! ভূত চটে বললে, বেশি জ্যাঠামো কর- 
ননা! আমিকেজানেন? এডোয়ার্ড হরিপদ মোল্লা । 

-আ! আপনি তবে সেই বিখ্যাত :.. 

_ হ্যা, সেই বিখ্যাত এডোয়াঁড হরিপদ মোল্লা । লোকে যাকে 
ক্ষেপে এডো হরি বলে থাকে । পাকিস্তানে যে হরি মোল্লা । 
চ ছয় মাসে আমিই দিলী-কলকাতা-বোম্বাই-মাদ্রাজ-ঢাকা-রাওল- 
শ্িতে একুনে বাহাত্তরটা চুরি করেছি। ভারত-পাকিস্তানের 
পুলিশকে শ্রেফ ঘোল খাইয়ে দিয়েছি । 

__কী সৌভাগ্য, কী সৌভাগ্য | বজেশ্বর গড়গড়ি বিনয়ে গলে 
লেন ঃ আমি ভাবতেই পারিনি যে আমার এই গরিবের কুঁড়েতে 
পনার মতে। মহাঙ্জনের পায়ের ধুলে৷ পড়বে । এখন কী দিয়ে 
পনাকে আপ্যায়ন করি বলুন তো? আমার এই ঘরেই ল্যাম্প 
ছে, আপনাকে এক পেয়ালা কফি করে দেব কি? ভাড়ারের 
'জিডিয়ারে সের ছুই কড়াপাকের সন্দেশ আছে--তাই কি এনে 
ব এক প্লেট? 

__কিচ্ছ করতে হবে না আপনাকে । এডে হরি বললে, রাত 
ডটায় কফি খাওয়ার মতো বাজে অভ্যেস আমার নেই। আর 
ঢা পাকের সন্দেশের কথা যর্দি বলেন, আপনি ভদ্রত। করবার 
গেই ফ্রিজিডিয়ার খুলে সেট। চেখে এসেছি । বেড়ে সন্দেশ- 
'লা। তবে সবটা খাইনি । আপনার জন্যে দেড়খান। আমি 
খে দিয়েছি । 

-_ হ্যা, কী মহাশয় লোক আপনি ! লী স্বার্থত্যাগ ! 

_-তা বলতে পারেন । আমি বিবেচনা করেই কাজ করি। 
পনার আলমারীতেও একখান ছু টাকার নোট রয়েছে দেখতে 
রেন। কালকের বাজার খরচা | সকালে উঠেই লোকের কাছে 
র করতে বেরুবেন, এ আমার পছন্দ নয় । ঘঙ-ঘঙ-ঘঙ | 
। অভিভূত হয়ে গড়গড়ি বললেন, কী বিবেচনা । সত্যি বলছি 

আপনার মতো! এমন বিবেকবান এমন চরিত্রবান চোর আমি কখনে। 
দেখিনি কাশীবাবু। 

_-শটাপ !-_এডে। হরি চেঁচিয়ে বললে, আমার নাম খারাপ 
করবেন না । আমি কাশীবাবু নই। 

-তবে কি গয়া বাবু? নানা সরি, আপনি হচ্ছেন 
এডোয়ার্ড হরিপদ পাল্লা । 

পাল্লা নয়, মোল্লা । 

_সরি, মোল্লা । জানেন, মোল্প। শুনেই আমার মোল্লাচকের 
দইযের কথা মনে পড়ে। বেড়েজিনিস। খেয়েছেন কখনো? 

__না, খাইনি। এডো হরি একটু উৎসাহিত হলেন ঃ আছে 
নাকি আপনার ফ্রিজিডিয়ারে? কই, দেখিনি তো? কয়েকটা 
চিংড়ি মাছ আর মুলো ফুলো কী দেখলুম, কিন্ত দই তো... 

_দ্ই নেই, থাকলেও আপনাকে খেতে বারণ করতুম। 
আপনার যা কাশির ধাত-__রাতে দই খাওয়। আদৌ ঠিক নয়। 

--থামুন, বার বার কাশি কাশি বলবেন না। ওতে আমার 
মেজাজ খারাপ হয়ে যায়। শুনুন, আপনাকে আমি বলতে চাই 
যে এইবারে আমি পাশের /এই জানালাটি দিয়ে চলে যাব। 
আপনার দশ হাজার টাকার জন্যে ধন্যবাদ, আর রিভলভার ছুটোও 
আমি রাখলুম। আমার কাজে লাগবে। ভালো কথা-_কাল 
তিনটের সময় গড়ের মাঠে যাচ্ছেন তো।? 

- যেতেই হবে, উপায় নেইতো।। বজেশ্বর গডগড়ি একট। দীর্ঘশ্বাস 
ফেললেন ঃ আমি ভেবেছিলুম ছি চকে চোরদের নিয়ে একটু রগড় করব, 
কিন্তু স্বয়ং চোর-সম্রাট আপনি এসে পড়বেন, সেটা বুঝলে কি আর 
ওসব ধাষ্টামো করতে যাই ? তা! দয় করে একটা উপকার যদি": 

_-কী উপকার? এডে। হরি প্রসন্ন হয়ে জিজ্ঞেস করলেন। 

--আপনি আমার মোটা গদীওয়ালা ডেক চেয়ারটাতেই বসে 
আছেন তো? 

_নিশ্চয়। খুব ভালো চেয়ার মশাই। বসে যা আরাম ! 
নেহাৎ পেল্লায় বড়ো, নইলে কাধে করেই নিয়ে যেতুম। 

_-হে-হেঁধন্তবাদ। তা একট কাজ করবেন? চেয়ারের 
পাশেই টিপয়ের ওপর টেলিফোন আছে। মানে টিপয়ন্ুদ্ধ, ফোনটা 
যদি এগিয়ে দিতে পারেন, তা হলে আমি লালবাজারে একটা 
খবর দিতুম । 

_-লালবাজারে কেন? 

__বারে, তারা তো! আপনাকে অনেকদিন ধরে খুঁজছে কিনা 
একবার দেখতে পেলে ভারী খুশি হত। 

-_-তাই নাকি? হা-_হা--ঘউ-ঘঙ-ঘঙ-_এক সঙ্গেই হাসলেন 
আর কাশলেন এডোয়ার্ড হরিপদ মোল্লা ঃ$ তারের খুশি করতে 
আমার মোটেই ইচ্ছে নেই__বুঝলেন না? আর সারাদিন চোর- 
টোর ধরে বেচারারা এখন ঘুমুচ্ছে, এত রাতে আর তাদের কীচা 
ঘুম ভাঙিয়ে কী লাভ? তা ছাড়া, টেলিফোনের লাইনটাও আমি 
কেটে রেখেছি । 

_কেটেছেন? তাহলে কীআর হবে! ভাড়ারের কাবার্ডে 
আর একটা লুকানো ফোন আছে-সেইটে দিয়েই একটা! রিং করি, 
আর নীচের সুইচটাও খুলে দিয়ে আমি । 

_আ্যা_ভাড়ারের কাবার্ডে! ফোন আছে? এডোয়ার্ড 
হরিপদ মোল্লা লাফিয়ে উঠতে গেলেন এবং পরক্ষণেই দারুণ চিৎকার 
ছাড়লেন £ একি ! 

এবার বজেশ্বর গড়গড়ি গোফে তা দিলেন। বললেন ঃ ও কিছু 
না। চেয়ারটাকে আপনি পছন্দ করেছেন, চেয়ারটারও খুব পছন্দ 
(হয়েছে আপনাকে । চেয়রে আপনি বসে পড়বার সঙ্গে সঙ্গে পাশ 
থেকে ছুটো লোহার হাতল এসে বেড়ীর মতন আপনার কোমর 
আটকে ধরেছে, সকালে কামার না এলে ও আর খোলা যাবে না। 

_ত্যা ! 

- আজ্ঞে, এই সব নিয়েই তো আমার বৈজ্ঞানিক গবেষণ। 
ওই চয়ারটা যে আমি স্পেশ্ঠালি আপনর জন্তেই তৈরী করেছি। 

_ আমার জন্তে। বাইরের মেঘের ফাক দিয়ে টা উঠেছিল 
তার আলে পড়েছিল ঘরে । সেই আলোয় এডে হরির ঝিডের 
মতো মুখখানা দেখতে পেলেন গড়গড়ি। এডে। হরি খাৰে খেয়ে 
আবার বললেন £ আমার জন্যে 

_কী করা যায়, বলুন? লালবাজার কিছুতেই আপনাবে 
কায়দা করতে না পেরে আমার শরণ নিয়েছিল, শান্তিপ্রিয় নাগরিক 
দের কর্তব্য হিসেবে আমি মাঝে মাঝে তাদের সাহায্য করে থাকি। 
তাই আপনার জন্তেও কিছু আয়োজন আমি করে রেখেছি । টায় 
না বসে আপনি যদি টুলটায় চাপতেন, তা হলে হঠাৎ সেটাও 
মাঝখানে ফাক হয়ে আপনি গলে যেতেন বস্তাবন্দীর মতো । যদি 
মোঙায় বসতেন, চারদিক থেকে চামড়ার বেণ্ট নাগপাশের মতে' 
আষ্ট্ে পুষ্টে বেধে ফেলত আপনাকে । ডেক চেয়ারে বসেই ভালে' 
করেছেন। সব চাইতে আরামেই রয়েছেন আপনি । 

হরি মোল্লা আর্তনাদ করলেন : আমার ছু হাতে ছুটে! রিভল- 
ভার- গুলি করব... 

_-টয় পিস্তল, ফুট করে আওয়াজ হবে কেবল। শুনুন, 
প্রবন্ধটাও আপনার আশগুতেই লেখা । জানতুম চ্যালেঞ্জ আপনি 
নেৰেনহ। তা আপনি আরাম করে বস্ন। আমি ফোনটা করে 
আসি, স্থইচটাও খুলে দিই। গরমে প্রাণ গেল মশাই [ 

উত্তরে হরি মোল্লা ঘঙ__-ঘঙ-_ঘঙর-_-ঘঙর করে কাশলেন। 

_-উঃ আপনার এই কাশিটা আদৌ ভালো নয়, টি-বি ফি-ৰি 
হয়ে যেতে পারে। এক ডোজ সিরাপ না খাইয়ে কিছুতেই 
লালবাজারে আপনাকে আমি যেতে দেব না কাশীবাবু--এই বলে 
বজেশ্বর গড়গড়ি ভাড়ারের দিকে পা বাড়ালেন । 

গাবিন্দ গোয়েন্দা 
ধীরেম্ত্র লাল ধর 


কলকাতার কাছেই। 

আগে এটি একটি ক্ষয়িফু গ্রাম ছিল। কিন্তু পাকিস্তান হবার 
পর এখানকার পতিত জমিতে বাস্তহারার দল নতুন বসতি করেছে, 
দমে উঠেছে এই অঞ্চল। হাই স্কুল ও হাসপাতাল হয়েছে, 
₹য়েকটি ছোটখাটে। মাঝারী কারখানাও বসেছে, আড়তদারীও শুরু 
হয়েছে। 

এখানকার এক কারখানায় এ্যাপ্রেনটিস হয়ে গোপাল বি-ও- 
এ-টি পরীক্ষার জন্ত তৈরী হচ্ছে। এমন সময় বেধে গেল খাদ্- 
মান্দোলনের আলোড়ন। চালের দাম উঠলো ছু; টাকা কে জি। 
হারখানার লোকেরা মাইনে পায় দিন ছু” টাকা, কি কিনবে আর 
'কখাবে? বলেঃ খেতে না পেলে কাজ করবো কি করে? 

মালিক নিজেই দেখাশুন। করেন, বললেন; আমি যদি মাল 
ন! পাই, তো মাইনে দেবো কোথেকে? আমি লোক কমাতে 
বাধ্য হবো। 

মজুরর৷ বলে ঃ ছাটাই করা চলবে না। 

মালিক বলেনঃ তা হলে কারখান। বন্ধ করে দেবো । আমি 
লাকসান দিতে পারবো না। 

গোপাল ফৌস করে ওঠে ঃ কেন, আপনার তো অনেক চাল 
মজুত আছে, সেই চাল উচিত দামে এদের দিন । 

_ আমার কোন চাল নেই। : 

_ধান আছে। 

_নেই। 

_ লুকিয়ে রাখার জন্য আপনার বাগানবাড়ীতে আপনি গোল৷ 
করেছেন আমি জানি। আপনার গোলায় ধান থাকবে আর 
আপনার কশ্নচারীরা খেতে পাবে না, তা হয় ন|। 

মালিক একবার কটমট করে গোপালের পানে তাকালেন, কোন 
জবাব দিলেন না । 

বিকালের দিকে কারখানায় নোটিশ পড়ে গেল-_কারখান। সাত 
দিনের জন্ত বন্ধ রইলো । কবে খুলবে ত। পরে জানানে। হবে। 

মজুররা তবু নগদ ছু'টাকা টদনিক পাচ্ছিল, তারা চোখে অন্ধকার 
দেখলো, কাজ না হলে তো মাইনে নেই । 

গোপাল গেল মালিকের ঘরে, বললে! £$ এ আপনি কি করছেন, 
মানুষগুলো যে না খেয়ে মরবে। 

মালিক বললেন £ কাজ নেই, কি হবে? 

-_-কাজ নেই কি বলছেন? কাজ তো আমরা শেষ করে উঠতে 
পারছি না । 

__আমার কারখানা, আমি য1 ভাল বুঝি করেছি, আমার সঙ্গে 
তর্ক করো না। 

গোপাল বাইরে এসে মজুরদের বললো £ খাবার জন্য ভেবো না, 
বাগানে মালিকের মস্ত গোলা আছে। সেখানে ধান জমা আছে, 
নজর রেখো সেই ধান সরে না যায়। 

মজুররা বললো £ আপনি তা হলে এখানে থাকুন । 

গোপাল বললো £ বেশ, তোর! পাহার দে, আমি বাড়ি থেকে 
ঘুরে আপি। 

গোপাল যে নজর রাখার ব্যবস্থা করেছে, মালিক তা জানতেন 
না। রাতে লরী বোঝাই করে ধানটা সরাবার ব্যবস্থা তিনি 
করেছিলেন। বাগানের ফটক পার হতেই মজুররা সেই লরী 
আটকালো। রাত বারোটায় হে-চৈ বেধে গেল সে অঞ্চলে। 
শেষ অবধি ধানের লরী পুলিশ নিয়ে গেল থানায়। মালিক 

গোপালকে বললেন ; তোমাকে কি করে শায়েস্তা করতে হয় আমি 
জানি। ূ 

গোপাল বললো ঃ আমিও জানি, গভর্মেন্ট আপনাকে চল্লিশ 
হাজার টাক! দিয়েছে ইস্কুল-বিল্ডি করতে, তা থেকে দশ হাজার 
টাকা দিয়ে আপনি কারখানার ছুটো। লেদ মেশিন কিনেছেন । চু 
মুরকির বদলে ঘেষের গীথুনি করেছেন, পুরানো জানলা-দরজা 
দিয়েছেন, হিসেব দিয়েছেন নতুনের। সে কথ। আমি খবরের 
কাগজে ছাপিয়ে দেবে । 

প্রমাণ করতে পার তোমার কথা? 

_ একজন ইঞ্জিনিয়ার এনে, স্কুলবাড়িটি দেখালেই প্রমাণ হয়ে 
যাবে। তিনিই হিসেব করে বলে দেবেন, এ রকম বাড়ি করতে কত 
টাকা খরচ হয়। 

মালিকের মাথার মধ্যে আগুন জ্বলে উঠলো, বয়সটা কম থাকলে 
এক থাপ্পড় মেরে গোপালের দাতের পাটি তিনি উডিয়ে দিতেন। 
এ বয়সে আর সে সাহস হয়না । তা হোক, এই ছ্োঁড়াটাকে 
তিনি সহজে ছাড়বেন না। 

গোপালকে শায়েস্তা করার জন্য পরদিন সকালেই মালিক 
হোমগার্ডের ক্যাপ্টেনকে ডেকে পাঠালেন। সব শুনে ক্যাপ্টেন 
ভরস৷ দিল, কিচ্ছু ভাববেন না, আমি সব ঠিক করে দিচ্ছি, একটু 
ভাববার সময় দিন । 

তিনদিন পরেই একট। ডাকাতি হয়ে গেল মালিকের বাড়িতে। 
হোমগার্ডের ক্যাপ্টেনের সাক্ষ্যে পুলিশ গ্রেপ্তার করলে! গোপালকে 
আর কারখানার ছুজন মজুর-সর্দারকে । গোপালের প্রতিবেশী ও 
বন্ধু অমিয় খবর পেয়েই ছুটে এলো থানায়। পুলিস জামিন দিল 
না। অমিয় মহ! ছুশ্চিন্ত/য় পড়লো । ভাল একজন উকিলের 
সঙ্গে পরামর্শ করা দরকার । অমিয় ছুটলো গোবিন্দ মল্লিকের 
কাছে। ৃ 


৩০ 


গোবিন্দকে মোটামুটি সব কথা৷ বলে, অমিয় বললো-__গোপাল 
বলছে সে নির্দোষ, আর আমিও জানি এ কাজ তার দ্বারা সম্ভব নয়। 

গোবিন্দ বললে] ঃ বিশ্বাস-অবিশ্বাসের কোন কথা নেই। সাক্ষ্য 
প্রমাণের উপর বিচার হবে । আপনি আমাকে কয়েকট। প্রশ্নের 
জবাব দিন--এক, টাকাকড়ি সমেত গোপাল হাতে-নাতে ধরা 
পড়েছে কিনা? 

_না। কারখানার মালিক বিজয়বাবুর বাগানের সামনে 
হরিশবাবুর বাড়ীর দাওয়ার উপর সে ঘ্ুমুচ্ছিল, ভোরবেল। তাকে 
পুলিশ তুলে নিয়ে গেছে। 

_ ছুই, গোপালের কাছে লুঠের টাকাপয়সা কিছু পাওয়। গেছে ? 

__কিছুই না। 

--তিন, গোপালের বিরুদ্ধে সাক্ষী একমাত্র হোমগাের 
ক্যাপ্টেন, আর কেউ আছে? 

_না। 

_ রাত্রের অন্ধকারে হোমগার্ডের ক্যাপ্টেন গোপালকে চিনলো 
কেমন করে? 

_-টর্ লাইট জ্বেলেছিল। 

__মুখ দেখতে পেয়েছিল? 

-সে বলে গোপালকে সে ধরেছিল, কিন্ত গায়ের জোরে 
পারেনি, গোপাল তাকে ফেলে দেয়, পড়ে গিয়ে তার পা মচকে যায় 
পায়ে ব্যাণ্ডেজ বেধে সে এখন বাড়ীতে পড়ে আছে। 

_ চার, এ সম্পর্কে গোপাল কি বলে? 

--সে বলে সব ব্যাপারটাই সাজানো । বিজয়বাবুর চোরা 
কারবারে বাধা পড়েছে, তাই তিনি গোপালকে জব্দ করার জন্য এই 
মামল। সাজিয়েছেন। 

_ পাচ, তা হলে ক্যাপ্টেনের পা ভাঙলো কি করে? 

_- গোপাল বলে--ওটাও সাজানো | 

ওটা পরখ করে দেখতে হবে, ডাক্তারের রিপোর্ট অতো সহজে 
উড়িয়ে দেওয়! যায় না। যাক, কত টাকা লুঠ হয়েছে? 

_ দশা হাজার। 

_নগদ দশ হাজার টাকা বিজয়বাবু বাড়ীতে রেখেছিল কেন? 

_কারখানার টাক, মজছ্ুরদের একমাসের মাইনে, ছদিন 
আগে ব্যাঙ্ক থেকে বের করে এনেছিল । 

__সে টাকার একটি পয়সাও তো উদ্ধার হয়নি? 

_না। 

ঠিক আছে, আমি এদিকে একটু খোঁজ খবর নিই, মামলার 
দিন আপনি আদালতে আমার সঙ্গে দেখ করবেন। এ কণ্টা 
দিন গোপালকে হাজতে ই থাকতে হবে । 

গোবিন্দ গেল অকুস্থল দেখতে । 

কারখানার মালিক বিজয়বাবু বধিষুণ ব্যক্তি। পুবে তারাই এই 
অঞ্চলের জমিদার ছিলেন, দেউড়ি, থাম, বারান্দা ও পাচিল-ঘেরা 
বাগান পৃবস্মৃতির সাক্ষ্য বহন করছে। জমিদারী হারালেও বিজয়- 
বাবু আধিক দুর্গতিব আশঙ্কায় পড়েননি, কারণ তার আগেই বাড়ীর 
পাশে তিনি কারখানার পন্তন করেছিলেন এবং কারখান। ভালই 
চলছিল! আগে এই কারখানাই ছিল বসতির শেষ, এখন এর 
পিছনে বাস্তুত্যাগীরা মন্ত এক বসতি করেছে । 

গোবিন্দ জমিদারবাড়ীট] আগাগোড়া ঘুরে দেখলো। ঢ0-ধরনের 
বাড়ী, তিনদিকে পরপর ঘর । এই বাড়ীর সঙ্গে পরিচয় ন। থাকলে, 
কোন্‌ ঘরে কোন্‌ মানুষ থাকে, তা বোঝার উপায় নেই। 

চোর যদি বাড়ী থেকে টাকাপয়স। নিয়ে বেরিয়ে আসতে পারে 
তা হলেও আটফুট একটা পাচিল তাকে টপকাতে হবে, তবে সে 
পথে আসতে পারবে। 

গোবিন্দকে দেখে বাড়ীর কর্তা বেরিয়ে এলেন, বললেন ঃ আপনি 
য, আপনাকে এ অঞ্চলে নতুন দেখছি । 

গোবিন্দ ফস করে বলে দ্িল__আমি ডিটেকটিভ ডিপার্টমেন্টের 
লোক, আপনার চুরির ব্যাপারটা “স্টাডি? করতে এসেছি । 

- লালবাজার থেকে আসছেন ? | 

গোবিন্দ একটু মাথাটা! দোলালো। 

- বেশ, বেশ, ভিতরে আম্ুন, দেখুন । 

বিজয় গোবিন্দকে ভিতরে নিয়ে গেলেন, একেবারে দোতলায়। 
যে ঘর থেকে টাকাটা চুরি গেছে সে খর দেখালেন, বললেন-__এর 
পাশের ঘরেই আমি শুই। রাতে কেমন যেন একটা শব শুনে ঘুম 
ভেঙে গেল। পাশের ঘরে টাকা রয়েছে, ছুটে এলাম। দেখি 
আলমারী খোলা, জ্রানালাও খোলা । এ বাড়ীর দোতলার 
জানালায় কোন গরাদ নেই, বুঝলাম টাকা নিয়ে এই জানাল। দিয়েই 
চোর সরেছে। জানালার সামনে এসে দাড়িয়েছি, এমন সময় 
পাচিলের বাইরে একটা গোলমাল শুনলাম । একটা হুটোপাটি, 
সামান্য চীৎকার, তারপরেই সব চুপচাপ । তখনই দারোয়ানকে 
ডেকে নিয়ে বাইরে বেরুলাম। দেখি, ওদিকে পথে বসে হোমগার্ডের 
ক্যাপ্টেন পা ডলছে। চোরকে সে পাচিল টপকাতে দেখেছিল, 
ধরেও ছিল, কিন্তু গায়ের জোরে পারেনি, চোর তাকে ফেলে দিয়ে 
পালিয়েছে। বেচারার পা ভেঙে গেছে । তবে চোরের মুখে এক- 
খান। রুমাল বাঁধা ছিল, সেই রুমালখানা কোন মতে খুলে যায়, 
সেটা ফেলেই সে পালিয়েছে । সেটা চোরকে সনাক্ত করার একটা 
বড় প্রমাণ। চোরের নাম লেখা আছে। রুমাল দেখেই তো 
পুলিশ গোপালকে ধরে। 

_-হোমগার্ডের ক্যাপ্টেন চোরকে চিনতে পারেনি ? 

__নী, পিছন দিক থেকে সে ধরেছিল, মুখ দেখতে পায়নি, তবে 
মানুষটির য! বর্ণনা দিয়েছে তাতে গোপাল ছাড়া আর কেউ নয়। 

_আলমারীতে আঙ্লের কোন ছাপ কি দেখা গিয়েছিল ? 

_-ছাপ পাবেন কোথা? আলমারী খোল দেখে আমিফ়ে 

আলমারী বন্ধ করি, যদি কোন ছাপ থেকে থাকে, তার উপর 
আমার হাত পড়েছে । গোবিন্দ ব্যাপারটা বুঝল । 

হোমগার্ডের ক্যাপ্টেন ভোলাবাবু পড়ে ,আছে হাসপাতালে । 
গোড়ালির যেখানে চোট লেগেছে, সেখানে এক্স-রে হবে। 

ভোলানাথ চোখালো যুবক, এ অঞ্চলে “মন্তান+ বলে তার খ্যাতি 
আছে। গোবিন্দের পরিচয় পেয়ে সে বললো--গোপালকে যদি 
আদালত থেকে ছেড়েও দেয়, আমি ওর ঠ্যাং খোঁড়া করে দেবে । 
আমি সহজে ছাড়বো না। আইনের ফাক থাকতে পারে, কিন্ত 
আমার কাছে ফাঁক নেই, আমি ভাঙা পায়ের শোধ তুলবোই। 

__তুমি তো তার মুখ দেখতে পাও নি? , 

_চেহার। দেখেছি, পোশাক চিনেছি, রুমাল কেড়ে নিয়েছি, 
রুমালে তার নাম লেখা আছে। 

__পুরে৷ নাম আছে? 

_্্যা, বাংলায় পুরো নাম লেখা আছে। অতো সহজে সে 
আমার হাত ছাড়িয়ে পালাতে পারতে না। একখানা ইটে আমি 
ঠোক্কর খেয়ে পড়ে গেলাম বলেই তার সুবিধে হলো । 

_ তাহলে ইটে পা ভেডেছে-_-গোপাল ভাঙেনি ? 

_ হ্যাঃ, ও আমার পা ভাঙবে! ইটখানায় ঠোরুর না খেলে 
আমি বুঝিয়ে দিতাম। 

এই আক্রোশটুকুর বেশি আর কিছু ভোলার শোন। গেল না। 

গোবিন্দ থানায় গেল । দারোগাবাবু প্রসন্নভাবে তাকে অভ্যর্থনা 
করলো না। আসামী পক্ষের উকিল-ব্যারিস্টার সব সময় মামলা 
ভণ্ডুল করতে আসে । এদের জন্য আদালতে পুলিশকে বড্ড বেগ 
পেতে হয়। যে মানুষ নিশ্চিত অপরাধী-_এরা আইনের ফাঁক দিয়ে 
তাকে বের করে নিতে চায়। এই উকিলগুলেো। না থাকলে পুলিশের 
কাঞজ্জ অনেক সহজ হতো, চুরি-ডাকাতি লোপ পেতে। দেশ থেকে । 

দারোগা বললো, “আপনি কিচান বলুন, আমার সময় খুব অল্প।; 

গোবিন্দ বললো, 'একট। কথা জানতে এলাম, চোরাই টাকাটার 
কোন সন্ধান আপনার! পেয়েছেন ? 

_না। 

_ গোপালের ঘর সার্চ করেছিলেন ? 

_হ্থ্যা, এখানকার ঘর ও কলকাতার বাড়ী, দুই দেখেছি । ও 
টাকাটা অন্ত হাতে সরিয়ে দিষেছে। তা সে যেখানেই রাখুক, 
আমাদের কাছে ধরা পড়বেই। 

_-নোটের নম্বর রেখেছেন? 

ব্যাঙ্ক থেকে আনা দশ-পাচ টাকার পুরানে। নোট, তার আর 
নম্বর কোথায় পাবো? 

_-তা হলে সে নোট যদি কেউ বাজারে ভাঙায়, ধরবেন কি 
করে? 

_ঠিক ধরবো, সে আপনি তখন দেখবেন। 

এর পর আর কথা চলে না, গোবিন্কে উঠতে হলো । 

গোবিন্দ গেল হাজতে । গোপালকে ৰললো ঃ সাক্ষীসাবুদ 
প্রমাণ সবই তোমার বিপক্ষে, জেল থেকে তোমাকে বের করে আনা 
আমার দ্বারা সম্ভব হবে কি না, কে জানে । 

গোপাল বললো £ আমি কিন্তু সত্যি বলছি উকিলবাবু, আমি 
এর কিছুই জানি না। 

_কিছু না জানলে তোমার রুমালখান। সেই রাত্রে ভোলাবাবুর 
হাতে গেল কি করে? 

_ রুমালখানার কথা আমি জানি। ওটা সে রাতে ভোলা- 
নাথের হাতে যায় নি, গেছে তার আগে সন্ধযেবেলা । বিকালে 
আমি মজুরদের সঙ্গে আলাপ-আলোচনা করছিলাম তখন ভোলা- 
নাথ এসে আমাকে ডেকে নিয়ে যায় রেস্ট, রেন্টে, সেখানে আমরা 
ছুজনে চা-বিস্কুট খাই। ভোলানাথ আমাকে সাবধান করে দেয় 
যে আমরা যাই করি, কোন হাঙ্জামা ন! বাধে, তা হলে সে আমাকে 

গ্রেপ্তার করাতে বাধ্য হবে। পরে আমি বাড়ী গিয়ে দেখি পকেটে 
রুমালখানা নেই। রেস্টুরেন্টেই আমার রুমালখান। খোয়। যায়। 

__তুমি বলতে চাও ভোলানাথ এই রুমাল পিকপকেট করে এই 
মামলা সাজিয়েছে; আদালতে এই কথা বোঝাতে পারবে । 

_আদালত যদি না শোনে তো সে আমার অদৃষ্ট। ছেলে-, 
বেলায় বাপ-মা মরেছে, জ্ঞাতিরা সম্পত্তি ঠকিয়ে নিয়েছে, আমার 
ছুঃখের অদৃষ্ট, আমাকে ছুঃখ পেতেই হবে। দোষ না করেও জেল 
খাটতে হবে। 

গোপালের কাছ থেকে ব্দায় নিয়ে গোবিন্দ দেখা, করলো 
অমিয়র সঙ্গে । বললোঃ একটা কাজ আপনাকে করতে হবে। 
ক্যাপ্টেন ভোলানাথ পড়ে আছে হাসপাতালে । ওখানকার নার্স 
বা বয়কে হাত করে নজর রাখতে হবে বিজয়বাবু ওর সঙ্গে দেখা 
করতে আসেন কি না, এবং আর কে কে আসে, কিকি কথা হয়। 
যথাষথ রিপোর্ট চাই। আমি খবর পেয়েছি ভোলানাথ বিজয়বাবুর 
লোক, বিজয়বাবুর স্ুপারিশেই ভোলানাথ হোমগার্ডের ক্যাপ্টেন 
হয়েছে। এই ভোলানাথই গোপালের বিরুদ্ধে গ্রধান সাক্ষী, এবং 
এই ভোলানাথই গোপালের রুমাল দিয়েছে পুলিশের হাতে । 
গোপালের কথামত ব্যাপারটা যদি সত্যি সাজানো হয় তা হলে 
ভোলানাথই এই ব্যাপারে প্রধান নায়ক । ভোলানাথের উপর 
একটু নঙ্জর রাখলেই বাপারটার একটা! শুত্র পাওয়া যেতে পারে। 

অমিয় বললে! 8 বেশ, এখশি আমি হাসপাতালের কোন 
লোককে বকশিস দিয়ে হাত করছি। 

হাসপাতালে কিন্তু নজর রাখার বিশেষ দরকার হলে। না, পর- 
দিনই ভোলানাথকে হাসপাতাল থেকে ছেড়ে দিল। বিজয়বাবু 
নিজের মোটরে তাকে পৌছে দিয়ে গেলেন বাড়ীতে । 

অমিয় খবর দিলে, গোবিন্দ বললে £ এবার বাড়ীতে নজর 
রাখুন, বিজয়বাবুর আনাগোনার খবর যেন পাই। 

অমিয় খবর দেয়__বিজয়বাবু রোজ হু-বেলা আসেন, এসে প্রথম 
কথাই তিনি বললেন £ “কি হলো কবে দেবে? ভোলানাথ কি 
বলে ঘরের বাইরে থেকে তা শোন] যায় না। 

গোবিন্দ বলে ঃ ঠিক আছে, নজর রেখে যান। 

নজর রাখতে রাখতে মামলার দিন এগিয়ে এলো । মামলায় কোন 
জটিলতা ছিল না। পুলিশ এমন কোন প্রমাণ দ্বিতে পারলো না, 
যাতে গোপালকে যথার্থ অপরাধী বলে ধরা যায়। ভোলানাথ 
পলায়মান চোরের মুখ দেখেনি, আর শুধু একখানি রুমাল । 

গোবিন্দ বললো £ রুমালখানা৷ এমন কোন প্রমাণ দেয় না যে 
রুমালের মালিকই চোর । 

ম্যাজিষ্ট্রেট গোবিন্দের কথা মেনে নিলেন, মামল। টিকলে। না, 
গোপাল খালাম পেল। 

মজুররা গোপালকে নিয়ে গেল কারখানার মাঠে, ফুলের মালা 
দিল, বললো £ আপনাকে জব্দ করতে চেয়েছিল, আমরা জানি 
এসব মালিকের সাঞ্জানো ব্যাপার । 

সেখান থেকে স্টেশনে পৌছতে গোপালের দেরী হয়ে গেল। 

ঠিক সেই সময় প্ল্যাটফর্মের উপর একটা গোলমাল উঠলো । 
একটা লোকের হাত থেকে একটা স্ুটকেশ ছিনিয়ে নিয়ে একটা 
লোক প্ল্যাটফর্ম থেকে নেমে আসছে। মুখোমুখি আসতেই অমিয় 
লোকটিকে চেপে ধরলো । 

_আরে এ যে বিজয়বাবু ! 

গোবিন্দ জিজ্ঞাসা করলো £ কি ব্যাপার বিজয়বাবু ? 

_ব্যাটা ঠক, চোর-__রাগে বিজয়বাবু কীপতে লাগলেন-__ 
আমার টাক! নিয়ে বেনারসে পালাচ্ছে, ঠিক সময় এসে পড়েছি। 

ভোলানাথ পিছন থেকে খোঁড়াতে খোড়াতে এগিয়ে এলো, 
বললো ; দিন, আমার সুটকেশ দিন। 

বিজয়বাবু বললেন £ আমার হিসাব বুঝিয়ে দিয়ে যাও । 

ভোলা বললো! ঃ একদফা৷ তে বুঝিয়ে দিয়েছি, বাকিটা ফিরে 
এসে বোঝ।ৰ। 

_-আমার টাকা না বুঝে পেলে আমি তোমায় কোথাও যেতে 
দেবো ন।। 

_ আপনার এতো! টাক। তবু সামান্য কয়েকটা টাকার জন্য 
আপনি আমার টিকিটখান। নষ্ট করবেন ? 

_-সামান্য টাকা! তুমি চল-_ 

ভোলানাথ অমিয়, গোপাল ও গোবিন্দের পানে তাকিয়ে 
বললে! ঃ আমি কোথাও যাবো না, এই ট্রেনে আমি বেনারস 
যাচ্ছি। আপনি আমার স্থুটকেশ দিন ! 

__দিচ্ছি, বলে বিজয়বাবু ছিটকে পড়লেন ।. 

ঠিক সেই মুহূর্তে গোবিন্দ তার হাত থেকে সুটকেশট। ছিনিয়ে 
নিলে, বললো £ এটা আমি একবার খুলে দেখতে চাই । 

বিজয়বাবু রুখে দাড়ালেন, বললেন ঃ কে আপনি? 

__ডিটেকটিভ ডিপার্টমেপ্ট, লালবাজার। আপনার! ছু-জনেই 
আমার সঙ্গে আসুন । 

সুটকেশ হাতে নিয়ে হনহন করে গোবিন্দ গেল স্টেশন- 
মাস্টারের ঘরে । ভোলানাথের কাছ থেকে চাবি নিয়ে সুটকেশ 
খোলা হলে! | ছোট সুুটকেশ, দু-চারখানা কাপড়ের নীচেই পাওয়া 
গেল তাড়া করা দশ টাকা ও পাঁচ টাকার নোট । 

গোবিন্দ বললো ঃ এইটেই আমি আশা করেছিলাম । ভোলা- 
বাবু, এতে কি দশ হ।জারই আছে, না কিছু খরচ করেছ? 

ভোলা শুকনো মুখে বললো £ দশ হাজার আছে। 

গোবিন্দ বললো ঃ থাক, এবার আমর বিজয়বাবুর নামে 
পাল্টা মামলা করবো, ষড়যন্ত্র করে চোর সাজিয়ে হয়রানি করা, 
গোপাল এবার ভালমতেো। একট। খেসারত পাবে। 

বিজয়বাবুর মুখখান। চুপসে রা | 

গোয়েন্দা দে ও গোয়েন্দা ঈ 
হিমানীশ গোস্বামী 


গোয়েন্দা দে ঘরে বসেছিলেন, এমন সময় গোয়েন্দা দী এসে 
চটপট চেয়ারে বসে পড়লেন। বহুদিন কোনোরকম কেস হাতে 
না থাকায় গোয়েন্দা দে ভাবছিলেন গোয়েন্দাগিরির ব্যবসা ছেড়ে! 
দিফে বিডি তৈরী কর! শিখবেন কিনা । আরও ভাবছিলেন 
গোয়েন্দাগিরির ব্যবসা একেবারে ছেড়ে না দিয়েও বসে বসে বিড়ি! 
পাকানো যায়__তাতে যে সময়ট! বসে থাকতে হয় সে সময়টা" 
অন্তত একট লাভজনক কাজে লাগানো যায়। না, সত্যিই 
গোয়েন্দাগিরি ব্যাপারটাই দেশ থেকে যেন উঠে যাচ্ছে। তেমন! 
রহস্যজনক খুনটুনও আজকাল হচ্ছে না। হলেও খুনীরা নেহাত 
বোকার মতই সটান থানায় গিয়ে হাজির হচ্ছে আর অপরাধ স্বীকার 
করছে। পুলিশও মহা খুশি হয়ে তাদের চালান করে দিচ্ছে! 
আদালতে । অথচ এই কয়েক বছর আগেও বেশ ভাল ভাল থুন| 
হত। 

চাণক্য চাকলাদারের মৃতদেহ যখন পাওয়া গেল পাকুই-' 
পুকুরের দুটো তাল গাছের মাথায়, তখন লোকে সেটাকে সাধারণ! 
একটা হত্যাকাণ্ড বলেই ধরে নিয়েছিল, তিনি যে আত্মহত্যা 
করেছিলেন তা প্রথমে কেউই অন্থুমান করতে পারেনি । চাণক্য' 
চাকলাদার ছিলেন নাম করা ধনী। তিনি একটু রহস্যময় ব্যক্তি। 
ছিলেন; তাকে নান! অদ্ভুত অদ্ভুত স্থানে দেখতে পাওয়া যেত ॥ 
অতএব তার মৃতদেহ ছুটি তালগাছের মাথায় পাওয়া যেতে। 
লোকেরা বিশেষ আশ্চর্য হয়নি । অবশ্য তাকে যর্দি একটা তাল- 
গাছের মাথায় পাওয়া যেত তাহলে কেউই হয়ত ব্যাপারটা নিয়ে! 

বশি মাথা ঘামাত না। কিন্তু দু-ছুটো তালগাছের মাথা নিয়েই 
ছল একটু মুশকিল। একটি গাছে ছিল তার মাথা, অন্যটিতে ধড়। 
কিন্ত নামিয়ে আনবার পর, যার! নামিয়ে এনেছিল তাদের মধ্যে 
বিরাট এক বিভ্রান্তির স্থষ্টি হয়েছিল। তারা একেবারে গুলিয়ে 
ফেলেছিল চাণক্যবাবুর মাথা কোন্‌ গাছে ছিল, আর ধড়ই বা কোন্‌ 
গাছে ছিল। এই রহস্তের সমাধান করা যে সে লোকের কর্ম ছিল 
না। 

তখন যদি গোয়েন্দা দে-র শরণ না নিত পুলিশ, তাহলে 
পুলিশের পৃক্ষেও বলা সম্ভব ছিল না, চাণক্যবাবু কোন তালে 
ছিলেন। তা ছাড়া পুলিশের দৃঢ় বিশ্বাস ছিল এটি একটি 
স্থপরিকল্পিত হত্যাকাণ্ড, কিন্তু গোয়েন্দা দে প্রমাণ করে দেন ত। 
নয়, এটা শ্রেফ আত্মহত্যার ব্যাপার। 

কি ভাবে গোয়েন্দা দে চাপক্যবাবুর এই মৃত্যুকে আত্মহত্যা 
বলে প্রমাণ করেছিলেন তা এখানে বলা সম্ভব নয়। তানিয়ে 
ব্ছরকম আলোচনা গত কয়েক বছর ধরে হয়ে গেছে । তিনখানা 
বইও এই বিষয়ে লেখা হয়েছে । নানা বিদেশী পুলিশও তখন 
এই ব্যাপারে বিশেষ আগ্রহী হয়েছিল। পৃথিবীময় এ নিয়ে হৈ 
চৈ না পড়ে গেলেও নানারকম আলোচন। যে হয়েছিল সে বিষয়ে 
সন্দেহ নেই। সে সব কথা অনেকেরই নিশ্চয় এখনো মনে আছে, 
অতএব এখানে তার উল্লেখ করলাম না । ২ 

গোয়েন্দা দে গোয়েন্দাগিরি ছেড়ে দিয়ে বিড়ি পাকানোর কথা 
ভাবছেন, কিংবা গোয়েন্দাগিরি ছেড়ে না দিয়েও বিড়ি পাকানো 
যায় কিনা ভাবছেন, এমন সময় গোয়েন্দা দা-এর প্রবেশ। তিনি 
বসে পড়লেন একটা চেয়ারে । তারপর বললেন-_ আর পার যাচ্ছে 
না মশাই । গোয়েন্দা হয়ে আর বেঁচে থাকা যাচ্ছে না__একটা 
শন্য কিছু কর! দরকার বুঝলেন। ভাবছিলাম আমরা যদি ছুজনে 
মিলে বিড়ি তৈরী করি তে। কেমন হয়? 

বিড়ি তৈরির কথা শুনে গোয়েন্দা দে প্রায় আতকে উঠলেন |! 
বললেন-_ঢা দাদা আমিও যে সকাল থেকে খর কথাই ভাবছি ।' 
আর উপায় নেই, ব্ড় বড় লোকেরা আজকাল আর তেমন খুন। 
হচ্ছেন না, এটা একটা বিশেষ ভাবনার কথা । কিন্তু বহু বড় বড় 
লোক আজকাল সিগারেট ছেড়ে বিড়ি ধরেছেন। গোয়েন্দাগিরির' 
ভবিষ্যৎ অন্ধকার, কিন্তু বিড়ির মার নেই। আচ্ছা টা দাদা আপনি: 
কেমন করে এই বিড়ি তৈরির সিদ্ধান্তে এসেছেন বলবেন? ৃ 

তখন গোয়েন্দা দা বললেন-_খুব সহজেই । আমি দেখলাম 
মানুসেরা তেমন রহস্ত স্থষ্টি করছে না। কেউ খুন হচ্ছেন না, কেউ। 
নিরুদ্দেশ হচ্ছে না, কেউ প্রচুর টাকার সোনা হীরা ৰা জহরত চুরি, 
করছে না, অথচ যখন দেখছি লোকেরা কিছু না কিছু টানছেই,' 
হয় সিগারেট, নয় বিডি, নয় ইকো, নয় গাজা; অতএব ভেবে 
দেখলাম"''*"" | 

বলতে ন1 বলতে কলিং বেলটা বেজে উঠল। আর দরজা খুলে 
প্রবেশ করলেন একজন মহিল। । বললেন, গোয়েন্দা দে! উঃ! 
গোয়েন্দা দে-_অদ্ভুত একটা! রহস্ত ঘটে গেছে ! 

রহস্যের নাম শুনে গোয়েন্দা দে আর গোয়েন্দা দা বেশ 
উৎসাহের সঙ্গে উঠে বসলেন । 

মহিলাটি বললেন, আমার সর্বনাশ হয়ে গেছে ! 

সর্বনাশ হয়ে গেছে শুনে গোয়েন্দা দে একটু যেন মিইয়ে 
গেলেন। লোকেরা আগে থেকেই যদি কোনে। কিছুর সিদ্ধান্ত 
করে বসে তাহলে আর তার করবার রইল কি? গোয়েন্দা দ1-ও 
একটু যেন যান হয়ে গেলেন। তারপর আামলে নিয়ে বললেন, 
আপনার সবনাশ হয়ে গেছে? 

__আজ্জে হ্যা আমার সবনাশ হয়ে গেছে! আমার দেড়লাখ 
টাক দামের হীরে আর জহরত্ব বসানো! একটা নেকলেস অন্তর্ধান 
করেছে। 

গোয়েন্দা দে বললেন, কি সাংঘাতিক ! কি সাংঘাতিক 1. মনে 
মনে কিন্তু ভাবলেন, বেশ হয়েছে। ধনী মহিলাদের এরকম 
সবনাশ ন। হলে গোয়েন্দাগিরির যে সর্বনাশ হয়! শাস্তভাবে 
(তিনি বললেন--তা ঘটনাটা কি ঘটেছে আপনি বলবেন কি? 
অবশ্য তার আগে আমার ফী এর কথাটা বলে নেওয়া ভাল। 
আমাকে আপাতত হাজার পাঁচেক টাক দেবেন খরচা বাবদ, আর 
“তারপর যেমন খরচ হয় তেমন হিসেব দেব। পাঁচ হাজার টাকা 
ফুরিয়ে গেলে আবার পাঁচ হাজার টাক! দেবেন। এইভাবে চলবে। 
তারপর নেকলেসটা পাওয়া গেলে দশ হাজার টাকা চাই। এতে 
রাজি আছেন তো? 

গোয়েন্দ! দা! তো গোয়েন্দা দের কথায় একেবারে হা। আজ- 
কাল কেউ দশ পচিশ টাক'র বেশি দিতে চায় না-_-আর দে কিনা 
একেবারে প্রথমেই পাচ হাজার টাকার ব্যবস্থা করে ফেলেছে | 

মহিলাটি বললেন__না মশাই, আমি রাজি নই। 

_ বেশ তো, গোয়েন্দা দে বললেন, বেশ তো আপনি রাজি 
কততে বলুন। নির্ভয়ে বলুন। পাচ হাজার হয়ত দিতে পারছেন 
না আপাতত-_তা বলে পাঁচশো টাকা নিশ্চয়ই দিতে আপত্তি হৰে 
না? নিদেন পক্ষে শ খানেক? 

তাতেও মহিলাটি চুপ করে থাকাতে গোয়েন্দা দে বললেন, তা 
শ খানেক টাকা হয়ত আপনার কাছে নেই, গোটা দশেক টাকা 
নিশ্চয় নিয়ে বেরিয়েছেন ? 

মহিলাটি বললেন, আপনি ব্যাপারটাই ধরতে পারেননি । 
আমার আরো একটা! সর্বনাশ হয়েছে, বলা হয়নি । 

--আরো৷ সবনাশ হয়েছে? গোয়েন্দা দে নড়ে চড়ে বসলেন, 
আর গোয়েন্দা দা একেবাবে চুপ করে রইলেন, যেন পাথর ! 

মহিলাটি বললেন, অবশ্য অন্য সুবনাশটি তেমন মারাত্মক নয়-_ 
যেমন ধরুন আমার স্বামী-*..." | 

গোয়েন্দা দা! হঠাৎ পাথর অবস্থা থেকে নিজেকে মুক্ত করলেন! 
তিনি বলে উঠলেন, আপনার স্বামী খতম হয়েছেন কি? বলু' 
বলুন, নির্ভয়ে বলুন। আপনি আমার কাছে সব কথাই বলে 
পারেন । আমিও একজন গোয়েন্দা কিনা-__আমার নামও হয়? 
শুনে থাকবেন । পাঁচ বছর আগে সেই যে গুহনগরের মহারাজা 
প্রিয় কচ্ছপ চুনকালি নিরুদ্দেশ হয়েছিল, সেটা নিয়ে পৃথিবীম 
হৈ চৈ পড়ে গিয়েছিল, সে রহস্তের সমাধান কে করেছিল জানেন 1: 

মহিলাটি বললেন, আপনি-..আ-..প...নি---গোয়েন্দা দা, ৭! 
এতক্ষণ বলেননি কেন? আমি তো। আমার সর্বনাশ হবার পর! 
প্রথমে হস্তদস্ত হয়ে আপনার বাড়ীতেই গিয়েছি। আপনাকে ন 
পেয়েই তো.*"। তারপর গোয়েন্দা দে-র দিকে তাকিয়ে বললেন 
তা বলে আপনাকে গোয়েন্দা হিসেবে আমার খুবই পছন্দসই 
তা গোয়েন্দা দা-এর বাড়ী আমাদের বাড়ীর কাছেই কিনা, তা: 
ওর কাছে যাওয়া আমার পক্ষে স্বাভাবিক। তা আমি বলিকি 
আপনারা দুজনেই আমার কেসটা নিন নাঁ। রহস্ত তো একট 
নয় ছুটে! । প্রথম রহস্ত আমার হীরে জহরতের নেকলেসে; 
অন্তর্ধান। দ্বিতীয় রহস্য হচ্ছে, আমার স্বামী পশুপতিরাম বনু 
নিরুদ্দেশ হওয়া-*""*" | 

_-পশুপতিরাম বস্থু ? বিস্মিত হয়ে গোয়েন্দা দে প্রশ্ন করেন 
পশুপতিরাম বন্থু তো একজন নামকরা বিড়ি প্রস্তুতকারক? তত 
তিনি তে৷ প্রায় দিন দশেক হল নিরুদ্দেশ হয়েছেন। 

মহিলাটি বললেন, ওটা তেমন কিছু সমস্তা নয়। স্বাম 
নিরুদেশ হয়েছেন, হয় ফিরবেন নয় ফিরবেন না, এরকম তো কতই 
হয়, কিন্ত আমার নেকলেসটি-- | 

গোয়েন্দা দে এবং গোয়েন্দ! দ। বললেন, আমরা প্রতিজ্ঞা করছি 
এ নেকলেসটি আমরা সন্তর ঘণ্টা তেতাল্লিশ মিনিটের ভেতর খুে 
বার করবই করব। 

মহিলাটি একথায় আর্তনাদ করে উঠলেন। না _না- না, 
ম্পাহাই আপনাদের, তা করবেন না। 

গোয়েন্দা দে বললেন, আচ্ছা তাহলে আমরা চেষ্টা করে চৌধট্ি 
ট্টি৷ এগারো মিনিটের মধ্যেও বার করতে হয়ত পারি, অবশ্য 
খর্দি ঠিক মত একটা হেলিকপ্টার পাওয়। যায়। মোটকথা, 
আপনার নেকলেস সম্পর্কে নিশ্চিত থাকতে পারেন । তবে অশ্রিম 
ঘহুসেবে--। 
ই. মহিলাটি বললেন, আপনার! বুঝতে পারছেন না। নেকলেসটি 
তুঁজে পেলে আমার সর্বনাশ হবে। পুলিশ যে ভাবে এই নেকলেসটি 
রূজে বার করবার তালে আছে যে, যেকোন মুহূর্তে তারা ছাতে 
টঠবে; আর উঠেই হয়ত সূর্যমুখী ফুলের টবটা খুঁজে দেখবে 
বার তাহলেই সর্বনাশ হবে । একটা পুলিশ তো! বাড়িতে এসেই 
হাতের দিকে তাকিয়ে থাকে । ওটার মনে কি আছে কেজানে? 

গোয়েন্দা দা বললেন, পুলিশের মনে কি থাকে না বলুন? 
অনেক কিছুই থাকে । কিন্তু আপনি যদি জানেনই ছাতের সূর্যমুখী 
ফুলের টবে আপনার নেকলেস রয়েছে তাহলে আপনি পুলিশে 
'ধবর দিয়েছেন কেন? | 

মহিলাটি বললেন, এ তো দস্তুর। পুলিশে খবর দিতেই হবে 
নইলে ইম্সিওরেন্স থেকে টাকা দেয় না। এর আগে একবার 
আমাদের আরো সর্বনাশ হয়েছিল--পচাত্তর হাজার টাকা দামের 
একটা হীরে হারিয়েছিল, কিন্ত ভুল করে পুলিশেই খবর দেওয়া 
হয়নি, তাই সেবারে খুব জব হয়েছিলাম । এবারে তাই নেকলেস 
হারিয়ে যাবার সঙ্গে সঙ্গে পুলিশকে খবর দিয়ে দেওয়া হয়েছে। 

গোয়েন্দা দে'এবারে একটু হতভম্ব হয়ে বললেন, তা৷ নেকলেসটি 
তি সত্যি হারায় নি। তাহলে পুলিশকে ডেকেছেন কেন? 

মহিলাটি বললেন, আসল ব্যাপার তাহলে শুনুন। আমার 
স্বামী একজন সামান্য বিডির ব্যবসায়ী । মাসে তার আয় দশ বারো 

হাজার টাকাও হয় কিনা সন্দেহ । আপনারা জানেন আজকালকার, 
বাজারের অবস্থ।। এই দশ হাজারে সংসার ভালভাবে চলে না. 
কেননা আলুর দাম বেড়েছে, লঙ্কার দাম বেড়েছে, এমন কি সামা 
পেয়াজ, রসুন তাদেরও দাম বেড়েছে। অতএব উপরির ব্যবস্থা 
করতে হয়। তা বিডিপ ব্যবসার সঙ্গে সঙ্গে যদি গোয়েন্দাগিঠি। 
করা যায় তাহলে কিছু উপরি আয় হতে পারে, এইটে ভেবে তিনি 
গোয়েন্দাগিরি করবেন বলে স্থির করেছিলেন । কিন্তু গোয়েন্দাগিযি 
করতে গেলে একটু অপরাধ সম্পর্কে জ্ঞান আহরণ করতে হয়? 
তাই তিনি গোপনে আমার ইন্সিওরেন্দ করা নেকলেসটি বে: 
দিয়েছেন দেড়লাখ টাকা দিয়ে। একটি জাল নেকলেস তৈরী 
করিয়ে ফুলের টবে রেখে দিয়েছেন । একদিন আমি প্রচার করে 
দিয়েছি রাত্রে চোর এসে নেকলেসটি চুরি করে নিয়ে গেছে 
পুলিশ এসে খুব খোজাখুঁজি করছে। এখন যদ্দি নেকলেসটা পাওয়। 
যায় তাহলে প্রমাণ হবে ওট] জাল নেকলেস, আর তাতে কেলেঙ্কারি 
কাণ্ড ঘটবে। ইন্সিওরেন্স কোম্পানী টাকা দেবে না। 


গোয়েন্দ। দা বললেন, তা আপনার স্বামী কোথায় নিরুদোশ্। 
হয়েছেন? মহিলাটি বললেন, তিনি নিরুদ্দেশ হননি ঠিক । 
নেকলেস চুরি যাবার আগের দিন রাত্রে তিনি পাগল সেজে, নাম 
ভাড়িয়ে পুলিশের হেফাজতে আছেন । আযালিবাই-এর জন্য করা! 
হয়েছে। সঙ্গে সঙ্গে পু[লশদের খুব কাছাকাছি থেকে পুলিশদের 
খুব স্টাডি করছেন। খুঁটিয়ে খুঁটিয়ে পর্যবেক্ষণ করছেন। অর্থাৎ 
নেকলেন চুরির ব্যাপারে তাকে কেউ দোষী করতে পারবে না; 
কেননা তিনি নিরুদ্দেশ হবার পরদিনও এ নেকলেসটিকে আমার" 
গলায় দেখেছে এমন বহু লোক সাক্ষী দেবে। আর তিনি নিরুদেশ' 
হবার দিন থেকেই পুলিশের হেফাজতে । অতএব তাকে কেউ” 
নেকলেস চোর বলতে পারবে না। এখন আমার সমস্যা হচ্ছে 

কমন করে পুলিশকে বিশ্বাস করানো যায় ষে নেকলেস যেখানেই 
পরাকুক ভাতে নেই ? 

গোয়েন্দা দে বললেন, সমস্যাটা খুব গভীর। খুবই গভীর। 
প্রচুর চিন্তার প্রয়োজন। চিন্তা করতে গেলে বেশ কিছু অশ্রিম 
প্রয়োজন-_-এই ধরুন শ পাচেক টাকা? বেশিও দিতে পারেন-_ 
গকনন। চিন্ত। ব্যাপারটাই এমন যে যত বেশি টাকা দেবেন তত বেশি 
স্তার ক্ষমতা বেড়ে যায়। দেখেননি আপনি ডাক্তাদের কাউকে 
সাপনি দেন দু-টাকা, কাউকে চৌধট্রি টাকা, তার মানেই হল বেশি 
[চরবার জন্য আপনি বেশি টাকা দিয়ে থাকেন। আমাদের যা 
[দবেন সেই ভাবেই কাজ হবে। ভদ্রমহিলা পাঁচশো টাক বার 
্টরে দিলেন। তারপর ঠিকানা দিলেন। গোয়েন্দা দে বললেন, 
তামরা দুজনেই আপনার ব্যাপারে সাহায্য করব। মহিলাটি 
ঠন্যাবাদ দিয়ে প্রস্থান করলেন । 

মহিলাটি চলে যাবার পর গোয়েন্দা দে বললেন, মহিলাটিকে 
গাহায্য করা দরকাব। কিন্তু পুলিশকে কিভাবে বিভাস্ত করা যায় 
চাবছি। আজকাল তো পুলিশ মহলে আমাদের তো! তেমন 
নাতির নেই । সাহেবরা যতদিন ছিল এদেশে তারা গ্রণীদের 
ম্মান করত । আমাদের সঙ্গে কত বিষয়ে পরামর্শ করত, রীতিমত 
বাতির করত । ভারতবর্ষের যে কোন থানা ছিল আমাদের 
সবারিত দ্বার। যে কোন হাজতে আমাদের স্থান ছিল বাধা । 
সার আজ ? 
?. ছুজনেই বড় বড় দীর্ঘ নিঃশ্বাস ফেললেন। তারপর ভাবতে 
লাগলেন । অনেকক্ষণ ভেবে গোয়েন্দা দে বললেন-_-একটা কাজ 
চরা যায়__যদ্ি আমরা এ বাড়ীতে গিয়েজাল নেকলেস সমেত 
চুলের টবটিকে চুরি করি তাহলেই চুকে যায়। তাহলে আব 
ুলিশের সাধ্য নেই নেকলেসটিকে খুঁজে বার করা। 
1 গোয়েন্ন। দা বললেন, বেশ, বেশ, ভাল । আহা, খাস 

মতলব! খাসা মতলব! আপনার সঙ্গে আমি থাকায় ভালই 
হয়েছে। আমি একা থাকলে হার চুরির কথাট। ভাবতে পারতাম 
না। | 

__তা চুরি কেমন করে করা যায়? 

__কেন, পাইপ বেয়ে উঠে। 

গোয়েন্দা দে বললেন, পাইপ বেয়ে ওঠবার অনেক অস্ত্ুবিধে 
আছে। একটা কিছু কৌশল বার করতে হবে। চলুন একটু 
বাসে করে বেড়িয়ে আসি। তার আগে ছুজনে একটু পরামর্শ 
করলেন, ফিস ফিস করে। 


ছুজনে বাড়ি থেকে বেরুলেন। তারপর একটা ভীড় বাসে 
কোনমতে উঠে পড়লেন । পরামর্শ মত গোয়েন্দা দে রইলেন বাসের 
দরজার কাছাকাছি আর গোয়েন্দা ঈদ] চলে গেলেন ভেতরে । তার- 
পর দুজনে চেঁচিয়ে কথাবার্তা হতে লাগল ঃ 

_-এই যে দাদ1, কোথায় চলেছেন? 

-_-এই তো৷ ভাই চলেছি একটু কারখানার দিকে। 

__বাড়িতে কে রয়েছেন? 

-__বাড়িতে-_বাড়িতে থাকবার মত কেউ নেই। কেৰল কয়েক 
কে. জি. সোন। রয়েছে। 

- সোনা? 

- আরে হ্যাসোনা। আজকাল ব্যাঙ্কে তে। সোন। রাখা যায় 
না, তাই বাড়িতেই রাখি। ছাতের ওপর ফুলের টব রয়েছে তারই 
একটাতে রেখেছি । 

--আপনি তো আগের ঠিকানাতেই রয়েছেন ? 

_ হ্যা, আগের ঠিকানাতেই-_-আঠারোর ছুই-এর পাচ, পাচকি 
সামস্ত লেন, আলিপুর । 

তারপর হুজনে নামলেন বাস থেকে, কিন্তু হু-জনে ছ-জায়গায়। 

তারপর নির্দিষ্ট এক জায়গায় হুজনে হাসতে হাসতে বললেন, বাসের 
মধ্যে অতগুলো৷ লোকের মধ্যে একটা না একটা চোর থাকবেই। 
তাকে বল হল সোনার তাল রয়েছে একট। বাড়ীতে যেখানে বিশেষ 
কেউ নেই, এবং বাড়ীর ঠিকানাটাও জানিয়ে দেওয়া হল। 

তবু রিস্ক নিয়ে লাভ কি। আরো কোথাও ব্যাপারটা চালু 
করা দরকার । 

এই বলে ছুজনে সারা কালকাতা ঘুরে বেড়ালেন, বাসে, ট্রামে 
আর দু-একবার উঠলেন গিয়ে ভীড় ট্রেনেও। 


পরদিন সকালে তে। তাদের চোখ চড়কগাছেই উঠল। খবরের 
কাগজে প্রথমেই পড়লেন, পুলিশ কর্তৃক পাঁচ শতাধিক চোর ধৃত । 
তারপর জানা গেল ব্যাপারট। £ 
“পশুপতিরাম বস্তুর বাড়ীতে গতকাল পাঁচ শতাধিক চোর 
হানা দেয়। অথচ এটিকে ঠিক পুৰ পরিকল্পিত ব্যাপার বলা 
যায় না। এ বাড়ীর কাছাকাছি ছল্মবেশে কিছু পুলিশ পাহার৷ 
ছিল। তাহার! প্রথমে কয়েকজন চোরকে ধরে, কিন্তু শেষ 
পর্ষস্ত তাহারা একা সামলাইতে না পারায় পুলিশবাহিনীর 
তলব পড়ে। সকলেই ধরা পড়ে নাই-__অনেকেই পালাই- 
য়াছে। আশ্চর্যের বিষয় এই যে যাহার] পালাইয়াছে তাহারা 
আর কিছু নেয় নাই, কেবল কয়েকটি ফুলের টব লইয়া 
গিয়াছে । এমন অদ্ভুত হামলার কথা কলিকাতা শহরে কেন 
পৃথিবীতে কোথাও ঘটিয়াছে কিনা সন্দেহ ।” 


ক্রিংক্রিংক্রিং। গোয়েন্দা দে এবং দা একই সঙ্গে ছিলেন। 
ফোন ধরলেন গোয়েন্দা দে।- হ্যালো । ও সমস্ত টবই উধাও 
হয়েছে? ভালই হরেছে-এবারে খুশি তো 1? আমাদের প্রাপ্য 
দশ হাজার আজই পাঠিয়ে দিচ্ছেন? ভালই তো ভালই তে।। 


৪৮ 


আপনার স্বামীও আজ ফিরে আসবেন? বাঃ, ভাল কথা । হা, 
গোয়েন্দা দাকে আপনার দেওয়া ধন্যবাদ পাঠিয়ে দিচ্ছি_-কি 
বললেন, ওর বাড়ীতে ফোন করে জেনেছেন উনি কাল থেকে 
নিরুদেশ হয়েছেন? গোয়েন্দা দা? ঘাবড়াবার কারণ নেই-__উনি 
বহাল তবিয়তেই আছেন। এই এইখানেই রয়েছেন? 'আচ্ছ। 
রেখে দিচ্ছি। 

রিসিভার রেখে দিলেন গোয়েন্দা দে। বললেন, গোয়েন্দাগিরি 
ব্যবসায়ে দেখছি একেবারে ক্ষতি হয় তা নয়। তবে এক্ষেত্রে 
যাকে ধরে পুলিশের হাতে দেওয়া উচিত ছিল, তাকেই বাচিয়ে 
দিল!ম। 

গোয়েন্দা দী বললেন, তা কেন হবে। পশুপতিরাম বনু 
এবং তার স্ত্রীকে পুলিশের হাত থেকে উদ্ধার করল|ম বটে, কিন্ত 
আমর! যে পাচশোরও বেশি চোরকে ধরে দিলাম, তার বেলা ? 


গোয়েন্দা দে কোন কথা বললেন না--তিনি খুশি হয়ে উঠলেন 


কিন্ত, অন্তত আগামী কয়েক মাস আর বিডি পাকানোর কথা 
ভাবতে হবে না। এতেই তিনি খুশি । 


গর্জন গোয়েন্দা 
তারাপদ রায় 


“লেগস্‌ আপ। সামনের ছুটো পা মাথার ওপরে তুলুন 
মিঃ রাইট ।* বিখ্যাত আন্তর্জাতিক ঠগ মিঃ রাইট অবাক হয়ে 
স[মনের দিকে তাকিয়ে রইলেন । 

কী হাস্যকর, এই রোগা বেঁটে লোকটা, এই বোকা-বোক। 
চহারার বদমাইশট। |! বদমাইশটাকে দেখে রাইটের সারা শরীর 
“তলে-বেগুনে জলে গেলো । রাইট নিজেই বুঝতে পারলেন ন। কী 
করে এই বোকা বদমাইশটার কাছে এত বেকায়দায় পড়লেন তিনি । 
এখন অ।র করার কিছু নেই। হাতি ছটে। মাথার ওপরে তুলতেই 
হবে, কেননা সামনে উদ্যত রিভলভার যে হস্তকর বৌকা বদমাইশট। 
দাড়িয়ে, সে-ই গর্জন গোয়েন্দা । তার হাত থেকে নিস্তার পাবে 
এমন সাধ। নেই কোনো জোচ্চোরের | 

রাইট হাত তুলতে একট ইতস্তত করছিলেন । আবার শোন। 
গেলো গর্জনের বস্রগর্জন, €লগস্‌ আপ। সামনের পা ছুটি তুলুন ।' 

ল্লী আর করা যাবে, বাধ্য হয়ে হাত তুলতে হলো । ' মনে মনে 
ক্ষপ্ু হতে থাকেন বিখ্যাত ঠগ। এই ধরনের কথাবার্তা বা আদেশ 
ঠার পক্ষে পালন করা মোটেই সম্মানজনক নয়। “লেগস আপ, 
দমনের ছটে। পা! আমি কী গোরু না গাধা? আমার এ-ছুটো 
প। নয়, হাত।, আত্মসম্মান রক্ষার প্রয়োজন থেকেই বা সাহেবের 
বাচ্চা বলে স্পঞ্টবাদিতার গুণের জন্তে হাত মাথার ওপরে তুলতে 
তুলতে রাইট গর্জনকে জানিয়ে দেন। 

গর্জন কিন্তু ভ্রক্ষেপও করেন না । “ও তাই নাকি, তাই ন।কি”, 
ণকটু 'অবাকই হন গর্জন, “কেন আগে তো বুঝিনি । আমি ভেবে- 

ছিলুম চারটিই বুঝি প11' তারপর একটু থেকে মৃদু হাসতে হাসতে 
জিজ্ঞাসা করেন, তাহলে বোধ হয় ল্যাজ, শিং-টিংও তোমার 
কিছু নেই? | 

কলকাতার এলে এই রকম অপমান এই রকম বিপদের সম্ভ।বনা 
এ কথা ঘুণাক্ষরেও জানতে বা বুঝতে পারলে রাইট কখনোই 
কু়ললামপর ছাড্ডতেন না। কুযালালামপুরে অবশ্য শেষের দিকে 
বেশ একটু অস্তুবিধ।ই হয়েছিলো । ওখানকার স্থানীয় চোরদের 
ওপর “তিনি” সম্প্রতি যে বাটপাড়িট! করছিলেন, অর্থাৎ বিন। অস্ষে 
তাল! ভাঙার কৌশলী যন্ত্র নাম দিয়ে যে জিনিসটা] বেচছিলেন, সেটা 
যে অ।সলে ঘুদ্ধের আগের এক ধরনের জাপানী হছুর মারার জ'[তি- 
বল সেট। প্রণীশ হয়ে পড়েছিলো | এই ধরনেব শ দেড়েক জাতি- 
কল পুরোনো লোহার দরে একট! উঠে যাওয়া কোম্পানির দারো- 
যানের কাছ থেকে কিনে এনেছিলেন টোকফিয়ো থেকে চলে আসার 
সময়। সেই জাতিকলগুলিই কুয়ালালামপুরের নতুন চোরেরা 
মহোৎসাহে ক্রয় করেছিলো, কিন্তু কুয়ালালামপুর ছাড়বার আগেই 
কয়েকটা চ্যাংডা চোর ধরা পড়ে যাওয়ায় অন্যান্য চোরেরা তাকে 
মারে আরকি! সিদেলরা আর কা বুঝবে বাটপাড়ের মর্ম? বাধ্য 
হয়েই তাকে কুয়াল।লামপুর ছাড়তে হতো । অবশ্য শেষে একটা 
চাল দিয়েছিলেন এই বলে যে এই তাল! ভাঙার যন্ত্রগুলে। ব্যবহার 
করতে গেলৈ এক ধরনের চুম্বক লাগবে-_সেই চুন্বকটা কেউ ব্যবহার 
করেনি বলে বিপদে পড়েছে । চোরেরা ধরেছিলো, “কেন তুমি 
তাহলে চশ্বকট। সঙ্গে দাও নি? 

মিঃ রাইট বলেছিলেন, তোমরা কি কেউ চেয়েছিলে? তার 
যে অনেক দম” আর মনে মনে ঠিক করে ফেলেছিলেন এই স্থযোগে 
সেই বিশেষ চুম্বক বলে অন্ত কিছু চালিয়ে দিয়ে একটা মোটা। মতন 
দাও মেরে ওখান থেকে সরে পড়বেন। চোরেদের সঙ্গেও চুক্তি হয়ে- 
ছিলো, ছয় মাসের মধ্যে সস্তায় তিনি এই চুম্বকগুলে। সরবরাহ করবেন। 

এদিকে মিঃ রাইটও বীতশ্রদ্ধ হয়ে পড়েছিলেন। চোরেদের 
সঙ্গে কি ব্যবসা হয়! তিনি হলেন বাটপাড়, তার ব্যবসা ভদ্র- 
লোকদের সঙ্গে! লঙগুনে যুদ্ধের সময়ে তিনি “বোমার আঘাত- 
জনিত দুষিত ক্ষয় নিবারণের জন্য এবং আশু উপশম করবার 
মলম? তৈরী করে বেচেছিলেন স্রেফ তাপিন তেলে আলুর খোসা 
সেদ্ধ করে শিশিতে ভরে দেড় মিলিয়ন শিশি। কুয়ালালামপুরের 
চোরেদের ব্যবহারে তার আত্মমর্ধাদাবোধ খুব আহত হয়েছিলো । 

অনেকক্ষণ হয়ে গেছে। হাত ছুটে] মাথার ওপরে তুলে ঠায় 
দাড়িয়ে থ।কা কী যে কষ্টকর। যাকে একাজ কখনোই করতে 
হয়নি, তার পক্ষে এটা বোঝা সম্ভবই নয়। মিঃ রাইট এই ভাবে 
দাড়িয়ে মনে মনে রাগতে থাকেন। না, ঠিক গন গোয়েন্দার 
উপরে নয়। আর তার উপরে রাগ করে লাভই বাকী? রাইটের 
রাগ হয় ওয়াং লিয়াং চু-র উপর। 

ওয়াং লিয়াং চ, মানে কুয়ালালামপুরের এক কুখ্যাত জুয়াচোর, 
যে তাকে এই কলকাতা 'আমবার পরামর্শ দিয়েছিলো । ওয়াং 
লিয়াং চু-কে কুয়ালালামপুরে সবাই জোচ্চোর চু বলে এক নামে 
চিনতে পারতো । সেই রাইটকে বলেছিলো, আরে সাহেব, 
আমিই পারলুম না আর তুমি করবে বাটপাড়ি এই কুয়ালালামপুরে ! 
ফিদেল চোরদের হাতে খুন না হতে চাও তো, সত্যি সত্যি নিজের 
ভালে! চাও তো, পালাও এখান থেকে ।, 

র|ইটের মুখের ভাবগতিতে জোচ্চোর চু বুঝতে পেরেছিলো৷ 
রাইট মনস্থির করতে পারছেন না। তখন সে, হয়তো নিজের 
স্বার্থেই কুয়ালালামপুর থেকে রাইটকে কৌশলে সরিয়ে নিজে এক- 
চ্ছত্র বাটপাড় হওয়ার লোভেই স্বতঃপ্রবৃত্ত হয়ে প্রায় গায়ে পড়ে 
রাইটকে পরামর্শ দিলো, “সাহেব, তুমি কলকাতায় ভেগে যাও ।, 

“কলকাতা ? ক্যালকাটা ? ক্যালকাটা সম্পর্কে রাইটের প্রশ্নও 
যথেষ্ট উৎসাহ ছিলো! 

ইয়েস সাহেব, ক্যালকাটা, একেবারে হেভেন, ইডেন গার্ডেন ।' 
রাজ্জাঘাটে লোকজন ঠকবার জন্যে ঘুরে বেড়াচ্ছে। আসন্ন, 
সাফল্যের উত্তেজনায় ওয়াং লিয়াং চু যথেষ্ট রপ্ধিত করে বর্ণনা করে, 
তার নিজের প্রান্তন সাফল্যের কথা । “আমার জুতোর দোকান" 
ছিলো চীনেপাড়ায়। এক এক জোড়া কাচা চামড়ার জুতোয় লাভ, 
হতে] দশ টাকা। আর খদোর কালার ব্লাইণ্ মানে রঙউকানা হলে 
পনেরো টাকা ।, | 

'রঙকান। হলে পাঁচ টাকা বেশি কেন? বেশ অবাক হয়েই, 
রাইট প্রশ্ন করেছিলেন। ্‌ 

গছুরঙের ছু-পাটি দিতুম বাঝে। তার আগে কয়েক রঙের। 
জুতো কালো, বাদামি, লাল মিশিয়ে যাচাই করে নিতুম খদ্দের রঙ-. 
কানা কিনা। তা কলকাতার অর্ধেক লোকেরই চোখ খারাপ! 
তাতে রঙকানা, ভেজাল ছাড়া আর কিছু খেতে পায় তো। একটু 
দম নিয়ে জোচ্চোর চু বলেযায়, 'তারপর সেই জুতো পান্টাতে 
এলেই বাছাধনের কান মলে আদায় করেঃনিতাম আরও পাচ টাক! ।' 
প্রথমে স্বীকারই করতাম না যে জুতো জোড়া আমারই দোকানের । 
আর ত। ছাড়া প্রত্যেক জোড়া জুতোর সঙ্গে. উপরি পাওনা ছিলো 
পাচ টাকা ফোড়া কাটার জন্য । এছাড়া ছিলো ফোস্কার মলম। 
নাম দিয়েছিলাম “মু-চুম”_-প্রত্যেক ফাইল দেড় টাকা, 

রাইট একেবারে হতভম্ব হয়ে গিয়েছিলেন, “ফোড়া, ফোস্কা 
এগুলো আবার জুতোর দোকানে কেন ?' | 

জোচ্চোর চু বলেছিলো, 'আরে পাহেব, এ তো হলো সাইড 
বিজনেস ! কাচা চামড়ার জুতো। পায়ে দিলে ফোড়া হবে না 
লোকের, ফোস্ক। পড়বে না? কলকাতায় গেলে দেখবে প্রত্যেক 
চীনে জুতোর দোকানের সঙ্গে একটা করে ফোড়া-ফোস্কা সারানোর 
দোকীান। সাইনবোর্ড টাঙানো আছে, “চীনা সার্জন” | এক 
জোড়া জুতো সেলাই করার চেয়ে অনেক কম পরিশ্রমে ফোড়। 

কটে পাচ টাকা পাওয়া যেতো-অনেক খদ্দেরের পায়ে আবার 
ফাড়ার মিছিল বসে যেতো । সে সব কথ। ন। হয় ছেড়েই দিলে ।? 

কিন্ত এত সহজে চু-কে ছাড়েন রাইট? খুঁটিয়ে খুঁটিয়ে অনেক 
*প1 জিগেস করে, অনেক জেনেশুনে তবে ছেড়েছিলেন। আর 
তার পরের জাহাঙ্গেই ভুয়া পাসপোর্টে চলে এসেছিলেন কোচিন। 
তারপর কোচিন থেকে সোজ। কলকাতা । 


কলকাতায় এসে মিঃ রাইট দু-চার দিন ঘুরে ফিরে সব দেখে 
গুনে নিজেল কর্মপন্থা স্থির করে ফেললেন । একট! প্রাইভেট 
শাড়ি তিন মাসের জন্য ভাড়। নিয়ে নিলেন, তারপর এক একটা 
হাটেলে দুদিন তিনদিন করে থাকতে লাগলেন, আর সেই সঙ্গে 
টাজ গুছিয়ে নিতে লাগলেন নিজের । 

দুপুরের দিকে চৌরঙ্জী আর ডালহৌসী পাড়ায় যতো! সব বড়ো 
[ড়ো রেডিও, ফিজের দোকান আছে সেখানে গিয়ে সবচেয়ে দামী 
জনিসট। দেখতেন। এই রকম ভাবে তিন চারটে জিনিস বেছে 
নয়ে আলাদ করে রেখে দিয়ে বলতেন, “এগুলোর একটা আমি 
'বছে নেবো । কিন্তু তার আগে আমার মেমসাহেবকে একবার 
'দখানো দরকার ।? 

দোকানদার কিছু ইতস্তত অবশ্যই করতো, কিস্ত ফিটফ।ট সাহেব, 
চাস্ত ইংরেজি, আর তা ছাড়। রাইটই বলতেন, “আপনার একজন 
চর্মচারী আমার সঙ্গে গাড়িতে এগুলো নিয়ে আন্মক | যেট। .মম- 
হেবের পছন্দ হয় রেখে দেবো, অন্তগুলো ফেরৎ নিয়ে আসবে। 
ণ আমার গাড়ি দাড়িয়ে রয়েছে । আপনাদের যদি আপত্তি না 
যাকে মাল কটা তুলে দ্িন। 

এর পরে কি আর কোনো সন্দেহ হয়? কোনো আপত্তি 
1কতে পারে? আর সঙ্গে তো দোক|নের বিশ্বস্ত কর্মচারীই আছে! 
চা ছাড়া, এই রকম একটা শ্বেতাঙ্গ খদোর, আমি বিশ্বাস না করলেও 

আর দশজন দোকানদার আছে তারা নিশ্চয়ই দেবে, তখন 
তাদেরটাই বিক্রি হবে। 

স্থতরাং সব দোকানদারই মুখে যথাসাধ্য হাসি ফুটিয়ে বলেছে, 
ইয়েস সার। ঠিক হ্যায় সার, এই এখুনি তুলে দিচ্ছি এগুলে। 
আপনার গাড়িতে । তারপরেই তারা হাকড।ক শুরু করে দেয়, 
“এই জন।দন, এগুলো এ গাড়িটাতে তুলে দে। এ সাবধান, 
দেখিস ভাঙে না যেন। আরহ্থ্যা, গোপালবাবু, আপনি সাহেবের 
সঙ্গে যান।  মেমসাহেবকে খুব ভালো করে চালিয়ে একেবারে 
যাকে বলে স্য।টিসফাই করে তারপরে আসবেন ।, 

ততক্ষণে রাইট দোকানদারের দিকে মুখ করে বলেছেন, 'ক্যাশ, 
নাচেক? এবং সঙ্গে সঙ্গে প্রশ্নের উত্তরের অবকাশ না দিয়েই 
বলেছেন, “বুঝেছি, চেকে অনস্ুবিধা হতে পারে । আপনাদের এই 
ক্যালকাটার কেউ চেক আযাকসেপ্ট করতেই চায় না। ঠিক আছে 
ক্যাশেই দিয়ে দেবো ।” তারপর গাড়ির দিকে যেতে যেতে প্রশ্ন 
করেছেন, "হ্যা, আপনার সেলসম্যান যে সঙ্গে যাচ্ছে, সব দাম ঠিক- 
ঠাক জানে তো? দৌকানের মালিক বলেছে, হ্যা, হ্যা, নিশ্চয়। 
ওর, মানে এ গোপালবাবুর হাতেই টাকাট। দিয়ে দেবেন ।। 


এর পরের কাজ খুব সোজা । গড়ের মাঠে কিংবা গঙ্জার ধারে 
কিংবা আলিপুর রোডে একটা বেশ নির্জন জায়গা দেখে রাইট 
গাড়িট। থামিয়ে দিয়েছেন। নির্জন জায়গা খুজতেও খুব একট! 
বেগ পেতে হয় না। দুপুরের দিকে এ সব আ্ঞচলে রাস্তায় কী-ই বা 
লোকজন থাকে? কিছুক্ষণ খটখট ছুমদাম করে ইঞ্জিনট! খুলে নিয়ে 
রাইট গোপালবাবুর কাছ থেকে প্রথমে জেনে নিয়েছেন গাড়ির কিছু 
বোঝেন কিনা । তারপর খুব মোলায়েমভাবে অনুরোধ করেছেন, 
'আমি তো! কিছুই বৃঝতে পারছি না। বোধ হয় ঠেলতে পারলে 

একটু কাজ হতো৷। আমি স্টিয়ারিংটা ধরছি, আপনি যদি কিছু 
মনে না করেন তো দয়া! করে পিছনে গিয়ে ঠেলুন না গাড়িটা ।" 
সরলচিত্ত বিশ্বস্ত সেলসম্যান যেই না৷ গাড়ির পিছনে গিয়ে হাত 
লাগিয়েছেন, ভুস করে গাড়িটা নিয়ে বেরিয়ে গেছেন রাইট । 
প্রথমে গোপালবাবুর পক্ষে কিছু অনুমান করাই মুশকিল, “ও সাহেব, 
থামাও, আমি রইলাম যে, আই আ্াম লেফট হিয়ার, টেক মি! 
কিছুক্ষণ হতভম্ব থেকে তারপর গাড়ির পেছনে এই রকম ট্যাচাতে 
ট্যাচাতে উধ্বশ্বাসে ছুটেছেন--কিন্তু ততক্ষণে রাইট বেপাত্তা । 


উদীয়মান ডেন্টিস্ট ডঃ জি. কে. বস্ত্র তার হাজরার চেম্বারে বসে 
গোপালবাবুর কাছে এই ঘটন। শুনছিলেন। ডঃ জি. কে. বন্থর পুরো 
নাম গর্জন কুমার বনু । দাতের ডাক্তারির পশার এখনও মনোমতে। 
জমেনি আর ছেলেবেলা থেকে গোয়েন্দা গল্প পড়ে পড়ে তিনি অবসর 
সময়ে শৌখিন গোয়েন্দাগিরি করে সময় কাটান । 

যা হোক, গোপালবাবুর মুখে এই রকম শুনে গর্জন বললেন, “কী 
সাংঘাতিক কথা 1, 

গোপালবাবু গর্জনের পিতৃবন্ধু, তিনি প্রায় কেঁদে পড়ে বললেন, 
'ছ্যাখো গর্জন, ব্যাটা বাটপাড় সাহেবের জন্তে আমার চাকরি যেতে 
বসেছে। গ্ভাখো, আমার কী দোষ? আমাকেই তো মালিকেরা 
পাঠালেন। আমি তো আর ইচ্ছে করে যাই নি।? 

গর্জন গম্তীরভাৰে বললেন, “আপনি কিছু ভাববেন না গোপ।ল- 
কাকা, আমি ব্যাটাকে ধরে দিচ্ছি, কিন্তু তার আগে আমাকে 
কয়েকটা ব্যাপার জানতে হবে। ঠিক আছে, আমি একটু ভেবে 
নিই, কাল আপনি সন্ধ্যার দিকে বাসায় থাকবেন।: 

ছোট বেলায় একটা সিনেমা দেখে রবীন্দ্রনাথের “চাদের হাসির 
বাধ ভেঙেছে? গানট| গর্জনের খুব ভালে। লেগেছিলো । এতদিনে 
গানের কথাগুলো ভুলে গেছেন, কিন্তু স্বরটা মনে আছে, সেই সুরে 

গর্জন এখন অন্ত একট। গান ধরেন; ঠিক গান নয়, একটা সংস্কৃত 
শ্লোক £-- “বুদ্ধির বলং ততম্য-.. 
-*'শশকেন নিপাতিত ॥ 

গোপালকাক1 চলে যাওয়ার পর গর্জন একা একা বসে এই! 
গানটা গাইতে লাগলেন । তারপর গান হয়ে গেলে তার ছোকরা 
আযাসিস্ট্যান্টটাকে ডাকলেন, 'শশক, এক কাপ চা।? বল! বাহুল 
গর্জন তার আযাসিস্ট্যাপ্ট, যার আসল নাম গৌরগোবিন্দ, তাবে 
শশক বলে ডাকতেন। 

১-টা খেয়ে জব প্ল্যান ঠিক করে ফেললেন। একেবারে হাতে, 
নাতে ধরতে হবে সাহেবকে । এই জুয়াচোরগুলো ধরা' পড়ে অদ্ি। 
লোভে, যে জুয়াচুরি সহজেই একবার করে আসা যায় সেট! বারবা: 
বাহাছুরিতে আর লোভে মারা পড়ে জুয়াচোরগুলো । 

পরদিন গোপালকাকার সঙ্গে পরামর্শ করে চৌরঙ্গী পাড়াতেই 
অন্ত একট] রেডিয়োর দোকানে মালিকদের বুঝিয়ে শুঝিয়ে ছুপুরে, 
দিকে সেলসম্যান হিসেবে বিনে মাইনের কাজে ঢুকে গেলেন গর্জন। 

পরে সত্যিই একদিন ফাদে পা দিলেন রাইট । দোকানে প 
দেওয়ামাত্র পুলিশে টেলিফে:ন করা যেতো, কিন্তু গর্ভন সহন্ডে 
পুলিশে যেতে রাজি নন, তাছাড়া হাতেনাতে ধরতে হবে তো 
আগেই মালিকদের সব বোঝা,না ছিলো, তাছাড়া ঝুঁকি হিসেছে 
ধারদেনা করে হাজার কয়েক টাকা নগদ জামিনও রেখেছিলেন, 
গর্ভান । 

সুতরাং রাইটের কিছুই অসুবিধা হলো না । চারটে দাম 
রেডিয়ো সুদ্ধ দোকান থেকে গাড়িতে গিয়ে উঠতে, সঙ্গে গর্জন 
গোয়েন্দ৷ উঠলেন সেলসম্যান হিসেবে-_যিনি গিয়ে রাইটের কল্পিঘ 
মেমসাহেবকে রেডিয়ো পছন্দ করাবেন। গর্জন একেবারে নিরীহ 
চেহারার, রাইটের একেবারে সন্দেহ হয়নি । 

তারপর গড়ের মাঠের মাঝামাঝি সেই একই নাটকের পুনরা; 

মভিনয় হলো । সেই' গাড়ি খারাপ হয়ে যাওয়া, সেই খটাখট 
নমাদম, তারপর অনুরোধ, “যদি কিছু মনে না করেন তো গাড়িটা 
কি একটু ঠেলতে পারবেন ।' 

শুধু সামান্ত পরিবতন, এখারে গোপালবাবুর স্থানে গর্জন 
গায়েন্দা। গকেটে রিভলভারটা ঠিক আছে কিনা দেখে নিয়ে, 
দের হাসির স্থুরে বুদ্ধিরস্ত বলং তম্ত গুনগুন করত করতে, “ইয়েস 
ইয়েস? বলে গর্জন গাড়ি থেকে নেমে পিছনে চলে গেলেন ঠেলতে । 

পিছনে গিয়ে রাইটের গাড়ি স্টার্ট নেবার এক মুহূর্ত সুযোগ 
11 দিয়ে হাওয়া ছেড়ে দিলেন ছুটো টায়ারের। হাওয়! বেরিয়ে 
[ওয়ার শব্দে “কী হলো, হোয়াটস দি ম্যাটার» বলে রাইট 
নাফিয়ে বেরিয়ে এলেন গাড়ির পিছনে । আর তখন সেখানে 
রভলভার উঠিয়ে দাড়িয়ে রয়েছেন গর্জন গোয়েন্দা ; রাইট মুখোমুখি 
তেই--লেগস্‌ আপ । সামনের ছুটো পা মাথার উপরে তুলুন, 
মঃ রাইট 1, 

ভাগলপুরে গোয়েন্দাগিরি 
অনিত গুপ্ু 


গরমের ছুটিতে ভোম্বল মামার বাড়ি বেড়াতে গেল। ওর 
মামার বাড়ি হচ্ছে ভাগলপুরে । মামীমা অনেকদিন ধরেই লিখ- 
ছিলেন, ভোম্বল, একবার এখানে বেড়িয়ে যাস। 

তা ভোম্বল যায়নি । না যাওয়ার আসল কারণ হচ্ছে ওর 
মামা। মামাকে ভোম্বল জীবনে একবারই মোটে দেখেছে । কিন্তু 
সেই প্রথম দেখার সময় যা ভয় ঢুকে গিয়েছিল, সে ভয় এখনও ওর 
যায় শি। 

ওর মামা ভাগলপুরের জুবিলী কলেজে অঙ্ক কষান। অঙ্ক 
কষাতে কষাতে ওর চেহারা আর মেজাজটা কি রকম জটিল হয়ে 
গিয়েছিল। ভোম্বলকে প্রথম দিন দেখেই এক সরল করতে 
দিয়েছিলেন। সেই থেকে ভোম্বলের ধারণা, লোক জটিল না হলে 
কেউ প্রথম দিনেই ভাগ্নেকে সরল করতে দেয়! তার ওপর মামার 
ছিল ইয়। দাড়ি আর গোল চশমার আড়ালে বড় বড় লাল চোখ । 

তাই, ভোম্বল কিছুতে মামার বাড়ি ষেতে চাইত না। যতবারই 
মামার বাড়ি যাবার কথা উঠত, ভোম্বল এড়িয়ে যেত। মামাকে 
যখন ও প্রথম দেখে তখন ওর বয়ন ছিল নয়, এখন বারো । এই 
তিন বছর ভোম্বল মাম!র বাড়িকে সমানে পাশ কাটিয়েছে। 

কিন্তু এবার ওকে যেতেই হল। কারণ, ভোম্বলের মা তার 
ভাইকে আর না দেখে থাকতে পারছিলেন না। তাছাড়া, এতদিনে 
ওর মামা-ভীতি একটু কমেছিল। বয়স তে! বাড়ছে! মামাকে 
ভয়__লোকে'শুনলে বলবে কী! কিন্তু ভয় কমার আরও একটু 
ব্যাপার ছিল। 

এর মধ্যে ভোম্বল এন্তার গোয়েন্দা গল্প পড়ে ফেলেছিল। 
ধাটের তলায় ঢুকে, পড়ার বইয়ের নীচে চাপা দিয়ে, সি'ড়ির তলায় 
ঘুটের বস্তার ওপর বসে ঘামতে ঘামতে একটাও ডিটেকটিভ বই 
ও বাদ রাখেনি। বিমল-কুমার, জয়ম্ত-মাণিক, বিরীটি রায়, কা 
কাশি কাউকে ছাড়েনি। 

পড়ে বুঝেছে, এদের কি সাহস! গোয়েন্দাদের সাহস না৷ হলে 
কখনো চলে! ভোম্বলও যে গোয়েন্দা হতে চায়। সুতরাং 
ভোম্বলের সাহস চাই। তাছাড়া, বইতে কোথাও লেখ নেই যে 
এ সব নামজাদা গোয়েন্দারা তাদের মামাকে ভয় করত। 

এমন কি, পুরোদস্তুর গোয়েন্দা হবার জন্তে ভোম্বল চুপি চুপি 
একবার এক কাণ্ড করেছিল। জয়ন্ত-মাণিকের গল্পে আছে যে, 
যখনই মাথায় কোন নতুন বুদ্ধি খেলত, তখনই ঘন ঘন নস্তি নিত 
জয়ন্ত । ভোন্বলও তাই দেখাদেখি টিফিনের পয়স! থেকে বাচিয়ে 
চার পয়সার নস্তি কিনেছিল। খুব সাবধানে, লুকিয়ে লুকিয়ে 
হু একবার টেনেও দেখেছিল, যদি কোন বৃদ্ধি খেলে। কিন্তু বুদ্ধি 
খেলছে কিন! পরখ করবে কী করে । 

মামলা কোথায়! কোন স্ুন্দরবাবু হুম হুম করতে করতে 
এসে তো রত্ব-চুরির খবর কিংব! হিমালয়ের ভয়ঙ্করের কথা বলছেন 
ন।! অত কথা কি, বাড়িতে পর্ষস্ত একটা ছোটখাট গোয়েন্দাগিরির 
স্বযোগ পেল না ভোম্বল। ঠাকুমাকেও সে কতবার বলেছে, “দেখ 
তো তোমাদের কিছু চুরি টুরি গেল কি না।” 

ঠাকুমা বুড়ো মানুষ । সব ব্যাপারে ব্যস্ত হয়ে ওঠেন। তিনি 
বললেন, “বলিস কিরে! টুরি যাবে কেন? না, না, আমাদের 
বাড়িতে কখনে চুরি টুরি হয় না বাপু। 

“ঠিক বলছ, চুরি হয় না? ভেবে দেখ ভালে। করে! 

ঠাকুমা ভেবেই আকুল। শেষে কিছু ঠাহর করতে না পেরে 
বললেন, “তুই বড় পাজী। খালি খালি ভয় দেখাস !, 

“আমসত্ব চুরি যায়না? প্রায়ই যে আমসত্ব কমে যায় সেটা 
কী? ভোম্বলের একথা শুনে মা অমনি মুখ ঘুরিয়ে হেসে চলে 
গেলেন। আর ঠাকুমার মুখট। যেন ছাই হয়ে গেল। 

এর মধ্যে একট] ব্যাপার ছিল। ঠাকুমা বুড়ো হয়েছিলেন 
তে।! তাই তাঁর একটু লোভ বেড়েছিল, সত্যি কথা বলতে কি, 
তিনি লুকিয়ে লুকিয়ে প্রায়ই আমসত্ব খেতেন। 

কিন্তু ভোশ্বলের গোয়েন্দাগিরি এ পর্যস্ত। আর, একে 
গোয়েন্দাগিরিও বলা যায় না। ঠাকুমার এই ছোটখাট ঢুরির কথা 
বাড়িশুদ্ধ সবাই জানে । 


তবে, ভাগলপুরে গিয়ে ভোম্বলের মস্ত লাভ হল। গোয়েন্দা- 
গিরির দিক থেকে লাভ । যেতেই মামী বললেন বটে, “আয়, আয় 
বাবা ভোনম্বল।” কিন্তু ভোম্বলের চোখ মামী এড়াবেন কী করে ! মুখ 
দেখেই সে বুঝল, কিছু একটা ব্যাপার হয়েছে। নইলে মামীর মুখ 
এত শুকনো কেন! ৃ | 

মাম! অবশ্য দূর থেকে দেখে বললেন, “কিরে, তুই যে মস্ত বড় হয়ে 
গেছিম দেখছি । কালদুপুরে আসিস তো! দেখব, কি রকম অঙ্ক 
শিখেছিস ভুই । বলেই তিনি ব্যস্ত হয়ে পড়ার ঘরে চলে গেলেন। 

ভোম্বল য। ভেবেছিল ঠিক তাই। সন্ধ্যেবেল৷ মামী তার 
দুঃখের কথা! বলছিলেন ভোম্বলের মার কাছে । ভোম্বল খাবার 
ঘরে বসে ভাগলপুরের বিখ্যাত শাহী টোস্ট খেতে খেতে শুনল 
ব্যাপারটা । 

ভোশ্বলের মামীমা বলছিলেন, “কি আর বলব ঠাকুরঝি! আজ 
কতদিন হল প্রায়ই পয়ষট্টি নয়৷ পয়সা করে চুরি যাচ্ছে আমার । 
কিছুইতেই ধরতে পারছি না কি করে যাচ্ছে।” 

ম! বললেন, “বল কি বৌদি, এ তে। ভালো! কথা নয়। বাড়িতে 
চোর পুষে রাখা থুব ভয়ের কথা। 

“তারপর শোন। পঁয়ষটি নয়া পয়স। যাচ্ছিল, যাচ্ছিল__-ওমা 
সেদিন দেখি ওঁর সেই ঘড়িটা পর্যন্ত নেই।” 

ঘড়িটা হচ্ছে আগেকার ওয়েস্ট এগ ঘড়ি। ঠাট্টা করে লোকে 
যাকে আমপাড়া ঘড়ি বলত । মামার বিয়ের সময় পাওয়।। 

শুনেই ভোম্বল মনে মনে সাঞ্জিয়ে নিল ব্যাপারটা । প্রথমত 
পয়সা চুরি যাওয়া । দ্বিতীয়ত ঘড়ি চুরি যাওয়া । বাড়িতে সন্দেহ 
করার মতো কে কে আছে! এক হচ্ছে_রামখিলৌন চাকর । 
ছুই_-লহমী দাই। তিন-_-এই তিন নম্বরে এসে ভোম্বল একট 
ভাবতে ল'গল। 

ভোম্বল দেখেছে পাকা গোয়েন্দার কাউকে সন্দেহ করতে 
ছাড়ে না। প্রথম থেকেই তার! ধরে নেয়, অপরাধী যে কেউ হতে 
পারে। তাই, ভোনগল তিন নম্বরে তার মামাতো ভাই আটটিলকে 
ফেলল। আটটিলের ভালো নাম অবশ্য জীমৃতবাহন। 

আটটিল ওর চেয়ে বয়সে বছর তিনেকের বড়। কিন্তু ভোন্বল 
ওকে কিছুতে দাদা বলতে চায় না বলে সব সময়.ভাববাচ্যে কথা 
যলত। যেমন, “এই যে, কী করা হচ্ছেঃ কোথায় যাওয়া হচ্ছেঃ 
এই রকম আর কি। 

ভোন্বলের নজর গোয়েন্দার নজর। সেছুদদিন ভাগলপুরে এসে 
ঠিক জেনে ফেলল যে, আটটিল লেখা পড়ায় বেদম ফাকি দেয়। 
আর, আদমপুরের কাছে ওর এক আড্ডা আছে। সুতরাং ওকে 
সন্দেহ করা চলতে পারে । 

ভোম্বল একদিন সোজামুজি ওর মামীকে গিয়ে বলল, “আচ্ছ। 
সব ব্যাপারটা আমাকে খুলে বলতো! মামীমা । কিচ্ছু বাদ দিও 
না। তোমাদের কাছে যা দরকারী মনে হয় না, আমাদের কাছে 
তা দরকারী ।, 

মামীমা তো৷ অবাক। 

“কী খুলে বলন। রে? কী দরকারী ? 

“ওমা, তুমি বুঝি জাননা বৌদি। ছেলে যে হচ্ছেন সখের। 
টিকটিকি 1, 

“কিসের টিকটিকি ? 

'আহা।, বলনা ভোম্ধল। কি যে বলে ছাই। এ যে যারা 
চোর খুঁজে এই সব ধরে গো 

“তার! তো পুলিশ !, 

পুলিশ! ভো্বল জানত মামীমা এ রকম ফুলিশের মতে। 
কথা বলবেন। যদিও ঠিনি গুকজন লোক কিন্ত একটুও বুদ্ধি না 
থাকলে কখনে! ভালে। লাগে ! সবচেয়ে রাগ হল তার মার ওপর । 
ম। টিকটিকি কথাটা বলতে গেশেন কেন? সববাই ডিটেকটিভদেব 
ঠাটটা কবে বলে টিবটিকি। োম্বল কি ঠাট্রার পাত্র! 

“টিকটিকি নয়, পুলিশও নয়-_ডিটেকটিভ। রাশভ।রি গলায় 
বলল ভোশ্বল। 'বাংল। ভাবা ঝাকে বলে গোয়েন্দা |” 

মামীম। বললেন, হ্যা, হ্যা, তাদের কথা আমি খুব জাশি। 
কিন্তু তুই কী জানতে চ।ইছিলি বলতো ভোশ্বল ? 

“তোমার টাকা পয়সা কোথায় থাকে? 

“কেন, ক্যাশবাঝে। 1? মামী বললেন । 

“সেই ক্যাশবাক্সেব চাবি থাকে কার কাছে? 

আমাব কাছে থাকে বাব।। এই দেখনা, আমার আলে 
রয়েছে । অবশ্য তোর মামাও দরকার হলে খোলেন। উনি যা 
ভুলো লোক, সেইজন্টে ওর কাছে টাকা পয়লা কিছু রাখি না।, 

'ভ্। আ.চ্া, বাঝসট। বাইরে থকে ভেডেছিল কেউ. কোনদিন ? 

'ন। ন|। সেসব কিচ্ছু হয়নি বাবা । খালি পয়সা মেলাতে 
গিয়ে দেখি প্রায়ই পঁয়ষট্ি নয়া পয়সা করে কম পড়ে। বাক্স যেমন 
তেমনি আছে। 

“আচ্ছা, মামীম। তুমি খুব ঘুমোও ?? 

ভাগ্নের কথা শুনে মামীমা হতভম্ব হলেন । 

“ঘুম কী বলছিল। আমার বলে মরবার ফুরসৎ নেহ। দ্বুম 
সেই একেবারে তেরাত্তিরে'-**-*কিন্তু ঘুমের কথা৷ কেন তুই জিজ্ঞেন 
করছিস ?, 

“না, মানে আমি জানতে চাইছি তুমি যখন তখন ঘুমিয়ে পড়লে 
আচল থেকে তোমার কেউ চাবি খুলে নেয় কি না 1, 

ভোম্বলের কথ শুনে মামীমা হেসেই সার! হলেন । 

“সত্যি ঠাকুরঝি, এ ছেলের বুদ্ধি তো খুব। একেবারে পাকা 
টিকটিকির মতোই বুদ্ধি, 

“বলছি ওট! টিকটিকি নয়..ডিটেকটিভ ।, 

ভোম্বল এবার সত্যি রেগে যাচ্ছে কিন্ত। এরকম করলে সে 
মামার বাড়ির এই মামলাটা নেবেই না। চোর পয়ষট্টি নয়া পয়সা 
করে চুরি করে করে দেবে মামাকে ফতুর করে। তখন.টেরটি 
পাবে মজা! 

কিন্তু ভোম্বল আসার কদিন পরেই আবার পয়ষট্রি নয় পয়সা 
হাওয়া হয়ে গেল ক্যাশবাক্স থেকে । ভোম্বল, যে রকম নিয়ম আছে, 
গিয়ে ঘটনাস্থল পরিদর্শন করে এল। আগে কাউকে ঘটনাস্থলের 
ত্রিসীমানায় যেতে দিল না। প্রাস্টার অব প্যারিস নেই, সুতরাং 
অপরাধীর পায়ের ছাপ বা হাতের ছাপ কিছুই নেওয়া যাবে না । 

তবু, ভোম্বল খুঁটিয়ে খুঁটিয়ে সব দেখল । তারপর ক্যাশবাক্সের 
গা থেকে কি একটা জিনিস আলগোছে তুলে নিয়ে এক টকরো 
কাগজে মুড়ে নিজের হাফ-প্যান্টের পকেটে রাখল। 

ওর কাণ্ড দেখে তো৷ সবাই অবাক। মামাতো ভাই আটটিল 
শুধু মুচকি মুচকি হাসতে লাগল! তারপর যেই ভোম্বল চুপি চুপি 
এক টিপ নম্থি নিয়ে বেরিয়েছে, অমনি সে ধরে বসল, “কিরে 
ভোম্লা, তুই খুব ভড়কি দেখাচ্ছিম দেখতে পাচ্ছি !, 

ভোম্বল একটুও দমল না। সে জানে অপরাধীরা সব সময় 
গোয়েন্দাদের ভয় দেখিয়েই থাকে । আটটিল অপরাধী কিনা তা 

কে বলবে! সেখুব গম্ভীর গলায় বলল, “সকলকার সব ভড়কি 
কিছুদিনের মধ্যেই বেরিয়ে যাবে, তারপর হঠাৎ আটটিলকে 
হকচকিরে দিয়ে বলল, “আদমপুরে কী করা হয়? বলব মামাকে? 

জআটটিল আমতা আমতা করে সেখান থেকে পালিয়ে বাচে। 
সহজে আর ভোম্বলের মুখোমুখি হয় না। 

একদিন মামা১ওকে আক কষতে ডাকলেন। কিন্তু মামা কিছু 
বলবার আগেই ভোম্বল সাহস করে বলে ফেলল, 'একদিন এখানে 
সিনেম৷ দেখতে গেলে হয় না ?' 

মামা ভোম্বলের এই দুঃসাহস আশা করেন নি। ভোম্বল 
লক্ষ্য করল, মামার চোখ প্রথমটা একটু চকচক করে উঠেছিল কিন্ত 
পরযুহূর্তে সেটা চলে গিয়ে লাল টকটকে হয়ে উঠল। 

“না, না, এখানে ওসব বাজে হিন্দী ছবি দেখতে হবে না। 
পাক ছেলে কোথাকার !, 

মামা ধমকে উঠলেন। তারপর রেগেই বোধ হয়, ভোম্বলকে 
এক পেল্লায় দশমিকের অঙ্ক কষতে দিলেন । 

এর কিছুদিন পরে আরেক দফা পয়ষন্রি নয়া পয়সা চলে গেল 
মামার ক্যাশবাঝ থেকে । 


ভোম্বলরা সেদিন কলকাতায় ফিরবে । সকলে একসঙ্গে বসে 
খাওয়া দাওয়। হচ্ছিল। মাম পর্যস্ত কলেজ থেকে ছুটি নিয়েছেন। 
রামখিলৌন চাকর, লছমী দাই সবাই আছে। তারা ভোম্বলের মার 
কাছ থেকে বখশিস পাবে-_-সেই আশায় শেষ দিন ছুটে ছুটে কাজ 
করছিল। মামী আছেন, আটটিল আছে, ছোট মামাতো বোন 
বিন্ুনী আছে। 

সেই সময় ভোম্বল হঠাৎ মাঝ পথে খাওয়া থামিয়ে চেয়ার 
থেকে উঠে ধাড়াল। মামী শুধোলেন, “কি বাবা ভোম্বল, কোন 
অন্ুবিধে হচ্ছে? 

ভোম্বল সেকথার জবাব দিল না। ভারিকী গলায় আদেশ 
করল, 'রামখিলৌন দরওয়াজা বন্ধ কর দে 1, ূ 

সকলে অবাক। রামখিলৌন গুটি গুটি গিয়ে দরজা বন্ধ করে 
এল । ভোম্বল গলা সাফ করে নিয়ে বলল, 'এই মামলায়" " 

মামা চশমার ফাক দিয়ে তাকিয়ে বললেন, “দাড়াও । কোন 
মামলা? কার সঙ্গে মামলা! হচ্ছে? আমি, তো৷ কিছু জানি 
না... 1? 

ভোম্বল বলল, 'তাগ্লপুরের মিত্তির বাড়ীর ঘড়ি আর পয়য্টি 
নয়৷ পয়স! করে চুরি যাওয়ার মামলা । আমরা সেই মামলার 
কিনারা করে ফেলেছি ।? 

মামী বললেন, “বলিস কিরে! কে চুরি করছিল বল তো? 

ভোম্বল সকলের মুখের ওপর চোখ বুলিয়ে বলল, “চোর 
আমাদের মধ্যেই আছে ।, 

'প্রথমেই আমি সন্দেহ করেছিলাম রামখিলৌন আর লছমীকে। 
কিন্তু ওর! পয়সা নিত না। চাবি পাবে কোথায়! মামী তো 
কখনে। ঘুমোয় না আর চাবি আচল ছাড়। করে না। ক্যাশবাক্স 
ভাঙা অবস্থাতেও কোনদিন পাওয়া যায়নি । তবু আমি সন্দেহ 
করা ছাড়লাম না । যদি ওরা কেউ কিংবা! জাটটিল বাক্সের মাপে 
আরেকটা চাবি করিয়ে থাকে। 

“সব বাজে কথা । বাক্সের মাপে আমি কোন "চাবি করাই নি।, 
আটটিল তেড়ে উঠল। 

'আমি তা জানি। তোমার একদম সাহস নেই। তুমি ভীতু 
ডিম। তাই, আদমপুরে যেখানে তুমি আড্ডা! দিতে যাও, সেখান- 
কার ছুবে বলে একটা ছেলে তোমার কাছ থেকে ওয়েষ্টএগু ঘড়িটা 
কেড়ে রেখে দিয়েছে, সেট। আজে! আদায় করতে পার নি।” 

“ত্য ।? মামীম। আতকে উঠলেন। “তুই ঘড়ি নিয়েছিলি ? 

“না, মামীমা ও ঘড়ি চুরি করেনি । বন্ধুদের দেখাবার জন্যে 

একদিন সখ করে পরে গিয়েছিল। ছুবে বলে ছেলেটা হচ্ছে মহ 
পাঁজী। সে ওটা কেড়েনিয়ে আর ফেরত দিচ্ছে না। আমি 
যখন পয়সার ব্যাপারে আটটিলকে সন্দেহ করেছিলাম তখন আদম 
পুরে গিয়ে একদিন দেখে আসি ।ঃ 

“এইসব পাজী ছেলেদের সঙ্গে তোর মেলামেশ। 1? মাম 
একেবারে গর্জে উঠলেম। আর আটটিল চুপ। 

“যাক আমরা আসল কথায় ফিরে আসি । পাকা গোয়েন্দা, 
মতো কথা বলল, ভোম্বল। 

“পয়সা আর কে কে নিতে পারে! এক মামী নিজে । কার 
তার কাছেই চাবি থাকে । আর মামা । তিনিও বাক্সের চাবি 
খোলেন ।' 

মাম! দাড়ির ফাক দিয়ে ঘেযাৎ ঘেযোৎ করে শব করলেন। 
ভোম্বল বুঝল, এটা রাগ। “কিন্ত এখানে আসার পর প্রথম যেদিন 
পঁয়ষ্ি পয়সা খোয়া গেল। সেদিন আমি একটা “ক্লু” পেলাম ।” 

“কী পেলি? কুলু কী? মামী আবাব বোকার মতো 
শুধোলেন । 

'কুলু নয়। ক্লু । মানে ম্বত্র। ক্যাশ বাক্সের গায়ে আমি 
এক গাছ! বেশ লম্বা দাড়ি দেখতে পেলাম । বলেই ভোম্বল মামার 
দিকে তাকাল » মামার মুখখানা তখন প্রকাণ্ড এক আকের মতোই 
হয়েছে। 

“মামা যখন একদিন কলেজ থেকে এসে ঘুমচ্ছিল, আমি তখন 
টুপি চুপি সেই দাড়িটা নিয়ে মামার দাড়ির সঙ্গে মেপে এলাম।, 
দেখলাম, একই মাপের দাড়ি। সেই থেকে মামার ওপর আমার, 
সন্দেহ হল। কিন্তু মাম। পঁয়ষন্তি নয়া পয়ল। নিয়ে কী করে? এর 
পরের দিন মামার জামা কাপড় সব হাতড়ে হাতড়ে দেখলাম। 
ঘড়ির পকেটে একটা সিনেমার টিকিটের আধখানা দেখতে পেয়ে 
বুঝলাম, কী ব্যাপার! মাম! লুকিয়ে লুকিয়ে রাস্তিরে হিন্দী সিনেমা 

দখে। লজ্জায় বলতে পারে না। » যেদ্দিনকার টিকিট, ভেবে 
দখলাম মাম! সেদিন ক্লাবে যাচ্ছি বলে রাত্তির করে বাড়ী 
ফরেছিল। তারপর আমি যখন সেদিন মামাকে সিনেমা দেখার 
থা বললাম, মামা তখন বেজায় খাগ্পা হয়ে আমাকে এক পেল্লায় 
শমিকের অঙ্ক দিয়ে বসলেন ।, 

'বলিস কিরে । তোর মামার এই কাণ্ড। ওমা, আমি কোথায় 
াব!? মামী চেয়ার থেকে উলটে পড়ে যায় আর কি! 

“তোর মামাকে যে সবাই ভয় করে রে। সবাই যে বলে, উনি 
গামড়া যুখে আক কষানে! ছাড়া আর কিছু পারেন না। ওর পেটে 
এত বুদ্ধি।; 

'আমি আরে প্রমাণ পেলাম, যখন পাশের বাড়ীর ভবদেববাবু 
একদিন বারজার করে ফেরবার সময় মামার কলেজের হিস্টরী প্রফেসর 
হায়কে বলছিলেন, “জানেন সহায়বাবু, আমাদের পশুপতিবাবু 
[ব ছবি দেখেন। আমার সঙ্গে প্রায়ই রাত্তিরের শো-তে দেখ৷ 
হয়| 

এই বলে ভোশ্বল পকেট থেকে সিনেমার সেই আধখানা টিকিট 
'বর করে সকলকে দেখাল। তারপর আরেক পকেট থেকে দাড়ি- 
[াছাট। নিয়ে মামার মুখের কাছে এল মেপে দেখতে । 

মাম! রাগে ঠক ঠক করে কাপতে কাপতে চেয়ার ছেড়ে উঠে 
[াড়িয়ে বললেন, 'অকালপক্ক, ডে পো। ছেলে কোথাকার! মামার 
ঙ্গে ইয়াকি ? 

এই বলে তিনি খাওয়া দাওয়া! ছেড়ে ঘর থেকে চলে গেলেন। 
॥ত রেগে গিয়েছিলেন মামা যে, ভোম্বলদের স্টেশনে পধস্ত 
পীছতে যান নি সেদিন। 

এক টিপ নহি 
মনোরঞ্জন ঘো! 


সেদিন সকালে সমর সবেমাত্র বসেছে এক গোয়েন্দা-গল্পে 
কাহিনীকে সাদা কাগজেব কারাগারে অক্ষরের শৃঙ্খলে বন্দী ক 
রাখার জন্তে, এমন সময়ে টেলিফোনট। বেজে উঠলো । | 

বিরক্তির সঙ্গে রিসিভার তুলে নিল। 

_-হালো ?? 

অন্য দিক থেকে তাব বন্ধু ডিটেকটিভ ডিপার্টমেন্টের ডের, 
কমিশনার ভূজঙ্গ ধরের কণ্স্বব কানে আসে ।-_“সমর 1 বাঘি 
আছ তাহলে? 

_-না, আমি বাঁড়ি নেই। 

_-তার মানে? 

_-'সাহেবদের নট এ্যাট হোমের মতন, লোকের সঙ্গে দেখ 
করার ইচ্ছে না থাকলে বাড়ি থাকা সত্বেও ও কথ। বললে মিথ্য 
বল! হয় না । হারাণকে শিখিয়ে রেখেছি, কেউ এলে সোজা বে 
দেবে আমি নেই। টেলিফোন তাকে ধরতে না দিয়ে দেখছি ভূ 
করেছি ।” 

--'আমাকে এড়ানো অত সহজ নয়। লোককে ধরাই তে 
আম'র কাজ ।, 

_লোককে না বদলোককে ? 

_ একই কথা। ধরার আগে পর্ষস্ত সবাই ভাল লোক, ধহে 
তারপর প্রমাণ করি তারা বদলোক। 

_-“তা বেশ! কিন্তু আপাতত আমায় ধরার উদ্েশ্য কী 
বাংলাদেশের একজন নিরীহ লেখককে-_, 

_-বাজে কথা অনেক হয়েছে। শোনো ! আমার হাতে 
মাটেই সময় নেই। এখুনি তোমার বাড়ি যাচ্ছি। গিয়েই 
তামায় গ্রেপ্তার করে আমার, গাড়িতে তুলে নেবো । প্রস্তত 
বাকবে!, ও 

_-'দৌোহাই ! এক সপ্তাহ আমার বাড়ির চৌকাঠ মাড়িও না। 
মামারও হাতে মোটেই সময় নেই। পূজে। সংখ্যার একটা লেখা 
শষ | 

সমরকে শেষ করতে না দিয়েই ভূজঙ্গ লাইন কেটে দিলো । 
নমর হতাশ হয়ে এক দীর্ঘশ্বাস ফেললো । মানুষের বন্ধুর সঙ্গে 
সাক্ষাৎ মানেই খানিকটা সময় ব্যয়, যদি সে পুলিশের লোক হয় 
চাহলে সেই সঙ্গে কিছু বিপদও যোগ হয়। 


গোয়েন্দা কাহিনী লেখায় সমর চৌধুরীর বাংলাদেশে বেশ 
নাম আছে। নিছক কল্পনা বিলাসী লেখক সেনয়। বাস্তব 
বটনার উপর ভিত্তি করে লেখা অনেক তদন্ত রহস্তের কাহিনী পাঠক 
মহলে তাকে জনপ্রিয় করেছে। তার তীক্ষ বুদ্ধি, বিশ্লেষণ শক্তি, 
মনুমান ক্ষমতা তাকে যেমন রহস্তা সাহিত্য রচনায় খ্যাতি এনে 
দয়েছে, তেমনি মর্যাদাও দিয়েছে পুলিশ মহলে । তার কলেজ 
দীবনের সহপাঠী ভূজঙ্গ ধর ইউনিভাপিটির ডিশ্রি পাওয়ার পর 
পুলিশে চাকরি নিয়েছিলো । তারপর অনেক জটিল কেস সতীর্থ 
পমরের সাহয্যে সমাধান করার ফলে বর্তমানে ,সে প্রমোশন পেয়ে 
উ. সি. ডি. ভি. হয়েছে! তার পাল্লায় পড়ে মাঝে মাঝে সখের 
গোয়েন্দাগিরি সমরকে করতে হয়। 

পূজা সংখ্যায় কয়েক জায়গায় সমরের গল্প দেবার কথা আছে। 
বুম থেকে উঠেই সে মনস্থ করেছিলো আজ যে করেই হোক একটি 
ল্প শেষ করবে। 

কিন্তু আধ ঘণ্টার মধ্যেই তুর্জঙ্গ এসে ঘর থেকে টেনে তাকে 

বের করলো । কোন ওজর আপত্তিতে কান না দিয়ে সমরের হাত 
ধরে প্রাষ হিডহিড় করে টেনে নিয়ে গিয়ে নিজের গাড়িতে তুললো । 

সমর বলে, “ঘোড়ায় জিন দিয়ে আসা! বলে একট! কথা 
শুনেছিলাম। এযুগে অশ্বারোহণ অচল হয়ে এলেও অনেকের 
আচরণটা বদলায়নি দেখছি ।' 

ভূজঙ্গ সিগারেট কেসটা সমরের দিকে ধরে বললো, “ঘোড়ায় 
জিন তবু আরোহীর ইচ্ছেমতো! খুলে ফেলে যাত্র। স্থগিত রাখা 
চলতো । কিন্তু ইণ্টারন্তাল ফ্লাইটের চাটার্ড প্রেনের তো তোমার 
আমার স্রবিধে অসুবিধে মতো টাইম টেবিল বদলানো যাবে না। 
আর পয়তাল্লিশ মিনিট পরেই দমদম এরোড়াম থেকে একটি প্লেন 
সিঙ্গাপুরে রওনা হবে।? 

এক মুখ ধোয়া ছেড়ে সমর বললো? “তাতে তোমার আমার 
কি? আদার ব্যাপারীর জাহাজের খোজ রাখে না। তুমি দেখছি 
উড়োজাহাজের খোঁজ রাখছে কলকাতার পাহারাওয়ালা হয়ে । 

--'পাহারাওয়ালাই বটে। প্লেনের পাইলটকে ভদ্রভাবে 
পাহার! দিচ্ছি আমর! _সবাই-_কাস্টমসের প্রিভেন্টিভ অফিসার, 
সেন্টাল এক্সাইজের এ্যাসিস্ট্যাপ্ট কালেক্টার, সিকিউরিটি কণ্ট্োলের 
ডি. সি., ডিটেকটিভ ডিপার্টমেন্টের আমি। টুইন বীচ এয়ার 
ক্রাফটে আমেরিকান পাইলট আমাদের কলা দেখিয়ে বোশ্বের এক 
বিখ্যাত জুয়েলার্ঁকে পথে বসিয়ে হাওয়া হয়ে যাবার চেষ্টায় 
আছেন । 

_-স্ক 1] তোমার কথার মধ্যে রহস্তের গন্ধ রয়েছে । পাঠকদের 
কৌতৃহল সৃষ্টির জন্য এভাবে কথা বলা লেখকদের একচেটিয়! 
ব্যাপার। পুলিশের লোক তুমি, সহজ সরল ভাষায় ব্যাপারটা 
সোজ1 বলে ফেলো ।; 

যশোর রোড ধরে দমদম এয়ারপোর্টের উদ্দেশ্যে যেতে যেতে 
ভুজঙ বলল £ 

_-খবর কাগজে নিশ্চয় দেখেছে! আজকাল আন্তর্জাতিক 
চোরাকারবার।রীর দল এই দেশের ওপর একটু নেক নজর দিয়েছে । 
ওয়ালকটের ব্যাপার মনে আছে? নিজস্ব প্লেনে বেআইনী সোন৷ 
নিয়ে যাবার সময় দিল্লীতে ধরা পড়েছিলো । তারপর জামিনে 
খালাস থাকার সময় একদিন পালাম বিমান বন্দরে তার আটক 
কর। প্লেনের তদারক করতে আসে । এক ফীকে পড়ে থাকা প্লেনে 
চেপেই পালিয়ে যায়। দিল্লীর পুলিশ, এরোড্রাম অফিসাররা, 
কাস্টমসের কর্মচারীরা বোকা বনলো৷। কাগজে হে চৈ, পার্লামেন্টে 
চেঁচামেচি, 

--ষ্[? সমর বললো । “এসব আমি জানি । আরও জানি 
যে সেদিন তোমরা নিজেদের মধ্যে ব্যঙ্গের হাসি হেসে বুক ফুলিয়ে 
বলেছিলে, দিল্লীর ছাতুখোর পুলিশ বলেই ওয়ালকট বোকা বানাতে 
পারলো । আমরা বাবা ভাতখেকো,” পোর্ট, এরোডাম, চীনেপটির 
ঘৃঘ স্মাগলারদের ঘায়েল কম্রছি। আমাদের চোখে ধূলো দেবে? 
তা এখন যেমন হস্তদস্ত হয়ে এরোড্রামে ছুটছো, তাতে বুঝছি 
তোমার কোন কৃতী শ্বশুর পুত্রের পদার্পণ হয়েছে ।” 

“পদার্পণ নয়, এখন পলায়ন পর্বের প্রস্ততি চলছে। . ব্যটা 
আমাদের নাকের ডগ! দিয়ে বুক ফুলিয়ে উড়তে চান। সব জানা 
সত্বেও হাতে নাতে ধরতে না পারায় আইনের সাহায্যে তাকে 
আমরা আটকাতে পারছি না। ওয়ালকটকে নায়ক করে তুমি এক 
গল্প লিখবে বলছিলে। এখন দেখছি ববি গিলকি হচ্ছে ওয়ালকটের 
ঠাকুরদা । ইনি শুধু ম্মাগলার নন, পি সি. সরকারের স্বগোত্রীয়।” 

__-তার মানে? ম্যাপ্রিসিয়ান নাকি ?, 

_রীতিমতো।। জিনিস অদৃশ্য করার সিদ্ধহস্ত। পি. সি. 
সরকার লোকের চোখের সামনে মোটর গাড়ি অদৃশ্য করেন, আর 
ইনি মোটরের চেয়ে দামী ও মটরের চেয়েও বড় হারে সকলের 
সতর্ক নজর সত্বেও অদৃশ্য করতে পারেন। আমরা তো' প্রথমে 

ভেবেছিলাম তোমার কাছে আসার বদলে এই ভোজবাজি রহ: 
সমাধানের জন্য পি. সি. সরকারেরই সাহায্য নেবো। নেহ! 
তিনি এখন বিদেশে শে। দিতে গেছেন-__? 

--চ্! আমায় উত্তেজিত করার জন্য আত্মসন্মানে ঘ! দি; 
কথা বলছো। বুঝতে পেরেছি । তার মানে কেসট। জটিল, তোম 
হালে পানি পাচ্ছ না, তাই আমায় তাতিয়ে কাজ উদ্ধারের তা; 
আছো।' 

তুজঙ্গ হেসে ফেলে বললো, সরকারের ম্যাজিক আর সমদ্ 
লজিক ছুয়েরই আমি ভক্ত, ছুটোই আমার কাছে সমান বিন্ময়কর। 

_ “প্রশংসা শুনে প্রসন্ন হলাম। দেবতারাও স্তবে তুষ্ট হ' 
আমি তে! কোন ছার। এবার কেসট। বিশদভাবে বলো !, 

_-কিছুদিন আগে কাগজে দেখেছিলে একট! টুইন বীচ এয় 
ক্র্যাফট রাতের অন্ধকারে ভূবনেশ্বরে নেমেছিল, যেটা! আত্তর্জাতি 
চোরাকারবারীদের প্লেন বলে সন্দেহ করা হয়েছিল ? 

_হ্যা। আরও একখানা এই রকম বিমান বাইরে থে? 
কলকাতায় আসছে এ খবরও দেখেছি ।” 

--সেটা এসেছে আর তার সঙ্গে আরও অনেক খবর এসেছে 
সেগুলো খবর কাগজের সংবাদদাতার খবর নয়, গোয়েন্দা বিভা 
গোপন রিপোর্ট । বোম্বে থেকে ওয়্যারলেসে আমাদের হো. 
কোয়াটার্সে এসেছে । ববি গিলকি এখানে আসার আগে তিন দি 
বোম্বেতে কাটিয়েছে। সেখানকার গ্রীনস হোটেলে উঠেছিলে 
বোম্বে পৌছাবার পরদিন সে ওখানকার বিখ্যাত জুয়েলার্স মেস, 
লীলারাম গ্যা্ড কোম্পানীর শো-রুমে গিয়েছিলো । শো-রুটে 
একট। খুব কম দামের হীরে সে কেনে সাড়ে তিনশো টাক! দিয়ে 
নগদ দাম সে পকেট থেকে নোট বের করে তখুনি দিয়ে দিলে 
আমর! এখন বুঝছি নগদ নোট দেখিয়ে হীরে কেনা তার « 
চালাকি, তার চিটিং বিজনেসের এটা একটা ইনভেস্টমেণ্‌ 

লারামের বিশ্বাস অর্জন করলো, কথায় কথায় শুনিয়ে দিলো সে 
ব্বীনস+এ উঠেছে, তার নিজস্ব প্লেন সান্টাক্রজ এরোডামে রয়েছে, 
1 আমেরিকার এক ফিল্ম-প্রডিউসার, পৃথিবী ঘুরতে বেরিয়েছে, 
“ভিন্ন দেশে ছবি কেনাবেচা করা উদোশ্য । লীলারাম ভাবলো! 
ইক টডের মতো! এ লোকট। মিলিয়ান নয়, বিলিয়ান ডলারের 
লিক, একটি শীসাল মককেল ! গিলকি এরপর লীলারামকে জানায় 
1 মনের মতে! হীরে পেলে যত টাকাই দামই হোক না কেন সে 
ননতে প্রস্তত। লীলার৷ম তখন তার আয়রন-সেফ থেকে দামী 
মী সব হীরে সাহেবকে দেখানো! শুরু করলো । সাহেবও সেগুলি 
। তে নিয়ে নেড়ে-চেড়ে ঘুরিয়ে ফিরিয়ে দেখে একটা একটা করে 
'লারামের সামনের টেবিলে রাখতে শুরু করে। নানা ধরনের 
নাজাতের সে সব হীরে-_ন্বচ্ছ হীরে, নীলাভ হীরে, কমল হীরে, 
লকী হারে, ব্রাহ্মণ হীরে, ক্ষত্রিয় হীরে, বৈশ্য হীরে-..” 
£ __্দিডাও, দাড়াও | বাধা দিয়ে সমর বললো, “ব্রাহ্মণ, ক্ষত্রিয়, 
রা এ সব বর্ণ-বিভাগ তো মানুষের মধ্যেই আছে জানি, তাও শুধু 
।রতের মানুষের মধ্যে। হ্ীরেদের মধ্যেও আবার জাতিভেদ 
'ছে নাকি ?' | 
. বা! সব হীরেই কী এক জাতের নাকি? বর্ণ অনুসারেই 
[দের বর্ণ বিভাগ করা হয়েছে। ব্রাহ্মণ হীরে হচ্ছে শ্বেতবর্ণের, 
/ত্রিয় হীরে রক্তবর্ণ, বৈশ্য হীরে পিঙ্গল, শৃদ্ব হীরে কষ্কবর্ণ। যাক, 
। লারাম গিলকিকে বিদেশী খনিরও অনেক হীরে দেখায়__দক্ষিণ 
'[ফ্রিকার জেগারস ফন্টিনের নীল হীরে, কিম্ব'লির হলদে হীরে, 
: য়সেলটনের শ্বেত হীরে, ডি বিয়ার্সের মেটে হারে, ব্রিলিয়াণ্ট কাট 
রে, টেবল কাট হীরে, রোজ কাট হীরে-." 
* সমর আবার বাধ! দিয়ে বলে, “বাহান্ন গোষ্ঠী হীরের বংশ 
; রচয়ে আমার কাজ নেই। তুমি কি জুয়েলার্সদের কাছে খুব 
তায়াত করছে! ? এতো নাম মুখস্থ করলে কি করে? 

-_-আরে ভাই, গোয়েন্দাগিরি করার জন্য এ সব জানতে হয় । 
ভারতের মধ্যে যে সব দামী হীরে-জহরত আছে তা যাতে বাইরে 
চালান না যায় সেদিকে নজর রাখতে হয়। তোমরা তো শুধু 
কোহিনূরের কথা জানো । সেট। ছাড়াও পৃথিবীর নামকর! প্রথম 
দশট] হীরের মধ্যে তিনটে এককালে ভারতবর্ষে ছিল। পৃথিবীর 
মধ্যে চতুর্থ যে হীরে অর্লফ সেটা মহীশৃরের এক দেবমন্দির থেকে 
এক ফরাসী নাবিক চুরি করে নিয়ে গিয়েছিলো । সে চুরি তোমার 
ডিটেকটিভ গল্পের প্লট হতে পারে। নাবিক মন্দিরের দ্বার-রক্ষীদের 
সঙ্গে ভাব জমিয়ে তাদের সিদ্ধির নেশায় কাত করে। গভীর রাতে 
মন্দিরে ঢুকে দেবতার তৃতীয় নেত্র স্বরূপ এঁটা খুলে নিয়ে সেখানে 
অবিকল এ আকারের এক কাচের চোখ বসিয়ে দেয়। তা সত্তেও 
ধরা পড়ার ভয়ে সে জান্ুতে গভীর গত করে হীরেটা লুকিয়ে রাখে। 
যে-জাহাজে করে নাবিকটা পালায় সেই জাহাজের ক্যাপ্টেনকে এ 
হীরে বিক্রি করে দেয়। ক্যাপ্টেন আমস্টারডামের কাউন্ট অর্লফকে 
বেচে দেয়। অর্লফ নিজের নামেই হীরেটার নামকরণ করে রুশ-রাণী 
ক্যাথারিনের কাছে বেচে। হাীরেটা এখন রাশিয়ার কমুনিস্ট 
গভর্ণমেপ্টের কাছে আছে। ওটার দাম প্রায় তিন লক্ষ পঞ্চাশ 
হাজার পাউওড। 

'পৃথিবীর সপ্তম হীরে পিট-ডায়মণ্ডের আবিষ্বর্তী শ্রমিককে হত্যা 
করে এক দন্ুযু। মাদ্রাজের তখনকার গভর্ণর উইলিয়ম পিট নান! 
হাত ঘোর! হীরেটার সন্ধান পেয়ে মাত্র বিশ হাজার পাউণ্ডে কিনে 
নিয়ে ফ্রান্সের রিজেপ্ট ফিলিপসকে এক লক্ষ পচিশ হাজার পাউও্ডে 
বিক্রি করে দেয়। পঞ্চদশ লুইয়ের রাজমুকুটে হীরেটা স্থান পায়, 
তারপর নেপোলিয়ানের তলোয়ারের বাটে বসে। এখন প্যারিসের 
লুস্তর মিউজিয়ামের সেটা আছে ।” 

'পৃথিবীর অষ্টম হীরে কোনো ব্যবসায়ীর মারফত ইউরোপে 
বিক্রির জন্ত চালান হয়েছিলো । সেখানে বিখ্যাত বীর চার্লাস 

দি বারগাস্ডি ওটা কেনেন। কিন্তু ছুর্ভাগ্যবশত হারিয়ে ফেলেন। 
এক ফরাসী নাবিক সেটা পেয়ে মাত্র কয়েক ফ্রাঙ্ছে বিক্রি করে দেয় 
ডিউক অব টাস্কানিকে। তার নামানুসারে হীরের নাম হয় গ্র্যা্ড 
ডিউক । পরে অষ্রিয়ার রাজার সম্পত্তি হয়েছিলো |, 

সমর আর একট] সিগারেট ধরাতে ধরাতে বলে, প্রাচীন ভারতে 
ভুজঙ্গ ধরের মতো পুলিশের কোন ডি. সি. না থাকায় ভারতের 
সম্পদ বিদেশের রাজভাণ্ডার পূর্ণ করেছে। এখন আর সে ভয় নেই।, 

_-ঠাট্টা নয়। তোমায় হীরে সম্বন্ধে এত কথা বললাম এই জন্য. 
যে যাতে তুমি কেসটার গুরুত্ব বোঝ । গ্িলকি আর একটি এরকম 
দামী হীরে নিয়ে আর মিনিট কুড়ির মধ্যে ভারত থেকে পালাবে । 

হীরের কথা ছেড়ে গিলকির কথা বলো । তারপর লীল- 
রামের দোকানে সে কী করলো ? 

--অত হীরের মধ্যে কোনটাই তার পছন্দ হলো না। সব 
দেখে শুনে শেষে সে ঘাড় নেড়ে জানালে কিছু নেবে না । সাহেবের 
সামনে থেকে লীলারামের কর্মচারীরা হীরেগুলো। উঠিয়ে আয়রন- 
সেফে পুরে রাখতে গিয়ে দেখে একটি হীরে উধাও । এঁতিহাসিক 
ভার্গাস হীরকের ষোল খণ্ডের একটি সেটি, সাইজ চিনে-বাদামের 
মতো, কিন্তু দামী । তখুনি তে চৈ পড়ে যায়। সাহেব স্বেচ্ছায় 
ছুহাত মাথার ওপর তুলে নিজেকে সার করতে দেয়। সাহেবের 
প্যান্ট কোটের পকেট হাতড়ে কোথাও কিছু পাওয়া যায় না। 
সাহেব বলে হীরেট! তাকে দেখানো হয়নি, জন্ুরী ভুল করছে। 
জন্তুরী লীলারাম বলে যে তার সংসারের ছেলেমেয়েদের নাম ও সংখ্যা 
তার ভূল হতে পারে, কিন্তু তার সেফের হীরের সংখ্যা ও দাম 
কখনে। ভূল হবে না। তখুনি পুলিশ ডাকা হয়। তারা এসে 
আবার সার্চ করে, কিন্তু হীরেট] পায় না। প্রমাপাভাবে শুধু মাত্র 
সন্দেহের বশে সাহেবকে আটকানো যায় না। সাহেবকে তারা 
ছেড়ে দিতে বাধ্য হয়। কিন্তু সাদা পোষাকে গোয়েন্দারা তার 

ওপর কড়া নজর রাখে। গোপনে হোটেলের মালিকের সঙ্গে 
বন্দোবস্ত করে এক গোয়েন্দা হোটেলের বয় সেজে দিনরাস্তির 
সাহেবের কাছে থাকে । সাহেব হোটেলের বাইরে কোথাও যায় না, 
কেউ তার সঙ্গে দেখা করতে আসে না। তার মানে দোকান 
থেকে হীরে হাত সাফাই করে সরিয়ে থাকলেও সেটা সে বোস্বেতে 
কাউকে বিক্রি বা পাচারের চেষ্টা করেনি । বোধ হয় ভারতের 
বাইরে নিয়ে গিয়ে বেশ ভাল দামে ওট! বেচার ইচ্ছে তার আছে। 

'বোম্বের পুলিশের ধারপ। যে ম্যাজিসিয়ানরা যাকে পালিং বলে 
সেই কৌশলে গিলকি হাীরেটি হস্তগত করেছে, তারপর কোথায় 
সেটি লুকিয়েছে তার হদিস পাওয়া যাচ্ছে না। গিলকি বোশ্ছে 
থেকে কলকাতায় এসেছে । এইখানেও কাউকে সে হরে বেচার 
চেষ্টা করেনি । এরোপ্লেন থেকে বাইরে পা দেওয়ার স:ঙ্গ সঙ্গে 
আমরা তার ওপর নর্জর রেখেছি । কাল রাত্ত্িরে সে গ্র্যাণ্ড হোটেলে 
ছিল। বোম্বের মতোই সেখানেও এক গোয়েন্দা হোটেল বয় সেজে 
নজর রাখে তার কাছে কেউ আসে কিনা । কিস্তুকেউ আসেনি । 
এখন সে এরোড্রোমে এসেছে, একটু বাদেই ফ্রাই করবে। আমি 
টেলিফোনে অফিসারদের বলেছি তোমায় না নিয়ে আসা' পর্ষস্ত যে 
করেই হোক তার ফ্রাইট দেরী করিয়ে দিতে । এরোডোম অফিসার 
তুমি না পৌছানে। পর্যস্ত রাজি হয়ে তার প্লেনে তেলভরা দেরী 
করিয়ে দিতে ব। অন্ত প্লেন এখুনি ল্যাণ্ড করবে তাই গিলকির টেক 
অফ একটু দেরিতে হবে ইত্যাদি বলতে রাজী হয়েছে। 

“এখন আমরা এসে পড়েছি। আইনত সাহেবকে আটকাবার 
ক্ষমতা আমাদের নেই অথচ আমাদের ঞ্ুব বিশ্বাস তার কাছে 
হীরেটা নিশ্য়ই আছে। মাত্র পনেরো মিনিট তুমি সময় পাচ্ছ, 
সমর, গ্যাখে। যদি হীরেট। উদ্ধার করতে পারো । আমরা হার 
মেনেছি। বাট উইস ইউ সাকসেস 1, 

ভূজঙ্গের গাড়ি এয়ারপোর্ট বিল্ডিংয়ের কাছে এসে থামলো । 


৭৭ 


ওরা ছজনে নেমে পড়লো । ভেতরে ঢুকে দেখলে! লাউপ্জের এক 
সোফায় আরাম করে বসে ববি গিলকি সিগারেট টানছে । , মুখ বন্ধ 
করে নাক দিয়ে ধোয়া ছাড়ছে । তাকে বেশ নিশ্চিন্ত দেখাচ্ছে। 
মনে মনে হয়তো বুঝেছে কলকাতার পুলিশ ও কাস্টমস তার কাছে 
হার মেনেছে । আর কিছুক্ষণ পরেই নিরাপদে সে ভারত ত্যাগ 
করতে পারবে । 

ভুজঙ্গকে দেখে অন্তান্তয অফিসাররা তার কাছে এলে! | সমরের 
কানে আসে তাদের কথাবার্তা ঃ 

--আবার আমরা ওর সমস্ত মালপত্র তন্নতন্ন সার্চ করেছি।, 

জাম] কাপড় খুলিয়ে বডি সার্চ করেছি। পায়ের জুতো 
মোজা পরীক্ষা করা হয়েছে ।? 

_-“কোটের লাইনিং, হ্ুটকেসের সিক্রেট পকেট ইত্যাদি ম্মাগ- 
লারদের যত রকম লুকোবার জায়গা থাকতে পারে সবেরই সন্ধান 
করেছি। লোকটা একেরারে গঙ্গাজলে ধোয়া তুলসীপাতা ।, 

_- আমার মনে হয় হীরেটা ও গিলে ফেলেছে । একমাত্র ওর 
পেটের মধ্যেই থাকা সন্তব।” 

_-তাহলে হাসপাতালে নিয়ে গিয়ে জোলাপ খা 
হবে ।? 

_-এমনিতেই ও বলা শুরু করেছে তোমরা আমায় অনর্থক 
হারাস করছো । তোমাদের জন্যে ঠিক সময়ে সিঙ্গাপুরে ন! পৌছাই 
যদি তাহলে আমার ভীষণ ক্ষতি হবে । তখন তোমাদের *্ 
দিতে হবে। আমি আমেরিকার কনসালকে জানাবো, সে ীঃ 
হোম ডিপার্টমেন্টকে বলবে এক নিরীহ বিদেশীকে তোমরা জ্বালাতন 
করেছো ।' 

_-হ্থি? শেষে আমাদের চোখের সামনে দিয়ে চোরট1 বুক 
ফুলিয়ে বেরিয়ে যাবে । লজ্জার কথা! কাগজে টি টি পড়বে।” 

সমর ওদের আলোচনা শুনতে শুনতে তীক্ষী দৃষ্টিতে বৰি 

গিলকিকে লক্ষ্য করছিল। সাহেব এক নাক দিয়ে স্টীম-ইঞ্জিনের 
মতে! ধেয়। ছেড়ে চলেছে। 
সিগারেট শেষ হয়ে আসতে সেটা থেকে আর একট! ধরাতে 
ধরাতে অফিসারদের উদ্দেশ্য বললো--“ফাইভ মিনিটস মোর। 
আই হোপ এভরিথিং ইজ অলবাইট । আই ক্যান টেক-অফ এ্যাট 
দি সিডিউলড টাইম 1; 
ভুজঙ্গ সমরের দিকে চেয়ে বললো, “ভারতের রত্ব ভারতে 
রাখার জন্য আমি একট। লাস্ট চান্স নেবো । তীতে আমার চাকরি 
যায় যাক।' 
সমর হেসে বললো, “সে কি] ভবিষ্যতে প্রমোশন পেয়ে 
তোমায় যে আমি পুলিশ কমিশনার দেখতে চাই। শিগগীর এক 
টিপ নস্তি জোগাড় কব দেখি ।? 
কিছু বুঝতে না পেরে ভুজঙ্গ বোকার মতে৷ প্রশ্ন করলো, 'নস্থি? 
_ হ্যিা। হ্যা। এরোড্রোমের কর্মচারী বা প্যাসেঞ্জার কারও 
কাছে নম্তি পাও কিনা তাড়াতাড়ি দেখ! নিশ্চয় কারও না কারও 
ওয় অভ্যাস আছে । নস্তি পাওয়ার ওপর তোমার চাকরির 
শিওর করছে । শিগগীর__, 
সমরের উদ্দেশ্য বুঝতে না পারলেও তার উপর আস্থা থাকায় 
ভূজঙ্গ ছুটে চলে যায় নম্যিখোর খুঁজে বের করতে । 
সমর এগিয়ে গিয়ে গিলকির সঙ্গে আলাপ শুরু করলো 
ংরাজিতে | 
সন -ন্ুপ্রভাত 1, 
_'ন্ুপ্রভাত আপনি আবাব কে? ডিটেকটিভ ন1৷ কাস্টমসের 
লোক? 
_-'ওদের কেউ নয়। একজন লেখক ।; 
--লেখক ? সাংবাদিক? দেখুন তো মিছিমিছি সন্দেহ 
করে আমায় ঞ্লী। কী রকম জ্বালাতন করছে। এ নিয়ে আপনাদের 

কাগজে খুব লিখুন। এরকম বিরস্ত করলে আর কোনো আত্ম- 
সম্মানী বিদেশী এ দেশে বেড়াতে আসবে? আপনারা ফরেন 
একসচেঞ সহজে পাবেন ?? র 

_-সত্যি কথা । নিশ্চয়ই লিখবো । তা আপনি তো৷ এখুনি 
রওন। হচ্ছেন ?, 

_হ্্যা। ওরা আমায় অনেকবার সার্চ করেছে ।; 

অফিসারদের দিকে চেয়ে ব্যঙ্লের হাসি হেসে গিলকি বলে, “পাচ 
মিনিটের মধ্যে নাঞ্ছয় আর একবার সার্চ করুক । তাতেও অন্ত 
ন। হলে বলুক, আরম ন৷ হয় উপঙ্গ হয়েই প্লেনে উঠবো ।, 

সমর বলল, “তার দরকার হবে না। ওরা আর সা6 করবে না, 
যাবার আগে ভারতবর্ষ সম্বন্ধে আপনার একটু মতামত শুনি ।' 

--ও, জারন্নালিজমের জন্য ? আপনাদের দেশটা বড়ো গরম 
লগে আমাদের কাছে । সমরকে একটা সিগারেট অফার করে 
সাহেব বললো । 

_'ত্রীক্মপ্রধান দেশ তো। অনেকের আবার গরমে সব্দিগর্ী 
হয়। আপনার সে রকম কিছু হয়নি তো ?' 

-_এনা। অবশ্য আমি মাত্র তিন দিন বোস্বে ছিলাম, আর এক 
দিন কলকাতায় । 

_-আপনার সর্দি হয় নি তো 1_'না |” 1 

ইতিমধ্যে ভূজঙ্গ এক নস্তির ডিৰে এনে সমরের হাতে দিল। 

সমর উঠে দাঁড়িয়ে বলল 'ভুজঙ্গ' সাহেবকে জোর করে নাকে 
নস্তি দিয়ে দাও! নাকের গর্তে হীরেট। পুরে রেখেছে 

অফিসাররা সঙ্গে সঙ্গে সাহেবকে ঘিরে ধরে ধ্বস্তাধস্তি করে 
নস্তি দেওয়ানে। হয়। সাহেবের হাচির সঙ্গে হীরেটা বের হয়ে 
আসে । আর সাহেবকে প্লেনের বদলে পুলিশের গাড়িতে চাপতে 
হয়। 

লম্বুদার গোয়েন্দাগিরি 
পরিচয় গুপ্ত 


ঝমঝম করে বৃষ্টি পড়ছে। 

এই বৃষ্টির মধ্যে একে একে সকলে এসে উপস্থিত হলেও, 
আড্ডার চুড়োমণি লম্বুদা' তখনে! হাজির হন নি। আমরা মোটামুটি 
ধরেই নিয়েছিলুম, এই দুর্যোগে লম্বুদা আজ আর আসছেন না। 

আমাদের অনুমান যখন প্রায় তেরো আনাই সত্যি হতে চলেছে, 
হঠাৎ বাইরে থেকে শিসে একটি পপুলার ইংরিজী গানের সুর ভেসে 
এল। লম্ুদা ইংরিজী গান জানতেন বটে, কিন্ত তাকে শিস দিয়ে 
গান গাইতে কখনো দেখা যায় নি। কিঞ্চিৎ সন্দেহের দোলায় যখন 
আমর! সকলেই দোছুল্যমান, ঠিক সেই মুহুর্তে একটি লেডী্জ ছাতা 
মাথায় দিয়ে যিনি এসে দরজায় দাড়ালেন তিনি আর কেউ নন 
আমাদেরই পরম প্রিয় লম্ুদা। 

লমুদা ঘরে ঢুকে সকলের মুখের ওপর একবার চোখ বুলিয়ে 
নিলেন। তারপর লেডীজ ছাতাট। সন্তর্পণে ভাজ করতে করতে 
বললেন, ভাগ্যিস্‌ এই বিলেতী ছাতাটা নিয়ে বেরিয়েছিলুম। বৃষ্টির 
য। ছাট, দিশি ছাতা হলে এতক্ষণ ছাতা ছাতু হয়ে যেত। 

লেডীজ ছাতা দেখে আমাদের পূর্বেই কৌতূহল স্থষ্টি হয়েছিল। 
বিলেতী বলাতে আমরা আরো খুঁটিয়ে ছাতাটা নিরীক্ষণ করতে শুরু 
করলুম। মাষুলি বাশের বাটেরই ছাতা । কাপড়টা কালো হলেও 
ফ্যাকাশে হয়ে গিয়েছে । শিকগুলোও সব নড়ব্ড় করছে। যে 
কোনো! মুহুর্তে বাধন কেটে স্বাধীনতা ঘোষণা করতে পারে। 

আমি আর কৌতুক চাপতে পারলুম না। বললুম, লঙ্থুদা 
আপনার এই বিলেতী ছাতাট। কিনতে কি রকম খরচ পড়েছিল? 

শাশাসঅস্ম সনে শধুরদা যেশ আকাশ থেকে পড়লেন। চেয়ারে 
বেশ জাকিয়ে বসতে বসতে বললেন, কিনব কী হে! কুইন এলিজা- 
বেথের নাম শুনেছ নিশ্চয়ই 1 এটা তারই পার্সোন্তাল ছাতা। চোর 
ধরে দেবার পুরস্কার হিসাবে তিনি এট। আমায় দিয়েছিলেন। 
নেহাৎ বৃষ্টির জল লেগে লেগে ক্রাউন ছাপট৷ মুছে গিয়েছে, তা 
নাহলে হাতেনাতে ভজিয়ে দিতে পারতুম। লমুদা বেশ গর্ের সঙ্গে 
কথাগুলো উচ্চ।রণ করে, পকেট থেকে একটা কাচি সিগারেট বার 
করে ধরালেন এবং ঘন ঘন টেনে ধোয়া ছাড়তে লাগলেন । 


লেডীজ ছাতাট! যে ইতিহাসপুষ্ট সেটা অনুমান করতে আর 
আমাদের কারুরই অস্থুবিধা হল না। আজকের এই বুষ্রি-বাদলার 
দিনে আড্ডাটা বেশ ভালই জমবে ভেবে যখন আমরা নড়েচডে বসছি 
লন্বুদা আড়চোখে সেট! প্রত্যক্ষ করে হঠাৎ বললেন, ঠাগ্ডার দিনে 
এক রাউও চা খেলে হয় ন।? | 

বৃঙিতে ভিজে এসে অনেকেই অন্বস্তিবোধ করছিল । লম্বুদা 
প্রস্তাব করা মাত্রই, সকলে একবাক্যে বলে উঠল, নাই-ন। লম্ুদা 
সঙ্গে সঙ্গে পকেট থেকে ভাজ করা এক টাকার নোট বার করে 
টেবিলের ওপর রেখে বললেন, শুভন্ত শীন্রমূ। 

সবচেয়ে বেশি ভিজেছিল বাস্তব। লম্ুদা টাকা বার করে 
টেবিলের ওপর রাখ মাত্রই সে ছো৷ মেরে সেট! তুলে নিয়ে দৌড়ল 
চায়ের দোকানের উদ্দোন্যে | 

স্বাদে ও গন্ধে চায়ের তেমন কোনো! আকর্ষণ না থাকলেও কেবল- 
মাত্র শরীর গরমের দোহাইতে গরম চাটা হেণ ভালই লাগল। 
লম্ুদ1! চোখ বৃজিয়ে বেশ তারিফ করেই চায়ের'স্ভাড়ে চুমুক দিতে 
লগলেন। ভাড়ের চ1 প্রায় নিঃশেষ হঞ্জে'এসেছে হঠাৎ বিপ্লব বলল, 
আচ্ছা লম্বুদ। আপনর পুরস্কার পাওয়ার কাহিনীট। আঞ্জ আমাদের 
শোনাতে কোনো আপত্তি আছে? 

আপত্তি? লঙ্মুদার চোখ ছুটো চকচক করে উঠল। আঁপাস্তি 
কিসের, আমি তো চুরি করে পুরস্কার পাইনি বরং চোর ধরে দেবার 
জন্যেই এই পুরস্কার। এ কাহিনী তো! আমি বুক ফুলিয়ে বলব বলে 
_ লম্ুদ। মুচকি মুচকি হাসতে লাগলেন । 

লম্বুদা যে এত তাড়াতাড়ি আমাদের প্রস্তাব মেনে নেবেন এটা 
আমরা স্বপ্নেও ভাবতে পারিনি । চায়ের পাট মিটতে তাই আমি 
বললুম, লম্বদা তাহলে শুরু করে দিন। শুভ কাজে বিলম্ব না 
হওয়াই ভাল যখন। 

'রাইট ইউ আর' বলে লম্বুদা সিগারেটে একটি জোরালে। টান 
দিলেন তারপর টিপে ধেশয়। ছাড়তে ছাড়তে বললেন, স্পোর্টস 
ওয়ান্ডে আমার ইন্টারন্তাশন্যাল রেপুটেশনের কাহিনী তোমর] ভাল-৷ 
ভাহে জান। নতুন করে আজ আর তা বলার প্রয়োজন নেই। 

গত বছর স্কটল্যা্ড গোয়েন্দা বিভাগের মুখ্য অধিকর্তা ও আমার 
ঘনিষ্ঠতম বন্ধু ডানকান ডেঙ্গু ট্রাঙ্ককলে আমার সঙ্গে যোগাযোগ করে 
বলল, লশ্বমান ইংল্যাণ্ড বনাম অস্ট্রেলিয়ার টেস্ট খেল দেখবে 
নাকি? তাহলে সামনের সপ্তাহেই চলে এস। আমি টিকিট 
সংগ্রহ করে রেখে দেব। 

নান কাজের চাপে আমি বহুদিন বাইরে বেরুতে পারিনি। 
ডানকানের কাছ থেকে নিমন্ত্রণ পাবামাত্রই হঠাৎ মনে হল, ঘরেই 
আমি। খেল! দেখাও হবে, বেড়ানও হবে। সঙ্গে সঙ্গে আমি 
তার নিমন্ত্রণ গ্রহণ করে জানিয়ে দিলুম, অলরাইট, আই ডু আক- 
সেপ্ট ইওর ইনভিটিশান । 


স্কটল্যাও এয়ার, টে নেমে একট! ট্যাকী ভাড়া করে সৌজা 
চলে গেলুম মিডলটন রোট্ * সরকারী ডাক বাউলোতে। 

ডানকান তখন ছেলেকে টুইস্ট নাচ শেখাচ্ছিল। আমি নিচে 
থেকে কলিং বেল টিপতেই সে জানল দিয়ে মুখ বাড়াল। আমার 

সঙ্গে চোখাচোখি হতেই সে “ছ-র-র-র-রে বলে চিৎকার করতে 
করতে নেমে এল নিচেতে। তারপর আমাকে জড়িয়ে ধরে 
সেখানেই টুইস্ট নাচতে শুরু করে দিল। 
ডানকানের আদরের জ্বালায় আমার প্রাণ যখন ওষ্ঠাগত, হঠাৎ 
মসেস ডানকান বেরিয়ে এল ঘর থেকে । ডানকানকে ধমক দিয়ে 
বলল, বলি হচ্ছেটা কি? বেচারী হাজার হাজার মাইল পথ. 
পেরিয়ে এল কোথায় একটু বিশ্রাম করতে দেবে তা*্না-নাচ কি 
পালিয়ে যাচ্ছে! 
বউয়ের কাছ থেকে ধমক খেয়ে ভানকান বেশ একটু দমে গেল। 
নাচ থামিয়ে আমাকে বলল, চল তাহলে বিশ্রাম করা যাক। 
' লম্বুদা হঠাৎ থেমে গিয়ে মৃছ পা নাচাতে শুরু করলেন। 
| লম্ুদার এই অপ্রত্যাশিত বিরতি আমাদের কারুরই মনঃপুত 
ছল না। চমক বললে, দৌহাই লম্বুদা এভাবে রসভঙ্গ করবেন না । 
বলুন তারপর কি হল? 
লহুদা বোধ হয় এইজন্যই অপেক্ষা করছিলেন। চমক অনুরোধ 
গ্ররা মাত্রই মুচকি হেসে বললেন, গরম কফি খেতে খেতে আমরা 
তিনজনে বসে গল্প করছি হঠাৎ ঝনঝন করে ফোন বেজে উঠল। 
ডোনকান উঠে গিয়ে ফোনটা ধরল। 
কুইন এলিজাবেথের প্রাইভেট সেক্রেটারী মিস্‌ কুমঝুমি লিটনের 
ফোন । রাজবাড়িতে কিছু পাউও চুরি যাবার ব্যাপারে, রাণী এখুনি 
চদেখা করতে চান তার সঙ্গে । এই চুরির তদন্তের ভার তাকেই 
নিতে হবে। | | 
স্বয়ং ইংলগেশ্বরীর তলব পেয়ে ডানকান বেশ একটু ঘাবড়ে গিয়ে 
জ্কৎ ক করে গিলে ফেলল গরম কফিটা। তারপর যথারীতি 
ল্পাশাক পরিচ্ছদ চড়িয়ে, আমার সঙ্গে করমর্দন করে বেরিয়ে 
তগেল রাজবাড়ির উদ্দেশ্যে । 

মিসেস ডেমু খাস ইংরেজ মহিলা! হলেও রান্নাবাম্নায় তার ভীষণ' 
সখ। বই পড়ে পড়ে হেন দেশের রান্না নেই যে তার জান! নেই। 
আমি যাচ্ছি শুনে আগে থেকেই অল্পবিস্তর সব কিছু সে জোগাড় 
করে রেখেছিল । আমাকে বসিয়ে রেখে পনেরো! মিনিটের মধ্যে 
এক প্লেট হালুয়া তৈরি করে এনে বললে, খেয়ে দেখুন কেমন হয়েছে 
আমি ততক্ষণে লাঞ্চের বন্দোবস্ত করি । 

মিসেস ডেু রান্নাঘরে চলে যেতে আমি আর কি করি" বুক- 
শেলফ থেকে একখান ক্রাইম সিরিজের বই টেনে নিয়ে পড়তে শুরু 
করেছি নুম,! 

এদিকে ঘড়ির কাটা ঘুরতে ঘুরতে বারোটা, একটা, ছুটে, 
তিনটে, চারটে, পাঁচটা পেরুতে চলল তখন] ডেম্ুর দেখা নেই। 
আমি চিস্তিত হয়ে উঠলেও মিসেন ডেঙ্গুর মধ্যে কোনোরকম চিন্তা 
ভাবনা চোখে পড়ল না। বরং আমার ছটফটানি দেখে মিসেস 
তেস্ু বললে, এত নিত্যনৈমিত্তিক ব্যাপার। জীবনে গোয়েন্দাগিরি 
তো৷ করলেন না, এর মাহাত্য বুঝবেন কি করে? 

বিকেলের পর সন্ধ্যেও প্রায় উৎরোতে যায়, হঠাৎ কলিং-বেল 
বেজে উঠল । আমি বসে বই পড়ছিলাম । বেল শুনে তাড়াতাড়ি 
উঠে গিয়ে দরজা খুলে দিতেই, গুড ইভনিং বলে ডানকান ঢুকল 
চিন্তিত মুখে। 

আমি ওর দিকে একট। সিগারেট বাড়িয়ে দিয়ে হাসতে হাসতে 
বঙ্গলুম, ঝড় রকমের কিছু ঘটেছে মনে হচ্ছে। 

ডেস্ক ছ-কাপ কফির ফরমায়েস দিয়ে, হো! হে। করে হাসতে 
হাসতে বললে, বড় রকমের চুরি-ডাকাতি ধরাতেই তো স্কটল্যাও 
গোয়েন্দা বিভাগের এত নাম। ওতে আমাদের মতো ছু'দে 
গোয়েন্দার ঘাবড়ায় নাকি? 

এই ছি'চ”ক চুরি ধরতেই যত গণ্ডগোল। তার ওপর রাণীর যা 
সর্ত, .তে করে কি আর চোর ধরা সম্ভব? 

ডেঙ্গুর কথা শুনে আমি কৌতৃহল চাপতে পারলুম না। বলঙ্গুম, 
যদ্দি আপত্তি না থাকে তো ঘটনাটা শুনতে পারি? 

ইতিমধ্যে মিসেস ডেস্থু ছু-কাপ কফি এনে হাঞ্জির করল। 

ডেস্গু কফিতে সশব্দে একটা চুমুক দিয়ে বলল, আর বল কেন, 
বুমঝুমি লিন্টনের কাছ থেকে ফোন পেয়ে আমি তো সোজা রাজ- 
প্রাসাদে গিয়ে হাজির হলুম। ঝুমঝুমি আমার জন্যে অপেক্ষা 
করছিল। আমি পৌছতে, আমাকে নিয়ে গেল রাণী এলিজাবেথের, 
কাছে। 

এলিজীবেথ উল বুনছিল। আমাকে রাজকীয় কায়দায় অভ্যর্থনা 
জানানোর পর বললেন, কাল আমার বসার ঘরের টেবিলের ওপর 
ভ্যানিটি ব্যাগট! ভুলবশত ফেলে এসেছিলুম। ব্যাগের মধ্যে দশ- 
হাজার পাউণ্ডের নোট ছিল। 

আজ সকালে খুলে দেখি একশো! পাউণ্ডের একখানা নোট, ওর 
মধ্য থেকে খোয়া গিয়েছে । আমার দ্াস-দাসীর সংখ্যা পঁচাত্তর 
জনের মতো । এট! যে তাদেরই একজনের কাজ এ বিষয়ে আমি 
সুনিশ্চিত। এই সামান্য একশো পাউওড চুরি নিয়ে আমি ঠহচৈ 
করার পক্ষপাতী নই। তাতে আমারই বরং সুনাম ক্ষুগ্ হবে। 
অথচ এই ছি'চকে চোরটি কে আমার জানার খুব ইচ্ছে। আর 
সেই জন্তেই পুলিশের শরণাপন্ন না হয়ে আপনার সঙ্গে যোগাযোগ 
করেছি। 

কোনে রকম হৈচৈ না করে এমন কি আমার দাস-দাসীদেরও 
অজ্ঞাতসারে আমাকে চোরটি কে দেখিয়ে দিতে হবে। কেবলমাত্র 
তার শ্রীমুখ দর্শন করা ছাড়া আমার আর কোনো উদ্দেশ্য নেই। 
এখন আপনি যেভাবে ইচ্ছে তদস্ত কাজ পরিচালনা করুন। 

এলিজাবেথের আব্দার শুনে তো। আমার চক্ষু চড়কগাছ ! 
কাক-পক্ষী টের পাবে না_চোর সেজেই চোরকে ধরতে হবে 
তা হলে 

যা হোক, আর সময় নষ্ট করা সমীচীন বলে মনে করলুম না। 
প্রাথমিক তদন্তের কাজ শুরু করে দিলুম। 

বসার ঘরের মেঝে পরীক্ষা করে দেখলুম কোনো পায়ের ছাপ- 
টপ আছে কিনা । চোরের ফেলে যাওয়! জিনিসপত্রও যর্দি কিছু 
পড়ে থাকে । না-_তাও পড়ল না।. অগত্যা ভ্যানিটি ব্যাগটা 
সম্তর্পণে কাগজে মুড়ে নিয়ে রওনা হলুম 'আমাদের ফরেনসিক 
ল্যাবরেটারীর উদ্দেশ্যে । 

নানাভাবেই ব্যাগটাকে পরীক্ষা করা হল। যদি হাতের বা 
আঙ্লের কোনে! ছাপটাপ মেলে । কিছুই নেই। অর্থাৎ ব্যাগটির 
মুখ যে খোল! অবস্থাতেই ছিল এবং তার মধ্যে থেকেই ছুই 
আঙুলের সাহায্যে নোট বার করে নেওয়া হয়েছে এ বিষয়ে আর 
বিন্দুমাত্র সন্দেহ রইল ন।। 

যে নম্বরের নোটটা। চুরি গিয়েছিল, ভাবলুম পুলিশকে একবার 
সেটা জানিয়ে দিই। কিন্তু পর মুহুর্তেই মনে হল একশো পাউণ্ডের 
একখানা নোট বাজার থেকে ধরা কি আর মুখের কথা? এতক্ষণে 
সেটা হাতবদল হয়ে গিয়েছে কিনা তাই বা কে বলতে পারে! 

আমাদের গোয়েন্দা শাস্ত্রে চোর পাকডাবার আরও যে সব 
কলা-কৌশল আছে এ ক্ষেত্রে কোনোটাই প্রযোজ্য নয়। কারণ 
তাতে একটু না একটু হচৈ হবেই । 


বেশ হতাশ হয়েই রাজপ্রাসাদে ফিরে এলুম 

এলিজাবেথ আমার মধ্যে হতাশার আভাস পেয়ে, চুপিচুপি 
আমার কানে কানে বললে, মিঃ ডেন্ু আপনি শুধু স্বটল্যাণ্ডের নয় 
বিশ্বের শ্রেষ্ঠ গোয়েন্দাও বটে । আর সেইজন্েই আপনার শরণাপন্ন 
হওয়।। আপনার কোনে। অজুহাতই শুনব না। যেভাবেই হোক, 
আপনাকে চোরকে ধরে দিতে হবেই। 

কুইনকে এভাবে নাছোড়বান্দা হতে দেখে আমি কি করি, তিন 

দিন সময় চেয়ে নিলুম । কথা দিলুম, এই তিন দিনের মধ্যে একটা 
হেস্তনেস্ত করবই। 

কুইন হেসে বলল, আপনি যে একজন জাত গোয়েন্দা আপনার 
জবাবই তার সাক্ষী । 

মিসেস ডে্কু এতক্ষণ অপেক্ষা করছিল। ডেম্গুর কথা বলা শেষ 
হওয়। মাত্রই তাকে গা-হাত-পা ধুয়ে কিছু খাবার কথ স্মরণ করিয়ে 
দিল। 

ডেঙ্গু তাতে বেশ একটু লজ্জিত হয়েই উঠে গেল সেখান থেকে। 

আমি টেবিল থেকে বইট৷ টেনে নিয়ে আবার তাতে মনোনিবেশ 
করলুম। 


পরের দিন ভোর থেকে আর ডেস্ুর পাত্তা নেই । সারাটা দিন 
টই টই করে ইংল)াও স্কটল্যাণ্ড চষে ফেলে, রাতে খাবার টেবিলে 
বসে বললে, লাশ্বু ইটস্‌ এ গ্রেট চ্যালেঞ্জ । যে তাবেই হোক রাজ- 
বাড়ির এই সখের চোরকে আমায় ধরে দিতেই হবে। না হলে 
চাকুরিতে ইস্তফা দেওয়া ছাড়া গত্যন্তর থাকবে না। 

আমি সাহস জোগাই। ভরসা দিই। শেষে বলি; ডোন্ট গেট 
নার্ভাস মাই ডিয়ার ফ্রেও, গো-অন্‌ ! 

ছু-দিন খুব উৎসাহভরে দৌড়োদৌড়ি করলেও, তৃতীয় দিন ছুপুর 
বেল! ডেঙ্গু দীর্ঘশ্বাস ফেলে বললে, কোয়াইট ইমপসিবল্‌। কুইনের 
এ সর্তে চোর ধরা আমি তো কোন ছার আমার বাবা এলেও পারবে 
কিনা সন্দেহ। তারপর আমার উদ্দেশ্যে বললে, তুমি তো নিজেকে 
অসাধারণ প্রতিভাসম্পন্ন বলে জাহির কর, এ ব্যাপারে একটু 
কেরামতি দেখাও তবে তো বুঝি ! 

আমি হেসে উত্তর দিলুম, ইয়াকি করছ ন! শীরিয়াসূলি বলছ? 

ডেন্গু চোখ তুলে আমার দিকে তাকিয়ে মুচকি হেসে বললে, ধর 
সীরিয়াস্লি। 

আমি বললুম, বেশ। আমি চেষ্টা করে দেখছি । তুমি কেবল, 
আমায় একট। গাড়ি বন্দোবস্ত বরে দাও আর রাণীর কাছে আমার 
একটা পরিচয়-পত্র লিখে দাও । 

ডেঙ্গু মজা! দেখবার জন্যই উৎসাহভরেই সব বন্দোবস্ত করে দিল। 
আমি গাড়ি করে স্কটল্যাণ্ড চিড়িয়াখানার উদ্দেশ্যে রওন। হয়ে 
গেলুম । | 


লমুদ! পকেট থেকে একটা মিগারেট বার করে পরম নিশ্চিন্তে 
'টেবিলের ওপর টোক। দিয়ে মশল! বসাতে শুরু করলেন। 

টোকা পর্ব শেষ হতে লম্ুদা সিগারেটটা ধরিয়ে ধোয়া ছাড়তে 
ছাড়তে বললেন, চিড়িয়াখানা থেকে গেলুম রাজ্ঞবাড়িতে। এলিজা-। 
বেথের কানে ফিসফিস করে গুটিকতক নির্দেশ দিয়ে বললুম, আপনি । 
ব্যবস্থা করুন। দেখুন চোর এসে আপনিই ধর! দেবে। 

কুইন খুশি হয়ে বললেন, থ্যাঙ্ক ইউ । চোর ধরা পড়লে অ'মি 
মিঃ ডানকান ডেন্ুর ঠিকানায় আপনাকে যথাসময়েই জানাব। 

রাজবাড়ি থেকে আমি গাড়িতে চলে গেলুম মার্কেটিংএ। মার্কে- 
টিং সেরে যখন বাড়ি ফিরলুম, তখন রাত দশট] বেজে গিয়েছে। 

ডেন্গু ঘরের মধ্যে ব্যস্ত হয়ে পায়চারি করছিল। খুশি খুশি 
মেজাজে আমাকে গাড়ি থেকে নামতে দেখে বিরক্ত হয়ে প্রশ্ন করল, 
কী, রহস্য সমাধানের কতদূর অগ্রগতি হল? 

আমাকে আর সে প্রশ্বের উত্তর দিতে হল না। প্রায় সঙ্গে 
সঙ্গেই ফোন বেলে উঠল। ফোনে কুইন বললেন, মিঃ ডানকুন, 
আমার ইচ্ছ! পুরণ হয়েছে। আপনার দি গ্রেট ফ্রেও্কে নিয়ে 
এখুনি চলে আস্মন। আমি তাকে ধন্যবাদ জানাব। 

স্বয়ং রাণীর অনুরোধ । এড়িয়ে যাবারও কোনো পথ নেই। 
অনিচ্ছ। সত্বেও ডেঙ্গু আমাকে সঙ্গে নিয়ে রওন। দিল রাজবাড়ির 
উদ্দেশে । 

রাণী এলিজাবেথ নিজেই আমাদের খাওয়! দাওয়ার তদারক 
করলেন। সব শেষে আমার হাতে একট। ব্যাঙ্ক চেক দিয়ে বললেন, 
আপনি যখন প্রফেশনাল ডিটেকটিভ নন, আপনার একটা রিওয়ার্ড 
প্রাপ্য। যা উপযুক্ত ভাবেন আপনি চেকে বসিয়ে নিন। 

আমি বললুম, এক্সকিউজ মি। টাকার লোভে একাজ আমি 
করিনি । তবে আপনি যদি একাস্তুই ইচ্ছে করেন ন্মৃতি-উপহার 
হিসেবে কিছু দিতে পারেন । 

আমার প্রস্তাব শুনে এলিজাবেথ হাত বাড়িয়ে ছাতাটা টেনে 
নিয়ে বললেন, আমেরিকার স্বর্গত প্রেসিডেন্ট কেনেডি সাহেব 
আমার জন্মদিনে এটা আমায় উপহার দিয়েদিলেন। 

আপনাকে আমি এটাই উপহার দিলুম। তবে লেডীজ ছাতা 
বলেকিছু মনে করবেননা । লেডীর বক।ছ থেকে লেডীজ জিনিস 
উপহার পাওয়াই তো স্বাভাবিক । 

লম্ুদ! হঠাৎ নীরব হয়ে মুচকি মুচকি হাসতে লাগলেন । 


ছাতার এঁতিহাসিক গুরুত্ব শুনে যখন আমরা বড় বড় চোখ করে 
লম্বুদার মুখের দিকে তাকিয়ে আছি, হঠাৎ বাস্তব সরব হয়ে উঠল। 
বলল, আপনার লেডীজ ছাতা প্রাপ্তিব কাহিনী তো শুনলুম, কিন্তু 
কি ভাবে আপনি ডানকানকে টেক! মেরে চোরটাকে পাকড়াও 
করলেন ০9 কিন্তু আমাদের বোধগম্য হল না । 

লম্ুদ। ৰাস্তবের মন্তব্য শুনে পর পর কয়েকবার সিগারেটে জোর 
জোর টান মেরে ধোয়া ছাড়তে ছাড়তে বললেন, চিড়িয়াখানা 
গিয়েছিলাম আগেই বলেছি। সেখান থেকে একটা আফ্রিকান 
কাকড়। বিছে সংগ্রহ করে আমি সোজা চলে গেলুম রাজবাড়িতে । 
কুইনকে আমার পরিচয়পত্র দেখিয়ে কানে কানে বললুম, যে ঘরে 
যে টেবিলের ওপর থেকে আপনার নোট চুরি গিয়েছিল, সেই ঘরে 
সেই টেবিলের ওপরেই, আপনি এ ভ্যানিটি ব্যাগটা নোট ভততি করে 

তার মধ্যে এই কীকড়া বিছেট! ছেড়ে রেখে দিন। এবং নিজে 
আড়ালে থাকুন, দেখবেন চোর নিজেকেই নিজে ধরিয়ে দেবে। 

কারণ চোরের ধর্মই হল যেখান থেকে সে চুরি করে তার আশে 
পাশে ঘুরে বেড়ান। এ ক্ষেত্রেও নোটভতি ভ্যানিটি ব্যাগটা ওখানে 
আবার পড়ে থাকতে দেখলে লোভ সামলাতে না পেরে আবার ৫ 
ব্যাগের মধ্যে হাত ঢোকাবে। আর হাত ঢোকালেই কীকড়া বিচে 
তার কর্তব্য সম্পাদন করবে ! 

কুইন আমার নির্দেশ মতোই কাজ করেছিলেন এবং ফলং 
পেয়েছিলেন বলে লম্ব্দা হো হো! করে হাসতে লাগলেন । 

লম্বদার অভিনব বৌশল শুনে যখন আমরা পরস্পর মুখ চাওয়। 
চাওয়ি করছি, লম্বুদা হঠাৎ আড়মোড়া ভেডে উঠে দাড়ালেন এব! 
নিউ মার্কেট থেকে কলা কেনার ছুতে! ধরে গটগট করে বেরিয়ে 
গেলেন ঘর থেকে । 

আমর! সাধু সাধু বলে চিৎকার করে উঠলাম। 

